
Хазрети Мухаммед Мустафа 


Аллах, Ресули Экрем эфендимизни шойле такъдим эте: 

«Сени анджакъ алемлерге рахмет оларакъ 
ёлладыкъ». (эль-Энбия, 107) 

«Эй, Пейгъамбер! Биз сени, акъикъатен бир шаат, бир 
мужделейиджи ве бир тенбиеджи оларакъ ёлладыкъ. 
Аллахнынъ изнинен, бир даветчи ве нур сачкъан бир 

КЪаНДИЛЬ ОЛараКЪ (ёллаДЫКЪ)». (эль-Ахзаб, 45-46) 

«(Эй Ресулим!) Ич шубесиз, сен ичюн битмеген- 
тюкенмеген бир мукяфат бар. Ве сен, эльбетте юдже 
бир ахлякъ узериндесинъ». (эль-Къалем, 3-4) 

«Ант олсун ки, Ресулюллах, сиз ичюн, Аллахкъа 
ве Ахирет кунюне къавушмакъны умют эткенлер 
ве Аллахны чокъ зикр эткенлер ичюн, гузель бир 

ОрьнеКТИр». (эль-Ахзаб, 21) 

«Эй, иман эткенлер! Аллахкъа итаат этинъ, 
Пейгъамберге итаат этинъ. Ишлеринъизни бошуна 
чыкъарманъ». (Мухаммед, 33) 

«Ким Аллахкъа ве Ресулине итаат этсе, иште, 
олар Аллахнынъ озьлерине лютфлерде булунгъан 
пейгъамберлер, сыддыкълар, шеитлер ве салих 
кишилерненберабердир.Буларнегузельаркъадаштыр!» 

(эн-Ниса, 69) 

«Аллах ве мелеклери Пейгъамберге чокъ салават 
кетирирлер. Эй, муминлер! Сиз де онъа салават 
кетиринъ ве там бир теслимиетнен селям беринъ». (эль- 
Ахзаб, 56) 









СЁЗ БАШЫ 


Хабибуллах (Аллахнынъ севгилиси) сыфаты иле бутюн 
пейгьамберлернинъ таджы олгъан Мухаммед Мустафа - 
салляллаху алейхи ве селлем-ге уммет олмакъ шерефини 
бизлерге насип эткен юдже Мевлямызгъа сонъсуз хамд ве 
сеналар олсун!.. 

О мисли олмагъан орьнек шахсиетинен бутюн инсан- 
лыкъкъа эбедий сеадет ёлунда солмайджакъ бир хидает ве 
акъикъат нуру олгъан Кунешлер Кунеши, эфендимиз, Хазре- 
ти Пейгьамбер -салляллаху алейхи ве селлем-ге де сонъсуз 
салят ве селям олсун!.. 

Аллах, Оны, инсаниетнинъ энъ фитнели девиринде 
Пейгьамбер оларакъ еллады. Аллах, Оны, дюньянынъ зу- 
лум ве къаранлыкълар ичинде богъулгъан бир девирде, 
къаранлыкълар ичинде къалгъан сайысыз йылдызларны, 
айларны ве кунешлерни текрар нурландыргьан бир нур ола¬ 
ракъ эдие этти. Вахшийлик, исьян ве гъафлет мевзусында 
айванлардан даа бетер олгъан бир джахилийе джемиети- 
нинъ къаранлыкъ геджесине уфукъта догьгьан бир Сурейя 
йылдызы киби Аллах Оны бизлерге бахшыш этти. 

Яни юдже Аллах, Пейгъамберимизни, джанлы я да джан- 
сыз бутюн варлыкъларгъа: ташларгъа, топракъкъа, озен- 
лерге, денъизлерге, ерге ве кокке, замангъа ве мекянгъа, 
хусусан да инсан огълуна бир рахмет оларакъ лютф этти. 
Оны, берекет, хидает, мерхамет, шефкъат ве къуртулыш 


весилеси япты. 




МмсильсизОрьнекШахсиет 

Бу рахмет, ойле бир рахмет ки, эр варлыкъ Онынъ урь- 
метине яратылгьан ве Онъа муаббети нисбетинде Аллах 
къатында къыймет кореджектир. 

Бу рахмет, ойле бир рахмет ки, Онынъ шефкъат ве мер- 
хамети бутюн инсаниетни, атта бутюн варлыкъларны къу- 
шаткъандыр. 

Бу рахмет, ойле бир рахмет ки, Аллах тарафындан бу¬ 
тюн акъылларгъа ве гонъюллерге эбедий бир аят суву ве 
сонъсуз фейиз ве берекет менбаасы оларакъ ихсан этиль- 
гендир. 

Бу рахмет, ойле бир рахмет ки, Онынъ васытасынен 
сонъсуз хидает рехбери олгъан Къуран икрам этильгендир. 

Бу рахмет, ойле бир рахмет ки, Рахман ве Рахим олгъан 
Аллах Оны энъ чокъ севген, «Хабибим» деген ве Онъа ми- 
раджны насип эткендир. 

Бу рахмет, ойле бир рахмет ки, о олмаса эди, бутюн алем 
кимсесиз чёллерге чевирилир эди. 

Бу рахмет, ойле бир рахмет ки, эр шейнинъ яратылышы 
Онынъ нурунен башлагандыр. 

Бу рахмет, ойле бир рахмет ки, не ерде бир гузеллик бар 
олса, Ондан бир акистир. Онынъ урьметине яратылгьандыр. 
Алемде не къадар чичек ачса, эписи Онынъ нурундандыр! О 
олмаса эди, ич бир шей олмаз эди. О бар ки, биз де Онынъ 
ичюн бармыз. О, ич солмагъан, аксине вакъыт кечкендже 
тазелешкен иляхий бир гъоньджедир. 

Бу рахмет, ойле бир рахмет ки, Онынъ къыйметини ве 
къадрини Аллах Тааля Озю анълата. Эм де Онъа салят ке- 
тиререк... 

Бутюн алемлер, керчек сеадетке бу истисна рахмет ве- 
силесинен къавушты. Джаиллик ичинде, исьян думанлары- 
нен богьулгъан инсанлыкъ, Онынъ косьтерген илим, ирфан 

ве акъикъат къапыларындан кениш коклерге къанат ачты ве 
тазе нефес алмагъа башлады. Таш киби къатып къалгъан 
виджданлар, Онынъ мубарек эллеринде хамыр киби олды. 
Кирли ве тотлу къальплер, Онынъ тер-темиз чокърагъында 
ювулды ве нурнен толу севда мекянлары олды. 

Меселя, хидаеттен 1 эвель Эфиопиялы Вахши, къан ич- 
кен, джанавар рухлу бир адам эди. Факъат Пейгъамбери- 
мизнынъ юдже тербиесине теслим олгъан сонъ, козю яшлы 
бир сахаби олды. Онынъ киби даа нидже инсанлар, Ислям- 
дан эвель пек чокъ фена сыфатларгъа саип олып, руханий 
бир олюм ичинде эдилер. Анджакъ даа сонъра, Пейгъамбе- 
римизнинъ хидает чокърагъындан ичип, эбедий тириликке 
къавуштылар. Эписи де «Азрет» унванынен анъылмагъа 
ляйыкъ бир юджеликке наиль олдылар. 

Бу мисаллерден шуны коремиз ки, эфендимиз -саллял- 
лаху алейхи ве селлем-, Аллахнынъ яраткъан энъ буюк 
иляхий санаат муджизесидир. Эм корюнген, эм корюнмеген 
джеэттен ойледир. О, энъ мукеммельдир, энъ керемлидир 
ве энъ севгилидир. Инсаниет тарихында, акъикъатны тем- 
силь эткен салихлер, эвлиялар, акимлер ве джиангирлер, 
анджакъ О Орьнек инсандан бирер акистир. О Орьнек ин- 
сандан бирер парчадыр. О Кунештен акис эткен бир айдыр. 
Зира О, бутюн алемлерге, юдже Яратыджынынъ рахмети, 
лютфи ве эдиесидир. 

Бунынъ ичюн, Аллахкъа якълашмакъ ве Онынъ ризасы- 
ны къазанмакънынъ ёлу, Онъа олгъан муаббет ве багълы- 
лыкътан кечер. Бу акъикъатны Аллах шойле беян эте: 



1 - Хидает - догъру ёл, Ислям дини. 


О 

«(Ресулим!) Де ки: Әгер Аллахны севсенъиз, манъа уй- 
унъыз ки, Аллах да сизни севсин ве гунахларынъызны багъ- 
ышласын. Аллах сонъ дередже багъышлайыджы ве мерха- 
метлидир». (Ал-и Имран, 31) 

Аллахкъа иман эткен ич бир къул бу акъикъаткъа къайд- 
сыз къаламайджакътыр. Аетте кечкени киби; 

Аллахкъа севгининъ екяне ёлу - Аллах Ресулине таби 
олмакътыр, Онъа багълы къалмакътыр. Акси алда иман, 
иман сайылмаз. Аллахкъа кендисини севдирмекнинъ баш- 
къа бир ёлу ёкътыр. Чюнки Аллах инсанны севмесе, къул- 
нынъ не иманы, не де бутюн япкъанлары онъа файде бер- 
мез. 

О алда аятымызнынъ ве гонъюлимизнинъ меркезинде эр 
вакъыт Хазрети Пейгьамбер -салляллаху алейхи ве селлем- 
олмалы. Онынъ истисна орьнек шахсиети, табиатымызнынъ 
екяне мимары олмалы. 

Бунынъ ичюн энъ буюк ихтияджымыз, Пейгъамберимиз- 
ни даа якъындан танымакъ... Оны якъындан идрак этмек... 
Онынъ алгъан нефеслерини алып башлагъангъа къадар... 
Къальбимизнинъ набызлары, Онынъ къальбинен бутюн- 
лешкенге къадар... Асхабы кирам киби... Багъыры яныкъ 
пейгьамбер ашыкълары киби... 

Биз аджизлер ичюн Онъа ляйыкъ олмасакъ биле, ич 
олмаса о ёлда олмакъ биле буюк бахтиярлыкътыр. Зира 
Онынъ мисильсиз шахсиетинден бир парча алмакъ биле 
эбедий къуртулышкъа весиле ола билир. 

Бунынъ ичюн, Онынъ юдже шахсиетини даа якындан 
танымакъ макъсадынен элинъиздеки бу аджизане эсерни 
къалемге алмагъа чалыштыкъ. Башкъа китапларымызда, 
Эфендимиз -салляллаху алейхи ве селлем-нинъ юдже шах¬ 
сиети иле алякъалы оларакъ язгъанымыз малюматларны 
Я': бир нетидже оларакъ такъдим этмеге чалыштыкъ.. 

Бизим вазифемиз, беляларгъа богьулгъан бу ахыр заман 
девиринде, Пейгъамберимизнинъ алемлерге кетирген сонъ- 
суз рахмет ве сеадетини, о девирден бу девирге, копюрлер 
киби ташымакътыр. О, энъ зирве яшайыш тарзыны бутюн 
инсаниетке энъ гузель шекильде танытмакъ борджумыздыр. 
Хусусан да арекетлеримизнен Оны энъ гузель шекильде 
темсиль эте бильмек, бизим ичюн энъ буюк шерефтир... 

Шаир буны не гузель сёйлей: 

Барлыгъынъ кунь киби энъ беррагъы, энъ догърусыдыр, 

Бу себепнен элининъ ырмагъы, энъ татлы сувдыр!... 

Энъ мутаххар, О не халис.. инсанларнынъ энъ темизи, 

Онъа я Раб, лекесиз эйле бизим джюмлемизни!... 

(Сейри) 

Аллах, джюмлемизни Онынъ мисильсиз орьнек 
шахсиетине якълаштырсын! Гонъюллеримизни, Онъа 
ашкъ сарайы алына кетирсин! Онъа багълылыкъ ве 
теслимиетке даир такъва имтианымызда бизлерни му- 
вафакъиетли эйлесин ве бойледже иляхий муаббет ве 
разылыкъкъа къавуштырсын! 

Амин 2 ... 


2 - Бу китапнынъ азырланмасында эмеги олгъан къыйметли талебел - 
римизнинъ гъайретлери садакъа-и джарие олмасыны Аллахтан нияз 
этем. 

- 

Мисильсиз орьнек шахсиөт 
Хазрети МУХАММЕД МУСТАФА 
-салляллаху алейхи ве селлем- 


Пейгъамберлер тарихы ве такъвими, ильк варлыкъ ол- 
гъан «Нур-и Мухаммедий»нинъ ильк инсангъа эдие этиль- 
месинен башлады; «джисманиет-и Мухаммедий»нинъ дю- 
нья алеминде кельмесинен де битти. Яни бу юдже нур, энъ 
темиз ве энъ шерефли сойлардан кечип Хазрети Абдуллах- 
къа къадар кельди, Амине Хатуннынъ хамилелиги иле бир- 
ликте Хазрети Абдуллахнынъ алнындан, Варлыкъ Нуруны 
ташыгъан бу бахтлы анагъа накъил олду ве сонъунда асыл 
саиби олгъан Алемлернинъ эфендисине кечти. 

Кяинат, Расулюллах -салляллаху алейхи ве селлем- 
эфендимизнинъ нурундан мейдангьа кельди. Кяинаттаки 
бинъ-бир тюрлю нагъыш ве иляхий къудрет акъымлары, 
Онынъ нурундан бирер тебессюмдир. Адем -алейхисселям- 
нынъ топрагъына Ресулюллахнынъ топрагьындан бир на- 
сип къойулгьаны ичюн, Адем -алейхисселям-нынъ тевбеси 
къабул этильди. Хадис-и шерифте буйурылгъаны киби: 

«Адем -алейхисселям- зелпе (къабаат) ишлеп дженнет- 
тен чыкъарылгъаны вакъыт, хатасыны анълап: 

«-Я Рабби! Мухаммед акъкъы ичюн мени багъышла»,- 
деди. Аллах Тааля: 

«-Эй Адем! Мен даа Мухаммедни яратмадым, сен Оны 
не ерден билесинъ?»- буюрды. 

Адем -алейхисселям-: 





«-Я Рабби! Сен мени яратып, манъа рухунъдан уфлеге- 
нинъ вакъыт башымны котердим ве аршнынъ диреклери 

узеринде «Ля иляхе илляплах, Мухаммедур-Расулюллах» 
джумлесини корьдим. Бильдим ки, Сен, озь исминъ иле бе- 
рабер анджакъ энъ севимли къулунънынъ исмини анъар- 
сын!»- деди. 

Бунынъ узерине Аллах Тааля: 

«-Догъру сёйлединъ, эй Адем! Акъикъатен О, Манъа 
коре яратылгъанларнынъ энъ севимлисидир. Онынъ акъ- 
къы ичюн манъа дуа эт. (Мадамки дуа эттинъ), Мен де 
сени багъышладым. Шает Мухаммед олмаса эди, сени 
яратмаз эдим!»- буюрды .» 3 

Иште Хазрети Адем -алейхисселям-, Ресулюллах -сал- 
ляллаху алейхи ве селлем- эфендимиз урьметине Аллахтан 
афу тиледи; Аллах да оны афу этти. О юдже Ресульнинъ 
нуру, Ибрахим -алейхисселям-нынъ несилине накъил олды, 
атеш онъа салкъынлыкъ ве селямет олды. О юдже нур, 
Исмаил -алейхисселям-гъа кечкендже, намына коклерден 
къурбанлыкъ бир къочкъар эндирильди. 

Корюльгени киби пейгъамберлер де Онынъ акъкъы ичюн 
иляхий рахметтен файдаландылар. Атта Онъа таби олма- 
нынъ берекетине эрмек ичюн онъа уммет олмакъ истеди- 
лер. Меселя, Хазрети Муса -алейхисселям- бойле пейгъам- 
берлердендир: 

Къатаде бин Нуман -радияллаху анх- накъил эткен хади- 
синде Хазрети Муса -алейхисселям- шойле деди: 

«-Я Рабби! Манъа берген левхаларда, инсанлар ара- 
сындан чыкъарылгъан, эйиликни әмир эткен ве яманлыкъ- 
ларны ясакълагън энъ хайырлы бир умметтен сёз этиль- 
генини корьдим. Аллахым, олар меним умметим олсун!» 


3 - Бу китапнынъ азырланмасында эмеги олгъан къыйметли талебел - 
римизнинъ гъайретлери садакъа-и джарие олмасыны Аллахтан нияз 
этем. 

- 

Аллах Тааля: 

«-Олар, Ахмеднинъ умметидир»,- буюрды. 

Муса -алейхисселям-: 

«-Раббим! Левхаларда дюньягъа энъ сонъ, дженнет- 
ке исе ильк оларакъ киреджек бир умметтен бахс әтиле. 
Оларны меним умметим эйле!»- деди. 

Аллах Тааля: 

«-Олар, Ахмеднинъ умметидир»,- буюрды. 

Муса -алейхисселям-: 

«-Я Рабби! Левхаларда бир умметтен бахс әтиле ки, 
оларнынъ Инджиллери (китаплары) кокюслериндедир, эз- 
берден окъурлар. Албуки, олардан эвельки умметлер ки- 
тапларыны юзюнден окъур эдилер, китаплары гъайып 
олгъанда да ондан ич бир шей хатырлап оламай эдилер. 
Шубесиз Сен бу умметке даа эвель ич бир умметке бер- 
меген бир эзберлеме ве муафаза этме къувети бердинъ. 
Аллахым, оларны меним умметим эйле!»- деди. 

Аллах Тааля: 

«Олар, Ахмеднинъ умметидир»,- буюрды. 

Хазрети Муса: 

«-Раббим! Левхаларда, эм эвельки китапларгъа, эм де 
сонъ китапкъа иман эткән, эр тюрлю бозгъунлыкънен, 
тек козьлю ве яланджы деджалнен дженк эткен бир уммет 
анъылыр. Оны меним умметим эйле!»,- деди. 

Аллах Тааля: 


«О, Ахмеднинъ умметидир»,- буюрды... 
Муса -алейхисселям-: 





«-Раббим! О левхаларда ойле бир уммет анъылмакъ- 
таки, олардан бириси бир эйилик япмагъа ниет этип те 
оны япамаса, онъа бир севап язылыр, япса 10 дан 700 

къатына къадар севап берилир. Оларны меним умметим 
эйле!»,- деди. 

Аллах Тааля: 

«Олар, Ахмеднинъ умметидир»,- буюрды... 

Бунынъ узерине Муса -алейхисселям-, элиндеки левха- 
ларны бир кенаргъа ташлап: 

«-Аллахым! Мени де Ахмеднинъ умметинден эйле!»- 
деп ялварды. 4 

Бойледже,хидает реберлери олгьан небилер, алемлерге 
рахмет оларакъ ёлланылгьан Хазрети Мухаммед Мустафа 
-салляллаху алейхи ве селлем-нинъ кельмесининъ бирер 
муждеджиси эди... 

Ниает бекленген нур, милядий 571 йылы, 12 Рабиульэв- 
вель базарэртеси сабасы, кунеш догьмадан эвель алемге 
кельди. Абдуллах ве Аминенинъ къучагьына бутюн заман 
ве мекянларны шерефлендирди. 

Онынъ кельмесинен Аллахнынъ рахмети джошып таш- 
ты. Саба ве акъшамларнынъ ренклери денъишти. Дуйгъу- 
лар теренлешти. Сёзлер, субетлер, лезетлер кенишледи; эр 
шей айры бир мана, айры бир инджелик къазанды. Путлар 
сарсылып ерге девирильди. Кисралар диярындаки Медайин 
сарайларынынъ диреклери ве къуллелери йыкъылды. Саве 
голю къуруды. Гонъюллер фейз ве берекет иле толды. Бу 
берекет, бутюн кяинатны яни бутюн заман ве мекянларны 
къушатты. 

Шает бутюн фазилетлерни кендисинде топлагъан Хаз¬ 
рети Пейгъамбер -салляллаху алейхи ве селлем- дюньяны 
шерефлендирмесе эди, инсанлар, къыяметке къадар зулум 


4 - Табери, Джамиу-ль беян ан тевили айи ль Къуран, Бейрут 1995, IX, 
87-88; Ибн-и Кесир, Тефсир-уль Къура-иль Азим, 1-14 Бейрут 1988, II, 
259, (Араф, 154 тефсиринде). 

- 

ве вахшийлик ичинде къалыр, кучьсюзлер кучьлюлернинъ 
эсири олур эди. Дюнья залимлерге ве кучьлюлерге къалыр 
эди. Шаир буны не гузель ифаде эте : 

Я Ресулюллах, эгер Сен кельмесе эдинъ алемге, 

Гуллер ачмаз, бульбуль отьмез, меджхул эсма Адемге 

Варлыкънынъ манасы къалмаз гъаркъ олур эди матем- 
ге!.. 

Пейгъамберимиз бутюн омюр бою акъылгъа кельмейд- 
жек къыйынджылыкъларгъа къатланып, зулумны дагъытты 
ве путларны къырды. Хазрети Мевляна -къуддисе сиррух- 
да, Ресулюллах -салляллаху алейхи ве селлем-ге не къадар 
миннет дуймамыз керек олгъаныны шойле ифаде эте: 

«Эй бугунь мусульман олгъан инсан! Эгер Хазрети Ах¬ 
мед -алейхиссаляту весселям- гъайрет косьтерип пут¬ 
ларны къырмаса эди, шимди сен де аталарынъ киби пут- 
ларгъа тапар эдинъ». 

® 

Медениеттен узакъ ве джаиль бир джемиет ичинден 
чыкъкъан бу умми 5 инсан, ортагьа койгьан илим ве икмет- 
лернен озь деврининъ инсанларыны аджиз ташлагьаны 
киби къыяметке къадар ич бир вакъы етешильмейджек бир 
муджизе дерьясы иле кельди. Бу шунынънен де сабиттир- 
ки, Къуран-и Керимнинъ, кечмиштеки тарихий адиселерден 
ве келеджекте оладжакъ шейлерден бахс этмеси, бир чокъ 
илим ве фен меселелерине токъунмасына рагъмен, 1400 
йылдан берли ич бир араштырма Оны яланлаямады. Албу- 
ки, бугунь биле дюньянынъ энъ мешур энциклопедиялары, 
эр йыл бир иляве джылт чыкъарып, кенди хаталарыны догъ- 
рултмагъа меджбур олалар. 

5 - Умми - окъумагъа-язмагъа бильмеген. 

- 

О етим ве умми Пейгъамбер, инсанлардан дерс алмады. 
О бутюн бешериетке къуртарыджы оларакъ, гъайып алеми- 
нинъ терджиманы ве Аллах мектебининъ оджасы оларакъ 
кельди. 

Хазрети Муса чокъ укюмлер кетирген эди. Хазрети Давуд, 
Аллахкъа дуа ве ялварувы иле мешур эди. Хазрети Иса, ин- 
санларгъа гузель ахлякъны ве зухдны 6 огретмек ичюн ёл- 
ланылгъан эди. Ислям Пейгьамбери Хазрети Мухаммед 
Мустафа -салляллаху алейхи ве селлем- исе, буларнынъ 
джюмлесини кетирди: Укюмлер къойды. Нефисни темизлеп 
хулюс юрекнен Аллахкъа дуа этмени огретти. Энъ гузель ах¬ 
лякъны бильдирди ве яшайышы иле нумюне олды. Дюнья- 
нынъ алдатыджы гузеллигине алданмамакъны тевсие этти. 
Кыскъасы, бутюн пейгъамберлернинъ кучь ве вазифелери- 
нинъ эписини кендисинде топлады. Сой ве әдеп темизлиги, 
гузеллик ве кемал сеадети, Онда топлангъан эди. 

Къыркъ йыл джаиль бир джемиет ичинде яшады. Сонъ- 
радан ортагьа къояджакъ мукеммель шартлардан чокъуны 
халкъы бильмез эди. Бир девлет реиси, бир ваазджы, бир 
хатип оларакъ билинмей эди. Буюк бир къомутан олгьанын- 
дан сёз этмек шойле турсын, сырадан бир аскер оларакъ 
биле билинмей эди. 

Факъат ич шубесиз Онынъ къыркынджы яшы, инсанлыкъ 
ичюн энъ буюк дёнюм нокътасы олды. 

Онынъ даа эвель вакъытларда, кечмиш миллетлер ве 
пейгьамберлери акъкъында, къыямет куню, дженнет ве 
джеэннем акъкъында бахс эткени ич корюльмеген эди. О, 
садедже озь шахысы ичюн юдже бир аят ве юксек бир ах- 
лякъ ичинде эди. Лякин иляхий бир вазифе иле Хира къоба- 


6 - Зухд - Дюнья аятына, маддий зенгинликлерге ве менфааткъа чокъ 
къыймет бермемек, оны истемемек, дюньявий ве нефсаний зевкълер- 
ден озюни тутмакъ, кендини ибадетке бермек. 

- 

сындан къайткъаны вакъыт, тамамен денъишкен эди. 

О теблигъге башлагъанынен, бутюн Арабистан ярыма- 
дасы къоркъу ве шашкъынлыкъ ичинде къалды. Алельху- 
сус, белягъаты ве хитабети, оларны тесхир этти (сиирледи). 
Шиир, эдебият, белягъат ве фесахат мусабакъалары мана¬ 
сыз къалды. Бундан сонъра артыкъ ич бир шаир, мусабакъ- 
ада биринджи олгъан шиирини, Кябенинъ диварына асып 
оламады. Бойледже асырлардан берли кельген бир адет 
тарихке къарышты. Мешур шаир Имри-уль Къайснынъ ши- 
ирден чокъ эйи анлагъан къыз къардашы: 


** О ,, О 0* *'&*•*’ 

е1Е1оЛ I 1^5 Й1» 

" “* о " ° ? ол ' “1 $ 0 *" 0 * й 9 о " 9 

^гуоЛ1аЛ ^$Л1! 1,Лл> с С>з^и|1з ^уаЭз 


«(Ниает: «Әй ер, сувунъны ют! Ве, эй, кок (сувны) 
тут!», денильди. Сув чекильди; иш битирильди; (геми 
де) Джудий (дагъынынъ) устюне ерлешти. Ве: «О залым 
халкъ ёкъ олсун!» денильди». (Худ, 44) аетини эшиткен- 
дже: 

«-Бундан сонъ, кимсенинъ бир айтаджакъ сёзю къалма- 
ды. Къардашымнынъ шиири биле бу ифтихар мейданында 
артыкъ турамаз!..» деп, Имри-уль Къайснынъ энъ башта 
тургъан къасидесини Кябе диварындан алды. Онынъ астын¬ 
да булунгъан башкъа шиирлерге, къасиделерге ич бир ди- 
еджек къалмагъаны ичюн олар да бирер бирер Кябенинъ 
диварындан алынды. 7 

Расулюллах -салляллаху алейхи ве селлем-, бутюн ин- 
саниетке, кендисининъ ер юзюнде Аллахнынъ халифеси 
олгъаныны огретти. 

Энъ кучьлю илим адамлары биле ичтимаий, медений 


М 7 - Хаким, эпь-Мустедрек але-с Сахихайн, Бейрут 1990, II, 672/4228. 

ве икътисадий аят, джемиет идареси ве миллетлерара 
алякъалар... мевзусында, анджакъ омюр бою сюрген араш- 
тырмалардан, къазангьан кениш теджрибелеринден сонъ- 
ра керчек икметлерини идрак эте билелер. Анджакъ О, эр 
саада энъ мукеммель къаиделерни къойды. Муакъкъакъки 
инсаниет, назарий бильгисини ве амелий теджрибесини не 
къадар кучьлендирсе, Пейгъамберимизнинъ акъикъатыны о 
къадар эйи анълайджакътыр. 

Пейгъамберимиз, даа эвель элине къылыч алмагъан, 
аскерий талим корьмеген ве анджакъ яшайышында бир кере 
сейирджи оларакъ бир дженкке иштирак эткен эди. Анджакъ 
тевхид инанчыны кучьлендирмек ичюн ве джемиетте суль- 
хни темин этмек ичюн, зарур алларда энъ зор дженклрге иш¬ 
тирак этти ве озюни джесюр бир аскер ве къабилиетли бир 
къомутан оларакъ косьтерди. 

О, къапы-къапы юрип Аллахнынъ динини инсанларгъа 
теблигь этти, анълатты. Факъат насиби олмагъанлар, кен- 
дилерине кельген хидает кунешине къапыларыны къапатты- 
лар ве сонъсуз къаранлыкълар ичинде къалманы сайлады¬ 
лар. Атта, онъа къаршы къаба мунасебетте олдылар, чюнки 
къальплери къатты эди. Анджакъ О, бу къаба арекетлерден 
кедерленмей эди, оларнынъ гьафлет ве джаиллик ичинде 
олмаларындан кедер дуя эди. 

Бойле инсанларгъа: 

«Бу (вазифеме) къаршылыкъ сизден бир шей исте- 
мейим!» (Сад, 86) буюрып, ялынъыз Аллах рызасы ичюн яп- 
къаныны ифаде этти. 

Докъуз йыл ичинде бутюн Арабистанны фетх этти. Бу 
фетхлер, чокъ вакъыт душманнынъ учьте бири къадар аске¬ 
рий кучьнен олгъандыр. Эм де эки тарафтан инсан гъайыбы 
да ёкъ дейиледжек къадар аз олгъан эди. Озь девирининъ 
башы бозукъ, интизамсыз инсанларына, руханий кучь ве 

аскерий талим берип заферлерде муджизевий мувафакъ- 
иет къазанды. Онынъ артындан кельгенлер де, заманла- 
рынынъ энъ эйбетли ве кучьлю эки девлетни, яни Рим ве 
Перс императорлыкъларыны магълюп эттилер. 

Бойледже Аллах Ресулю -салляллаху алейхи ве сел- 
лем-, инсаниет тарихынынъ (бутюн менфий шартларына 
рагьмен) энъ буюк инкъилябыны керчеклештирди, залим- 
лерни токътатты, мазлумнынъ козьяшыны сильди. Оксюз- 
лернинъ сачларына Онынъ мубарекэли токъунды. Онынъ 
теселли ышыкълары иле гонъюллер гъамдан къуртулды. 

® 

Пейгъамберлернинъ сервери Хазрети Мухаммед Му- 
стафа -салляллаху алейхи ве селлем- эфендимизнинъ 
яшайышы санъки кениш бир дерья киби; башкъа пейгъ¬ 
амберлернинъ яшайышлары исе онъа тёкюльген озенлер 
кибидир. О, кендисинден эвель кечкен, 124 бинъден чокъ 
пейгьамбернинъ бутюн хусусиетлерине саип олды, гузель 
ахлякънынъ зирвесине чыкъкъан эди. О, ойле бир шахси- 
еттирки, эм кенди деврине къадар инсанлыкънынъ тефек- 
кюр ве яшайыш итибары иле къайд эткен гузелликлерни 
ичинде топлагъан, эм де къыяметке къадар ортагьа чыкъ- 
аджакъ ихтияджларгьа да джевап береджек нумюне инсан 
олгъандыр. Бу себепле бутюн инсанлыкъкъа Ахырзаман 
Небиси оларакъ ёлланылгъандыр. 

Аллах Расулю -салляллаху алейхи ве селлем- юксек 
ахлякъий сыфатыны беян этмек ичюн: 

«Мен гузель ахлякъны тамамламакъ ичюн ёлланыл- 
дым»,- буюрды. (Муватта, Хусн-уль хулюкъ, 8) 





Хазрети Мухаммед Мустафа 


УСВЕ-И ХАСЕНЕ 
(ЭНЪ ГУЗЕЛЬ ОРЬНЕК) 

Тарих боюнджа яшагьан инсанлардан, ялынъыз Хазрети 
Мухаммед Мустафа -салляллаху алейхи ве селлем- эфен- 
димизнинъ аяты энъ терен шекильде огренильди. Инсаниет 
ичюн Аллахкъа ве хайыргьа алып бараджакъ бирер орьнек 
олгъан башкъа пейгъамберлерден, кунюмизге къадар муай- 
ен микътарда хатирелер кельгендир. Албуки, Ахыр заман 
Небиси Мухаммед -алейхиссаляту весселям- бутюн ишле- 
ри ве сёзлери, энъ садесинден энъ муккеммелине къадар, 
такъип этильген ве тарихке бир шереф левхасы оларакъ 
къайд этильгендир. Бундан да гъайры, Пейгъамберимиз- 
нинъ бу хатыралары, Аллахнынъ лютфи иле, асырлар бо¬ 
юнджа къыяметке къадар келеджек сонъ инсангьа къадар 
накъиль этиледжектир. 

Яшайышымызда къаршымызгъа чыкъаджакъ тюрлю му- 
сибетлер, имтианлар ве къуванчлар къаршысында кенди- 
мизни фитнеге огърамакътан къуртармакъ ичюн - шукюр, 
Аллахкъа таянмакъ, къадерге разылыкъ косьтермек, беля- 
ларгъа сабырлы олмакъ, азимет, джесарет, федакярлыкъ, 
къанаат, гонъюль зенгинлиги, башкъаларыны тюшюнмек, 
джумертлик, алчакъ гонъюллилик, адиселер къаршысында 
мусавийликни бозмамакъ ве бунъа бенъзеген юксекахлякъ- 
ий хусусиетлерни энъ гузель шекильде аятымызгъа тетбикъ 
этмемиз керек. Бутюн бу алларда бизим ичюн нумюне олад- 
жакъ, бизге ёл косьтереджек инсан, Аллахнынъ рахмет ола¬ 
ракъ ёллагъан энъ буюк муршид-и кямильдир 8 . Яни зариф, 
темиз ве орьнек яшайышы иле Хазрети Пейгьамбер -сал¬ 
ляллаху алейхи ве селлем- эфендимиздир. 


8 - Муршид-и кямиль - текмиль ёл косьтериджи. 

Аллах Ресулининъ аяты, къыяметке къадар келеджек бу- 
тюн несиллерге орьнектир. Къуран-и Керимде Онынъ акъ- 
къында шойле буюрыла: 

«(Эй Ресулим!) Ич шубесиз, сен ичюн битмеген-тю- 
кенмеген бир мукяфат бар. Ве сен, эльбетте юдже бир 
ахлякъ узериндесинъ.» (эль-Къалем, 3-4). 

Ресулюллах -салляллаху алейхи ве селлем-нинъ яшай- 
ышы ве мубарек шахсиети, инсан акълынынъ анълагьаны 
къадар биле олса, инсан арекетлерининъ энъ гузель ве энъ 
юдже низамнамесидир. О, инсанларны догъру ёлгъа алып 
барув вазифесини, инсаниет ичинде орьнек олмакъ сурети 
иле тамамлагъан юдже бир пейгъамбер ве ибрет алынад- 
жакъ бир шахсиеттир. Аллах Тааля, О мубарек инсанны - 
Къураннынъ табири иле- «усве-и хасене», яни энъ мукем- 
мель орьнек шахсиет оларакъ такъдим эте. 

Ает-и керимеде буюрыла: 


аһ\ >У1 у^\' э аҺ\ 


«Ант олсун ки, Ресулюллах, сиз ичюн, Аллахкъа 
ве ахирет кунюне къавушмакъны умют эткенлер 
ве Аллахны чокъ зикр эткенлер ичюн, гузель бир 
орьнектир.» (эль-Ахзаб, 21) 





Хазрети Пейгъамбер -салляллаху алейхи ве селлем-, 
бизлерге аяты боюнджа ич бир шейге бенъземеген гузеллик 
ве мукеммеллик косьтергендир. Озь алында олсун, кедерли 
олсун бутюн ал ве арекет гузелликлери Ондадыр. Бунынъ 
ичюн эр инсан, Хазрети Пейгъамбер -салляллаху алейхи 
ве селлем-нинъ шерефли яшайышы ве гузель Суннетинде, 
озюне орьнек алмакъ ичюн энъ гузель ве мюкеммель ал ве 
арекетлерни тапа билир. 

О, дин ёлбашчысы оларакъ орьнек. Девлет реиси ола- 
ракъ орьнек. Иляхий муаббет багъчасына киргенлерге орь¬ 
нек. Шукюри ве алчакъ гонъюллилиги иле орьнектир. 

Агъыр вакъытларда сабыр ве теслимиети иле орьнек¬ 
тир. Гъанимет даркъаткъанда джумертлиги иле орьнектир. 
Къорантасына нисбетен шефкъатлы олмасынен орьнектир. 
Кучьсюзлерге, кимсесизлерге ве къулларгьа мерхамети иле 
орьнектир: 

Эгер сервет саиби зенгин бир киши исенъ,, бутюн арап 
буюклерини кендисине муаббет иле багълагъан ве бутюн 
Арабистангъа аким олгъан О юдже Пейгъамбернинъ ал¬ 
чакъ гонъюллюлигини ве джумертлигини тюшюн! 

Әгер зайыф инсанладан бири исенъ, Меккеде залым 
мушриклернинъ идареси алтында яшагъан Пейгъамбер¬ 
нинъ аятындан орьнек ал! 

Әгер музаффер бир фетихчи исенъ, Бедирде ве Ху- 
нейнде душманыны енъген джесюр Пейгъамбернинъ ая¬ 
тындан ибрет ал! 

Аллах косьтермесин, эгер магълюбиетке огърасанъ, о 
вакъытта Ухуд дженкинде шехит тюшкен я да яраланып 
ерде яткъан достлары арасында сабыр ве джесюрлик- 
нен юрьген Аллахкъа ишангъан Пейгъамберни хатырла! 

Эгер оджа исенъ, джамиде Суффе 9 талебелерине ин- 
дже ве хассас гонъюль фейзлерини акътаргъан ве иляхий 
эмирлерни огреткен Пейгъамберни тюшюн! 

Эгер талебе исенъ, вахий кетирген Джибрили Эмин- 
нинъ 10 огюнде әдеп ве дикъкъат иле отургъан Пейгъам- 


9 - Суффе - Пейгъамберимизнинъ джамисиндеки бир болюк. Бу ер 
Пейгъамберимизнинъ ислямий илим берген ери эди. 

10 - Джибрил-и Әмин - Пейгъамберимизге вахий кетирген, ишанчлы 
мелек Джебраиль. 

- 

берни тасавур эт! 

Әгер насиат берген бир ваиз ве эмин бир ёл косьте- 
риджи исенъ, Месджид-и Небевийде асхабына субет этип 
икметлер сачкъан Пейгъамберни динъле! Онынъ татлы 
сесине къулакъ ве гонъюль бер! 

Әгер акъикъатны къорчаламакъ ве теблигъ этмек, 
оны тутып юксельтмек истегинъ олса, ве бу хусуста 
санъа ич бир кимсе ярдымджы олмай исе, Меккеде ярдым- 
сыз къалгъан, анджакъ залимлерге акъикъатны илян эт- 
меге, оларны хидаетке, догъру ёлгъа давет этмеге девам 
эткен Пейгъамбернинъ аятына бакъ! 

Душмангъа гъалип келип, онынъ инатлыгъыны бозып, 
онъа устюн келгъен олсанъ, файдасыз шейлерни, яланны 
перишан этип акъикъатны илян эткен исенъ, Меккенинъ 
фетх куню гъалип бир къумандан оларакъ, мукъаддес то- 
пракъларгъа буюк бир алчакъгонъюллилик ве шюкюр 
ичинде Пейгъамберни козюнинъ огюнден айырма! 

Әгер топракъ саиби бир киши исенъ ве о топракълар- 
даки ишлеринъни кореджек олсанъ, Мени Надр, Хайбер ве 
Федек топракъларына саип олгъан сонъ, оларны ишлемек 
ве энъ эйи шекильде идаре этеджек инсанларны иш ба¬ 
шына кетирген Пейгъамберден орьнек ал! 

Әгер кимсесиз исенъ, Абдуллах ве Аминенинъ нурдан 
Етимини тюшюн! 

Әгер өтишкен бир генч исенъ, Меккеде эмджеси Эбу 
Талибнинъ сюрюсине чобанлыкъ япкъан пейгъамбер нам- 
зетининъ аятына дикъкъат эт! 

Әгер тиджарет керванларынен ёлгъа чыкъкъан бир 
туджджар исенъ, Суриеден Басрагъа кеткөн керваннынъ 
энъ улу затнынъ эхвалыны тюшюн! 

Әгер къады ве аким исенъ, Мекке халкъы бири биринен 

- 

урушаджагъы сырада Хаджер-и Эсведни 11 Кябедеки ерине 
ерлештирювде Онынъ адиль ве терен тюшюнджели 
арекетлерини тюшюн! 

Сонъра да козюнъни тарихке чевир, Мединеде тарлыкъ 
ичиндеки факъырларны варлыкълы зенгинлернен мусавий 
тутып инсанлар арасында энъ адиль бир суретте укюм 
берген О Пөйгъамберге бир бакъ! 

Әгер бир къоджа исенъ, Хазрети Хатидженинъ ве Хаз¬ 
рети Аишенинъ акъайы олгъан О мубарек затнынъ те- 
миз яшайышына, терен дуйгъуларына ве шефкъатына 
дикъкъат эт! 

Әгер баба исенъ, Хазрети Фатименинъ бабасы, эгер 
къартбаба исенъ Хазрети Хасан иле Хазрети Хусеиннинъ 
дедеси олгъан бу затнынъ оларгъа нисбетен арекетлери¬ 
ни огрен! 

Сенинъ сыфатынъ не олурса олсун, анъги ал ичинде ол- 
санъ ол, эр анында Хазрети Мухаммед -салляллаху алейхи 
ве селлөм-ни озюнъ ичюн энъ мукеммель ве энъ гузель 
бир рехбер олгъаныны корерсинъ... 

О, ойле бир рехберки, Онынъ суннети васытасынен эр 
янълышны тюзельте билирсинъ... Ёлундан чыкъкъан иш- 
леринъни ёлуна къоярсынъ... Онынъ нуру ве рехберлиги 
саесинде аятнынъ къапкъанындан къуртулып, керчек се- 
адетни тапарсынъ!.. 

Керчектен Онынъ яшайышы, надир ве зариф чичеклер- 
ден, къокъулы гуллерден топлангьан бир деметке бенъзер. 

Бойледже, Хазрети Пейгьамбер -салляллаху алейхи ве 
селлем- эфендимизнинъ аяты, джемиетнинъ бири бири- 
не зыт къысымлары ичюн биле энъ мукеммелъ орьнектир. 
Меселя, бутюн омюри боюнджа маишет муджаделеси ве 


11 - Хаджер-и Эсвед - Къара таш. 

ёкълукъ ичинде тырышкъан бир факъирнинъ алы, варлыкъ 
ичинде ялдагъан бир зенгинге нумюне оламаз. Анджакъ 
Хазрети Пейгъамбер -салляллаху алейхи ве селлем-нинъ 
аяты, эр эки тарафкъа, эм зенгин, эм факъирге орьнек олур. 
Аллах, Пейгъамберимизнинъ яшайышыны, инсан джемиети 
ичинде энъ аджиз табакъадан яни өтим оларакъ башлатып, 
аятнынъ бутюн басамакъларындан кечирип, къудрет ве кучь 
оларакъ энъ юкъары нокътагъа, яни пейгъамберлик ве дев- 
лет реислигине къадар юксельтти. 

Эфендимизнинъ омюр бою косьтерген идеал арекет- 
лери, инсан аятында эр тюрлю вазиетте орьнек алынмасы 
мумкюн. Бу себептен Онынъ аяты, бутюн инсанлар ичюн, 
кучь ве мевкъилери нисбетинде такълит эте биледжеклери 
ибреттен ибареттир. 

® 

Пейгъамберлер ве оларнынъ ёлундан юрюген салихлер- 
ден гъайры инсаниетке къуртулыш ёлуны косьтермеге ве 
оларгъа орьнек рехбер олмагъа тырышкъан бутюн инсан¬ 
лар бу хусуста даима аджиздирлер. 

Пейгъамберлер, иляхий вахийге таянгъанлары ичюн, 
бири-бирини тасдыкъ эткен хидает рехберлери оларакъ 
кельдилер. Албуки, акъикъатны тапмакъ ёлунда инсанлар- 
гъа рехбер олмагъа тырышкъан фельсефеджилер, иляхий 
тасдыкътан узакъ ве нефислернинъ эсарети ичинде кифа- 
етсиз акъылларынен арекет эткенлери ичюн, бири-бирле- 
рининъ тюшюндже системаларыны даима чюрютмеге ве 
бири-бирини яланджы этил чыкъармагъа меджбур къалды- 
лар. Бунынъ ичюн де не кендилерини, не де джемаатыны 
догъру ёлгьа къоямадылар. 

Меселя, Аристотель ахлякъ фельсефесининъ бир такъ- 
ым къанун ве къаиделерининъ темелини къойды, анджакъ 
вахийден махрум олгъаны ичюн онынъ фельсефесине ина- 

нып, оны татбикъ этип сеадетке къавушкъан бир тек ким- 
се корьмеймиз. Чюнки фельсефеджилернинъ къальплери 
арытылмагъан, нефислери тербие корьмеген, фикир ве иш- 
лери, вахийнинъ ярдымынен пекинмегендир. 

Вахийнен тербие этильмеген акъыл ве къальбий исте- 
клер, инсанны пек мушкуль алларгъа сюйреклей биле. Бу 
аллардан къуртулувнынъ тек ёлу, Ахыр заман Небиси иле 
инсанларгъа эдие этильген ве энъ сагълам йип манасына 
келыен «Хабл-и Метин» оларакъ анъылгьан Къуран-и Ке- 
римдир. Къураннынъ акъикъатлары исе, энъ конкрет орь- 
неклеринен, Хазрети Пейгъамбер -салляллаху алейхи ве 
селлем- эфендимизнинъ зенгин ахлякъында, яшайышында 
мевджуттыр. 

О алда, яратылыш гъаесини керчеклештирмеге меджбур 
олгъан инсан, икметли Къуран ве Суннетке коре ёлуны къур- 
малы. 

Чюнки Къуран-и Керим ве Пейгъамберимизнинъ Сунне- 
ти, дюнья ве ахиретнинъ сеадет ёлу, Пейгъамберимизнинъ 
эбедий хатырасыдыр. О умметине Къуран-и Керимни ве 
Суннетини эки буюк рехбер оларакъ къалдырды. 

Башкъа джеэттен, Хазрети Пейгъамбер -салляллаху 
алейхи ве селлем- эфендимиз, пейгъамберлик вазифесине 
башламадан эвель кендисини севдирди, шахсиети ойле му- 
кеммель эдики, халкъы онъа эль-Әмин эс-Садыкъ демеге 
меджбур олгъан эди. О, динни яймагъа башламадан эвель 
озь шахсиетини кучьлендирди. 

Онынъ гузель тербиеси, эйилиги, догърулыгъы, 
пейгъамбер олмадан халкъы тарафыңдай билинмекте ве 
севильмекте эди. Халкъы онъа эль-Әмин адыны берди. Кябе 
тамир этильгенде, Хаджер-уль Эсведни ерине къоймакъ 
ичюн къавгъа эткенлери вакъыт, Онынъ хакемлигине теслим 
олдылар. 

Аллах Расули -салляллаху алейхи ве селлем-, ойле бир 
догъру сёзлю эди ки, даа Онъа иман этмеген пейгъамбер 
душманы, Эбу Суфьян биле, Византия императоры 
Гераклийнинъ сёзлерине шойле джевап берген эди: 

«-Ич сёзюни тутмагъан вакъты олдымы?»- деп сора- 
гъанда: 

«-Ёкъ! О, берген эр сёзюни тутар!»- деген эди. (Бухари, 
Бед-уль вахий 6, Салят 1, Садакъат 28; Муслим, Джихад 74) 

Кунлерден биринде, Пейгъамбер эфендимизнинъ аман- 
сыз душманы Эбу Джехиль ве аркъадашлары, Онъа: 

«-Эй Мухаммед! Валлахи биз Сени яланджы саймаймыз; 
Сен бизим ичюн догъру сёзлю ве догъру бир кишисинъ. 
Лякин биз, Сенинъ кетирген даванъны яланлаймыз»,- деген 
эдилер. Бу да, джахилие арапларынынъ эфендимизге не 
дередже ишангьанларыны косьтере. 

Бу адисе узерине шу ает-и кериме энгендир: 

«Оларнынъ сёйлегенлери акъикъатен сени кедер- 
леткенини бильмектемиз. Аелында олар сени яланла- 
майлар, факъат о залымлар ачыкъча Аллахнынъ ает- 
лерини инкяр этмектелер». (эль-Энъам, ЗЗ) 12 

Бу аетлерден де корьгенимиз киби, энъ амансыз душ- 
манлары биле, Хазрети Пейгъамбер -салляллаху алейхи 
ве селлем-нинъ хакъ олгъаныны виджданларынен къабул 
эте эдилер. Анджакъ нефислерине алданып Оны ред эткен 
эдилер. 

О Алемлер Султанынынъ, мушриклер тарафыңдай биле 
«Мухаммед-уль Әмин 13 » оларакъ косьтерген адисе де шу- 


12 - Вахиди, Эсбабу Нузули-ль Куран, тхк: Кемал Бесъюни Загълюл, 
Бейрут 1990, с. 219. 

13 - Мухаммед-уль Әмин - Пейгъамберимизнинъ лагъабы. Элинден ве 
тилинден бир зарар корюльмеген, эмниетли киши. 






Хазрети Мухаммед Мустафа 

дыр: 

Хайбер дженки эснасында еудийлерден Йесар адын- 
да бир чобан Хазрети Пейгъамбер -салляллаху алейхи ве 
селлем-ге кельди. Бираз субет эттилер ве о Ислямны къа- 
бул этил, мусульманларгъа къошулмагъа истеди. Анджакъ 
Хазрети Пейгъамбер -салляллаху алейхи ве селлем-, онъа 
башта къойларыны саиплерине къайтармасыны ве ондан 
сонъра оларгъа къошулмасыны әмир этти. 14 Бу вакъиа 
дженк узап кеткен бир вакъытта олгъан эди. Эм де мусуль- 
манларда эрзакъ сыкъынтысы баш косьтерген эди... Шу- 
бесиз Пейгьамберимизнинъ бу эмри, энъ агъыр вакъытта 
биле месулиет, вазифеге эмиет бермек ве эманетке риает 
этмекнинъ пек маналы бир мисалидир. 

Пейгъамбер эфендимизнинъ бу юдже ал ве ахлякъын- 
дан файдаланмакъ ичюн, Онъа Хазрети Эбу Бекирнинъ 
косьтерген теслимиетинен багъланмакъ керек. Эбу Бекир 
Мирадж адисеси соралгъанда «-0 деген олса, догърудыр!» 
деген эди. 

Ресулюллах -салляллаху алейхи ве селлем-нинъ аятын- 
даки сайысыз адалет, мерхамет ве рахмет орьнеклеринен, 
бутюн джиангъа къыяметке къадар бир рехбердир. О эшсиз 
къандильнинъ алемге сачкъан нуруны сейир эткен инсафлы 
эр козь, Онынъ акъикъатыны виджданы иле де олса къабул 
этер. Бу себептен бир чокъ гъарп алимлери, Хазрети Пейгъ¬ 
амбер -салляллаху алейхи ве селлем-нинъ фазилетини ве 
мувафакъиетини виджданларынен тасдикъ эткенлердир. 
Булардан бири Томас Карлайл (Тһотаз Саг1у1е) шойле дей: 

«Онынъ догъувы, нурнынъ къаранлыкътан къуртулмасы- 
дыр». 


14 - Ибн-и Хишам, Сирэт-уль Неби, Бейрут 1937, Дар-уль Фикр, III, 
397-398; Ибн-и Хаджер, эль-Исабе, Бейрут 1328, Дару ихъяи-т Тураси- 
ль Араби, I, 38-39. 

Мешур инглиз Ана Британика (Апа ВгНапп1са) энцикло- 
педиясында, Пейгъамбер эфендимизнинъ фазилети шой- 
ле анълатыла: 

«Мухаммеднинъ къазангъан мувафакъиетине, инса- 
ниет тарихи боюнджа не бир пейгъамбер не де бир дин 
адамы наиль оламагъандыр». 

Б. Смит (В. ЗтИҺ): 

«Мухаммед, къайытсыз шартсыз реформаторларнынъ 
энъ буюгидир». дер. 

Языджы Стэнли Ланэ-Поло шу акъикъатны итираф 
эте: 

«Мухаммед, душманларыны энъ буюк магълюбиетке 
огъраткъан куню, озюне къаршы да энъ буюк фазилет за- 
ферини къазанды. О, къаршылыкъ ич бир шей истемеден 
Къурейш халкъыны афу этти ве буны умумий бир афу ола- 
ракъ бутюн Мекке халкъына илян этти». 

Языджы Артур Гильман да: 

«Меккенинъ фетхи куню Онынъ юджелигини коремиз. 
Онъа япылгъан зулумларгъа къаршы о инсанлардан ин- 
тикъам алмасы мумкюн эди. Амма Хазрети Мухаммед, 
ордусуна къан тёкмекни ясакълады. Буюк бир шефкъат 
косьтерди ве Аллахкъа шукюр этти»,- демектедир. 

Буюк Франция инкъилябынынъ фикрий темеллерини 
азырлагъан фельсефеджилерден Ля Фает, мешур «Инсан 
акълары беяннамеси»ни нешир этмеден эвель, бутюн 
укъукъ системаларны теткъикъ эткен ве Ислям укъукъы- 
нынъ устюнлигини корип шойле тааджиплеген эди: 

«-Эй шанлы Мухаммед! Адалетте ойле бир зирвеге 
улаштынъ ки, кимсенинъ о севиеге етишмеси бугунь- 
ге къадар мумкюн оламагъан ве бундан сонъра да 

оламайджактыр !..» 15 

Иште асыл фазилет одыр ки, душман биле оны тасдикъ 
ве итираф этмеге меджбур къала!.. 

Чюнки Хазрети Мухаммед -салляллаху алейхи ве селлем- 
нинъ мустесна яшайышы, бутюн ишлерге айры-айры джевап 
береджек ахлякъий мукеммелликни кендисинде топлагъан- 
дыр. О, ер юзюндеки бутюн инсанларнынъ тербие этильме- 
синде әсас нокътадыр. О, нур къыдыргъанларнынъ ёлуна 
нур сепер. Онынъ реберлиги, догъру ёлны къыдыргъан эр 
кеске айдынлатыджы ве догъру ёл косьтериджи бир ышыкъ- 
тыр. О, бутюн инсаниетнинъ екяне рехберидир. 

Онынъ рехберлик алкъасы, инсаниетнингъ бутюн та- 
бакъаларыны ве бутюн джемиетлерини топлагьан бир мер- 
кез алында эди. Эр анги бир инсанны о алкъадан маниа эт- 
кен ич бир шей ёкъ эди. О алкъа, ялынъыз бир къавымгъа 
махсус дегиль эди. Инсангъа ялынъыз инсан олгьаны ичюн 
къыймет берген бир илим ве ирфан меркези эди. О алкъада 
зайыфнен кучьлюнинъ бири-биринден фаркъы ёкъ эди... 

Хазрети Пейгьамбер эфендимизнинъ ёлундан кеткен- 
лерге бир бакъынъ: Араларында Хабешистан Къыралы 
Неджаши, Меан буюги Ферве, Химер реиси Зулькъыла, 
Фируз-и Дейлеми, Йемен буюклеринден Меракебуд, Умман 
валилеринден Убейд ве Джафер киби устюн шахсиетлерни 
корерсинъиз. 

Текрар бакъсанъыз, бу укюмдар ве реислернинъ янында 
бир де Билял, Ясир, Сухейб, Хаббаб, Аммар, Эбу Фукейхе 
киби къул инсанларны, Сумейе, Любейне, Зиннире, Нехдие, 
Умму Абис киби джарие къадынларны корерсинъиз. 

Онынъ юдже асхабы арасында эм устюн акъыл, индже 


15 - Кямиль Мирас, Теджрид-и Сарих Терджимеси, Анкара 
1972. IX. 289. 

фикир ве кучьлю тюшюндже саиби инсанлар, эм де энъ ин- 
дже ишлерге ляйыкъ, дюнья сырларыны бильген ве мемле- 
кетлерни идаре эткен кимселер бар эди. 

Хазрети Пейгъамбер -салляллаху алейхи ве селлем- 
нинъ ёлундан кеткенлер, шеэрлерни идаре эттилер. Виля- 
етлерге рехберлик яптылар. Инсанлар, оларнынъ саесинде 
сеадетке къавуштылар. Адалетнинъ зевкъыны дуйдылар. 
Олар халкъ арасында селямны яйдылар. Инсанларны бири- 
бирлеринен къардаш киби якъынлаштырдылар. 

Хазрети ПЕЙГЪАМБЕРНИНЪ ЮКСЕК АХЛЯКЪЫ 

Тарих боюнджа, Хазрети Пейгъамбер -салляллаху алей- 
хи ве селлем- эфендимизден башкъа бу къадар алякъа 
корьген, ве бутюн хусусиетлери чокъ терен огренильген бир 
инсанны тапмакъ мумкюн дегиль. Хазрети Пейгъамбер -сал¬ 
ляллаху алейхи ве селлем-нинъ, орьнек шахсиетини мей- 
дангъа кетирген бутюн хусусларны анълатмагъа тырыш- 
сакъ, джылтларнен китаплар язылса биле етмез. 

Ислямий илимлер де, темельде 16 ве иджтихад 17 нокъта- 
сында Аллах Расулюнинъ чешитли джеэтлерини кендилери- 
не делиль корьгенлердир. Бу себепле, Хазрети Пейгъамбер 
-салляллаху алейхи ве селлем-нинъ эр джеэти, фаркълы 
илимлер тарафыңдай айры-айры ишленгендир. 

Бу себептен 1400 сенеден берли язылгъан бутюн Исля¬ 
мий эсерлер, бир китапны, яни Къуран-и Керимни ве бир 
инсанны, яни Хазрети Пейгъамбер -салляллаху алейхи ве 
селлем-ни изахламагьа гайрет косьтергендир. 

Бир яратылыш муджизеси олгъан Фахр-и Кяинат -сал¬ 
ляллаху алейхи ве селлем- эфендимизни, инсан кучю ве 
къуветинен текмиль оларакъ къаврамакъ мумкюн дегиль. 
Бир фильджангьа насыл дерьялар сыгьмаз исе, Нур-ы Му- 
хаммедийни кереги киби идрак этмек де бойле мумкюн де- 


16 - Ислямий илимлернинъ таянгъан бу темель, «насс» ол - 
ракъ табир олунгъан Къуран ве Суннеттир. Суннет, Ресулюл- 
лах Эфендимизнинъ сёзю, фиили ве такърири, ал ве арекет- 
леридир. Къуран ве суннетнинъ ачыкъ оларакъ укюм къойгъан 
хусусларда иджтихадгъа ер ёкътыр. 





17 - Иджтихад, Къуран ве Суннетнинъ ачыкъ оларакъ укюм 
беян этмеген мевзуларда, алимлернинъ белли усуллар ичинде 
кене Къуран ве Суннет ышыгъында меселелерни чезмеге 
тырышмаларыдыр. 






Хазрети Мухаммед Мустафа 

гиль. 

Биз де, Аллах Расулюнинъ орьнек шахсиетини огренюв 
ёлунда бир дерья киби олгьан мисаллерден анджакъ бир 
къачыны идракимиз нисбетинде арз этмеге тырышайыкъ: 

Аллах Ресулининъ юзь ве ахлякъ гузеллиги 

Хазрети Пейгъамбер -салляллаху алейхи ве селлем-, 
юзю гузель, яшайышы мукеммель, бенъзери яратылмагъан 
мубарек бир заттыр. Аллах Ресулининъ юзь ве яшайыш му- 
кеммеллигини кереги киби ифаде эте бильмек мумкюн де- 
гильдир. Бу себепнен Имам Къуртуби дейки: 

«Ресулюллах -салляллаху алейхи ве селлем-нинъ гу¬ 
зеллиги толусынен ортагъа чыкъмагьандыр. Әгер Онынъ 
бутюн гузеллиги олгъаны киби косьтерильген олса эди, ас- 
хабы Онъа бакъмаз эди». 18 

Ресулюллах -салляллаху алейхи ве селлем- нен берабер 
олгъанлар арасында биле, эдеплеринден долайы, Онынъ 
нур джемалыны тойгьангьа къадар сейир эте бильгенлер 
пек аз эди. Атта, субет алында экенде, Хазрети Эбу Бекир 
ве Хазрети Омерден башкъа ич кимсе онъа бакъмаз эди, эп 
оглерине бакъа эдилер. Хазрети Пейгъамбернен козь козь- 
ге ялынъыз бу эки сахаби келип ола эди. Олар Мухтерем 
эфендимизге бакъып кулюмсирей эдилер, Фахр-и кяинат 
эфендимиз де оларгъа ильтифат этил кулюмсирей эди. (Тир- 
мизи, Менакъыб, 16/3668). 

Буны, даа сонъра Мысыр фатихи оладжакъ ве адыны 
тарихке кечиреджек Амр бин Ас -радияллаху анх- шойле 
анълата: 

«Расулюллах эфендимизнен узун вакъыт бирликте 
эдим. Факъат Онынъ огюнде дуйгъан утанч исси ве Онъа 


18 - Али Ярдым, Пейгъамберимизнинъ Шемаиль, Истанбул, 1998, с. 49. 






МмсильсизОрьнекШахсиет 

нисбәтен тазим дуйгъусы себебинен, башымны котерип 
тоя-тоя мубарек ве нурлу юзьлерини сейр этемедим. 
Әгер бугунь манъа; «Бизге Расулюллахны анълат»,- десе- 
лер, инанынъ анълатамам». (Муслим, Иман, 192) 19 

Ресули Экрем -салляллаху алейхи ве селлем- эфенди- 
мизнинъ мубарек юзю, әтрафына ишанч ве бахт яя эди, 
юзьлернинъ энъ гузель ве энъ темизи эди. Еудий алимле- 
ринден Абдуллах бин Селям, Аллах Ресулю -салляллаху 
алейхи ве селлем- Мединеге хиджрет этиндже, меракънен 
янына келип, мубарек бетине бакъкъанджа: 

«Бу юзь асла ялан сёйлемез!»- деп мусульман олгъан 
ЭДИ. (Тирмизи, Кияме, 42/2485; Ахмед, V, 451) 

Чюнки Ондаки гузеллик ве нураниет о дереджеде эди ки, 
Аллахнынъ пейгьамбери олгъаныны исбат эткен бир муд- 
жизе я да делилые ихтиядж ёкъ эди. 

Аллах Ресули -салляллаху алейхи ве селлем-, бир шей- 
ни истемесе, бегенмесе, бетинден белли ола эди, бир шей- 
ни де бегенсе, мемнюн олгьаны ис этилир эди. 

Темиз беденлери, эр даим къуветли эди, ая ве азим бир 
арада эди. Къальбининъ теренлигини исе изах этмек мум- 
кюн дегильдир. 

Юзюнде нур-и мелахат, сёзлеринде къолайлыкъ, арекет- 
леринде юмшакълыкъ, келимелеринде эдебият, беянында 
алелхусус гузеллик бар эди. 

Бош сёз сёйлемз, эр сёзю икмет ве насиат эди. Къуллан- 
гъан келимелеринде асла ошек ве манасыз сёзлер ёкъ эди. 
Эр кеснинъ акъыл ве анълайышына коре сёз сёйлер эди. 

Муляйим ве алчакъгонъюлли эди. Кульмесинде ашыры- 





19 - Айрыджа бакъынъыз, Ахмед бин Ханбел, эль-Муснед, Истанбул 
1992, IV, 199. 

лыкъ олмаз эди. Даима кулюмсирей эди. 

Фазилетли инсанларгъа дереджелерине коре урьмет 
косьтере эди. Акърабасына да чокъ эйилик ялар эди. Эв 
халкъына ве аркъадашларына насыл гузель мунасабетте 
олса, башкъа инсанларгъа да йымшакъ ве лютфнен муна¬ 
сабетте ола эди. 

Хызметкярларына пек гузель бакъа эди. Озю не ашаса, 
оларгъа да оны ашатыр, не кийсе оны кийсетир эди. Джу- 
мерт, шефкъатлы ве мерхаметли эди, ама керек олгъаны 
вакъыт джесюр, керек олгъаны вакъыт да йымшакъ эди. 

Онынъ, джумертлик хусусындаки дереджесини кереги 
киби анъламкъ мумкюн дегильдир. 

Хазрети Джабир -радияллаху анх- бу мевзуда дей ки: 

«Кендисинден бир шей истенильгени вакъыт, ич бир 
вакъыт «ёкъ» дегени эшитильмеди». (Муслим, Федаиль, 
56) 

Акърабаларыны энъ чокъ зиярет эткен, инсанларгъа энъ 
чокъ шефкъат ве мерхамет косьтерен, фена ахлякътан энъ 
чокъ сакъынгъан, энъ гузель эдеб ве ахлякъ саиби, О эди. 

«Къыямет кунюнде мумин къулнынъ теразисинде 
гузель ахлякътан даа агъыр бир шей булунмаз. Аллах 
Тааля чиркин арекетлер япкъан, чиркин сёзлер сёйлеген 
кимседен нефрет этер»,- деп буюра эди. (Тирмизи, Бирр, 
62/2002) 

Расулюллах -салляллаху алейхи ве селлем-, ахт ве ва- 
делерини сагьлам тутар эди, сёзюнде де садыкъ эди. Ах¬ 
лякъ, акъыл ве зекя джеэтинден бутюн инсанлардан устюн 
ве макътавларгъа ляйыкъ эди. 

Девамлы тефеккюр алында эди. Зарурет олмаса къо- 
нушмаз эди. Даа чокъ сусар эди. Бир сёзге башлагъанджа, 
оны ярым быракъмаз, сонъуна къадар сёйлер эди. Бир къач 

келимеде чокъ мана толлар, ойле сёйлер эди. (Джевами-уль 
келим эди.) Сёзлери дане-дане эди. Не керегинден чокъ, не 
де аз эди. Яратылувна коре йымшакъ олмасына рагъмен, 
эппейи эйбетли эди. 

Аллахнынъ сёзюне итираз этильгени ве хакънынъ аякъ 
астына алынгъаны вакъыт пек окелене эди, бу аллардан 
башкъа гъадапланмаз эди. Кендиси ичюн асла океленмез 
эди. 

О, кимсенинъ эвине изин алмадан кирмез эди. Озь эвин- 
де исе вакъытны учьке болер эди: бирини Аллахкъа ибадет- 
ке, экинджи къысмны къорантасына, учюнджюсини исе озю- 
не айыра эди. Озюне айыргъан вакътыны да инсанларгъа 
тахсис этил, ич кимсени махрум быракъмаз эди. Эписининъ 
гонъюлини фетих этер эди. 

Джамиде белли бир ерде отурмакъ адет олмасын деп, 
фаркълы ерлерде отура эди. Ерлерге ве макъамларгъа 
мукъаддеслик берильмесини истемез эди. Бир ерге кирген- 
де, бош къалгъан ерге отурыр ве ойле япылмасыны арзу 
этер эди. 

О, эр кеснинъ дертине ортакъ ола эди. Инсанлар, анги 
макъам ве вазиетте олсалар олсунлар, зенгин-факъир, 
алим-джаиль, инсан олгъанлары ичюн, Онынъ янында му- 
савий эдилер. Бутюн меджлислери илим, ая, сабыр, тевек- 
куль ве эманет киби фазилетлернинъ аким олгъан бир ер- 
лер эди. 

Айып ве къусурлары ичюн кимсени къабатламаз, керек 
олгъаны такъдирде, буны, къаршыдаки адамны ынджыт- 
мадан, зариф бир шекильде ялар эди. Ич кимсенинъ гизли 
къалгъан айып ве къусурларынен огьрашмаз, буны япмакъ 
истегенлерге де шиддетнен маниа олур эди. 

Фахр-и Кяинат эфендимиз, ялынъыз севабы олгъан ме- 
селелерде къонушыр эди. О къонушкъанда этрафындаки- 

лер ойле тесирленир ве джан кулакънен динълер эдилер 
ки, бу алны шу сёзлернен анълата эдилер: 

«Санъки башымызнынъ узеринде бир къуш бар да 
къыбырдасакъ учып кетеджек деп, сессиздже отурыр эдик». 
(Эбу Давуд, Суннет, 23-24/4753) 

Ондан асхабына ойле бир әдеп ве ая акис этти ки, Ондан 
суаль сормакъны биле чогъу кере утана эдилер. Бунынъ 
ичюн «Чёльден бир адам келип Хазрети Пейгъамберден 
суаль сораса да, Онынъ субетине весиле олса эди»,- деп 
беклер эдик. 

О, аяты боюнджа самимиет мисали эди. Гонъюлинде ол- 
магъан бир шейни ич сойлемез эди. Ахлякъы иле джанлы 
Къуран эди. Япмагъан ишни башкъаларына әмир этмез эди. 

20 

Аллах Ресулининъ алчакъгонъюллилиги 

Ресулюллах -салляллаху алейхи ве селлем-, къыскъа 
вакъытта дюньяда ич бир къыралнынъ етишемедиги им- 
кянларгьа къавушты, инсанлар ичюн идеал бир тербиеджи 
оларакъ къальплерини фетх эткени алда, аякъларынынъ 
астына серильген бу буюк дюнья ниметлерининъ ич бири- 
сине ильтифат этмеди, эски алчакъгонъюлли аятына девам 
этти. Керпичтен япылгъан одасында саде ве факъир бир 
шекильде яшады. Хурма япрагьынен толдурылгъан бир 
миндер узеринде юкълады. Басит урбалар кийди. Энъ за- 
йыф инсаннынъ аят итияджларынынъ биле астында яша¬ 
ды. Базан ашайджакъ ич бир шей тапамаз эди, кене Раб- 
бине шукюр этип, ачлыгьыны бастырмакъ ичюн къарнына 
таш багьлар эди. Ишлеген ве ишлейджек бутюн гунахлары 
афу этильгени алда, шукюр ве ниязына девам этти. Аякъ- 
лары шишкендже геджелерини намаз ичинде кечирди. Гъа- 


20 - Ибн-и Сад, эт-Табакъат-уль Кубра, Бейрут, Дару Садр, I, 121, 365, 
422-425; Хейсеми, Меджма-уз Зеваид, Бейрут 1988, IX, 13. 

риплерге ярдымгъа ашыкъа эди. Етимлернинъ, кимсесиз- 
лернинъ теселлиси эди. О, буюклюгине рагъмен, энъ аджиз 
инсанларнен мешгъуль олды. Атта оларгъа шефкъат ве 
мерхамет косьтерип, даа зияде къол узатты. 

Меккенинъ фетхи куню Пейгъамберимиз, энъ къуветли 
корюне эди, иште о кунь, къорку ве эйджаннен титреп, тиш- 
лерини бири-бирине урып: 

«—Я Ресулюллах! Манъа Ислямны анълат!»- деген сой- 
дашына, кендисининъ энъ зайыф олгьан девирден шу ми- 
сальни хатырлатып джевап берген эди: 

«-Сакин ол къардашым! Мен бир къырал я да укюмдар 
дегилим. (Мухтерем анасыны козьде тутып) кунеште къу- 
рутылгъан эт ашагъан ве сенинъ эски къомшунъ олгъан 
Къурейшли бир къадыннынъ етими олам!..» 2 ' деп тарихке 
бир алчакъгонъюллик мисалини эдие этти. 

Айны кунь къартайгьан бабасыны сыртына котерип, 
Пейгъамберимизге кетирген ве онъа иман акъкъында анъ- 
латмасыны истеген Хазрети Эбу Бекирге: 

«-Я Эбу Бекир! Шу къарт бабанъны нө ичюн мында ке- 
тирип болдурттынъ? Мен онъа бармаз эдимми?!» 22 деди. 

Аллах Ресули -салляллаху алейхи ве селлем- даима 
шойле илян эте эди: 

«Мен де сизлер киби бир инсаным. Манъа ялынъыз 
вахий келе!..» (эль-Кехф, 110) 

О, келиме-и шехадет джюмлесининъ башына хусусан ве 
исрарнен «абдуху: Аллахнынъ къулу» келимесини къоя 
эди, умметини кечмиш миллетлер киби догъру ёлдан чыкъ- 
масынлар деп огъраша эди. 





21 - Ибн-и Мадже, Этъиме, 30; Таберани, эль-Муъджем-уль Эвсат, II, 64. 

22 - Ахмед, VI, 349; Хейсеми, VI, 174; Ибн-и Сад, V, 451. 

Оны къарарындан чокъ юджельткен кимселерни шойле 
тенбиелей эди: 

«Сиз мени, акъкъым олгъан дередженинъ узерине юк- 
сөльтменъ! Чюнки Аллах Тааля мени «Ресуль» япмадан 
эвель «Къул» оларакъ яраткъандыр». (Хейсеми, IX, 21). 

Аллах Ресулюнинъ гарра адлы бир емек савуты бар эди. 
Къушлукъ вакъты кирген сонъ, Духа намазыны къылдылар 
ве шорба толу бу емек савутыны кетирдилер. Асхабы кирам 
да әтрафына топланды. Сахабилер чокълашкъанджа, Ра- 
сулюллах -салляллаху алейхи ве селлем- тиз чёкти. Буны 
корьген бир бедевий: 

«Бу насыл отурыш бойле?»- деди. 

Ресулюллах -салляллаху алейхи ве селлем- де: 

«Аллах Тааля мени шерефли бир къул оларакъ ярат¬ 
ты, инатчы бир залым дегиль!»- деп буюрды. (Эбу Давуд, 
Этъиме, 17/3773) 

Бир кересинде: 

«(Мен де ичинде олып) ич кимсе амеллери ве ибадетле- 
ри саесинде дженнетке киремез!»- буюргъан эди. Асхабы 
кирам айретнен: 

«Сиз де ми, я Ресулюллах?»- деп сорадылар: 

«Эбет мен де!.. Анджакъ Раббимнинъ иляхий лютфи 
ярдымгъа етишсе!.. Зира Онынъ фазлы, рахмет ве магъ- 
фирети мени сармагъандже мен де дженнетке киремем! 
Япкъан амелим мени къуртарамаз!..»- буюрды. (Бухари, 
Рикъакъ, 18; Муслим, Мунафикъун, 71-72; Ибн-и Мадже, Зухд, 20; Да- 
рими, Рикъакъ, 24) 

Хазрети Пейгъамбер -салляллаху алейхи ве селлем-, 
гъурур ве кибир косьтерип кийингенлернинъ къыямет куню 
резиль урба киеджеклерини ифаде этил, умметини джеэн- 
нем атешинден къорчаланмагьа тенбиелегендир. Бу хусус- 

нен алякъалы базы хадис-и шерифлер: 

«Аллах, буюклик япып урбасынынъ этеклерини өрде 
сюйреклеген кимсенинъ къыямет кунюнде юзюне бакъ- 
маз». (Бухари, Либас, 1, 5) 

«Ким дюньяда шурет урбасы кийсе, Аллах Тааля онъа 
къыямет кунюнде алчакълыкъ урбасы кийдирир». (Ибн-и 
Мадже, Либас, 24) 

Аллах Ресулининъ джумертлиги 

Хазрети Пейгъамбер -салляллаху алейхи ве селлем-, 
кендисини нафакъаджы бир инсан оларакъ сыфатландыра 
эди, эр шейни Аллах бергенини ве эр шейнинъ саиби олгьа- 
ныны ифаде эте эди. 

Къурейш мушриклерининъ буюклеринден, Сафван бин 
Умейе, мусульман олмагьаны алда, Хунейн ве Таиф джен- 
клеринде, Ресули Экрем -салляллаху алейхи ве селлем- 
эфендимизнинъ янында эди. 

Джиране дженкинде топлангъан гъанимет малларыны 
корьген Сафван, буларгъа буюк бир айранлыкънен бакъа 
эди. Буны корьген эфендимиз -салляллаху алейхи ве сел¬ 
лем-: 

«Пек бегендинъми?»- деп сорады. 

«Эбет!» джевабыны алгъанджа: 

«Ал, эписи сенинъ олсун!»- буюрды. 

Бунынъ узерине Сафван кендисини тутамайып: 
«Пейгъамбер юрегинден башкъа ич бир юрек бу къа- 
дар джумерт оламаз!»-деп, шеадет кетирди ве мусульман 
олды. 23 

Къабилесине къайтып баргьанда да: 

23 - Вакъиди, Мегъази, Бейрут 1989, II, 854-855. 

- 

«Эй къавмым! (чапынъ,) мусульман олунъ! Чюнки Му¬ 
хаммед, факъырлыкъ ве итиядж къоркъусы дуймадан, буюк 
икрамлар ве эйиликлер япа!»- деди. (Муслим, Федаиль, 57-58; 
Ахмед, III, 107) 

Бир кунь бириси кельди. Хазрети Пейгъамбер -саллял- 
лаху алейхи ве селлем-ден бир шей истеди. Аллах Ресули- 
нинъ онъа береджек ич бир шейи ёкъ эди. О кишиге бордж 
алмасыны теклиф этти. О борджны да Пейгьамберимиз озю 

одейджегине сёз берген эди. (Хейсеми, X, 242) 24 

Атасы Ибрахим -алейхисселям- киби ич бир емеги муса- 
фирсиз, ялынъыз башына кечмез эди. Вефат экенлернинъ 
борджларыны одеттирир я да одер эди. Борджлары оден- 
меден дженазе намазларыны къылмаз эди. Бир хадис-и 
шерифте: 

«Джумерт инсан Аллахкъа, дженнетке ве инсанлар- 
гъа якын; джеэннем атешине узакътыр. Саран инсан исе, 
Аллахтан, дженнеттен ве инсанлардан узакъ; джеэннем 
атешине якъындыр!..» - деп буюргьандыр. (Тирмизи, Бирр, 
40/1961) 

Башкъа бир хадис-и шерифте де: 

«Керчек муминде шу эки ал ич бир вакъыт бир арагъа 
кельмез: Саранлыкъ ве фена табиат!..»- буюрды. (Тирмизи, 
Бирр, 41/1962) 

Аллах Ресулининъ такъвасы 

О, Аллахтан энъ чокъ къоркъкъан инсан эди. Аллахкъа 
шойле дуа эте эди: 

«Аллахым! Нефсиме такъвасыны бер ве оны темизле! 


24 - Айрыджа Бакъынъыз, Эбу Давуд, Харадж, 33-35/3055; Ибн-и Хи - 
бан, Сахих, Бей^рут, 1993, XIV, 262-264. 

Сен оны энъ эйи темизлегенсинъ. Сен онынъ велиси ве 
Мевлясысынъ». (Муслим, Зикр, 73) 

«Аллахым! Сенден хидает, такъва, намус ве гонъюль 
зенгинлиги истейим». (Муслим, Зикр, 72) 

Тәкъвасы себебинен факъир инсан киби яшай эди. Аише 
-радияллаху анха-, Хазрети Пейгъамбер -салляллаху алей- 
хи ве селлем-нинъ, омюри боюнджа эки кунь устю-устюне 
арпа отьмегинен къарныны тоюрмадан ахиретке интикъаль 
эткенини ифаде эткендир. (Бухари, Эйман, 22; Муслим, Зухд, 20- 
22; Ибн-и Мадже, Этъиме, 48) 

Умметини тәкъвалы яшайышкъа тешвикъ этил шойле 
буюрды: 

«Инсанлардан манъа энъ якъын олгъанлар, ким ве не 
ерде олса олсун Аллах къаршысында тәкъвалы 25 инсанлар- 
дыр». (Ахмед, V, 235; Хейсеми, IX, 22) 

«Шубесиз меним достларым - муттакъийлердир 26 ». 
(ЭбуДавуд, Фитен, 1/4242) 

«Не ерде олсанъ ол, Аллахтан къоркъ ве феналыкъ- 
нынъ аркъасындан аман бир эйилик яп, бу оны ёкъ этәр. 
Инсанларгъа эйи ахлякънен муамеле эт!» (Тирмизи, Бирр, 
55/1987) 

Акъикъий такъвагъа етмек ичюн шу ёлны косьтерди: 
«Къул, ясакъ шейлерден узакълашмакъ ичюн базы элял 
шейлерни терк этмөдикче керчек муттакъилернинъ де- 

реджесине етишемез». (Тирмизи, Кыяме, 19/2451; Ибн-и Мадже, 
Зухд, 24) 

Такъванынъ къыймет ве шерефини бильдирген шу ха- 
дис-и шерифлери не къадар маналыдыр: 





25 - Такъва - Ал^лахтан къорк^ъмакъ, сакъынмакъ. 

26 - Муттакъий - Аллах севгиси ве къоркъусынен яшагъан салих кимсе. 

«Не беязнынъ сияхкътан, не де бир башкъа миллет- 
нинъ башкъа миллетттен устюнлиги ёкътыр! Устюнлик 
анджакъ тәкъвададыр...» (Ахмед, V, 158) 

Такъва хусусунда Хазрети Иса -алейхисселям-нынъ да 
гузель бир тарифи бар: 

Бир кимсе Иса -алейхисселям-гьа келип: 

«-Эй хайыр ве эйилик оджасы! Бир къул, Аллах Таалягъа 
нисбәтен такъва саиби насыл олур?»- деп сорады. 

Иса -алейхисселям-: 

«-Бу къолай бир иштир: 

Аллах Таалягъа төрен бир муаббетнен багъланыр- 
сынъ, 

Онынъ разылыгъы ичюн кучюнъ еткени къадар салих 
амеллер 27 ишлерсинъ, 

Бутюн Адемогъулларына да, озюнъни аджыгъанынъ 
къадар, оларгъа да шефкъат ве мерхамет косьтерир- 
синъ!»- джевабыны берди. Сонъра да шойле буюрды: 

«-Санъа япылмасыны истемегенинъ бир шейни, сен де 
башкъасына япма! О вакъыт Аллахкъа нисбетен акъикъ- 
ий такъва саиби олурсынъ!» 2В 

Аллах Ресулининъ зухд аяты 

Вакъты келыенде, бутюн мемлекетлер северек Ресу- 
люллах -салляллаху алейхи ве селлем-нинъ имаесине кир¬ 
тен эдилер. Эфендимиз бутюн Арабистангъа аким олгъан 
эди. Истеген эр шейни япмасы мумкюн эди. Анджакъ О, саде 
аятыны девам эттирди. Кендисининъ ич бир шейге саип ол- 
магъаныны сёйледи. Ве бутюн эр шейнинъ Аллахнынъ къу- 


27 - Салих амель гузель иш. Сад, V, 451. 

28 - Салих амель гузель иш. 


О 

дретинде олгъаныны бильдирди. Вакъыт олды, элине бол 
зенгинликлер кечти. Хазинелернен юклю деве керванлары, 
Медине-и Муневвереге сервет акъытты. О, буларнынъ эпи- 
сини ихтиядж саиплерине дагъытып, озь зухд аятыны айнен 
девам эттирди. О: 

«Ухуд дагъы къадар алтыным олса -борджларымдан 
башкъа- учь куньден чокъ сакъламаз эдим»,- буюра эди . 
(Бухари, Теменни, 2; Муслим, Зекят, 31) 

Куньлер кече эди, Пейгьамбер -алейхисселям-нынъ 
эвинде емек пиширмек ичюн атеш янмаз эди; чокъ дефа ач 
ятар ЭДИ. (Ахмед, VI, 217; Ибн-и Сад, I, 405) 

Бир кунь Хазрети Омер, Хазрети Пейгьамбернинъ эвине 
кельди. Оданынъ ичине бир козь кездирди. Эр тараф бом- 
бош эди. Эвнинъ ичинде хурма япракъларындан орюльген 
бир къасыр бар эди. Аллах Ресули онынъ узерине яслан- 
гъан эди. Къуру къасыр, Хазрети Пейгьамбер -салляллаху 
алейхи ве селлем-нинъ мубарек тенинде излер быракъ- 
къан эди. Бир кошеде бир ольчю къадар арпа уны бар эди. 
Онынъ янында да мыкъта асувлы эски бир сув савуты бар 
эди. Эписи бу къадар иште!.. Арабистан ярымадасынынъ 
Фахр-и Кяинат эфендимизге боюн эгген бир куньде, Онынъ 
дюньягъа аит мал варлыгъы булардан ибарет эди. Хазрети 
Омер буларны корьгендже, ичини чекти. Кендини тутамады, 
козьлери яшланды ве агълады. Хазрети Пейгьамбер -сал¬ 
ляллаху алейхи ве селлем-: 

«-Не ичюн агълайсынъ,эй Омер?» - деп сорады. 

Ода: 

«-Не ичюн агъламайым, я Ресулюллах! Къайсер 29 ве 





29 - Къайсер - къадимий Рим ве Византия императорларынынъ лаг - 
абы. 

Кисра 30 дюнья ниметлери ичинде ялдайлар! Ресулюллах исе 
къуру къасыр устюнде ята!..»- деди. 

Хазрети Пейгъамбер -салляллаху алейхи ве селлем-, 
Хазрети Омернинъ гонъюлини хош этти ве: 

«-Агълама эй Омер! Дюнья, бутюн нимет ве зевкъле- 
ринен оларнынъ, ахирет исе бизим олмасыны истейсинъ- 
ми?!.»- деп буюрды. 31 

Бу мисальге бенъзеген бир адисенинъ артындан: 

«Дюнья манъа неге керек! Менимнен дюньянынъ миса- 
ли, бир яз куню ёлджулыкъ япып да, бир терек астында 
кольгеленген, сонъра да къалкъып ёлуна девам эткен ким- 
сеге бенъзей», 32 - буюрды. 

Къыяметте дюнья малынынъ месулиети агъыр олад- 
жагьындан, Пейгъамбер -салляллаху алейхи ве селлем- 
сыкъ-сыкъ шу дуаны ялар эди: 

«Эй Раббим! Мени факъир бир инсан оларакъ яшат; 
манъа факъир бир инсан оларакъ олюм насип эт; мени 
факъирлернен тирильт!» (Тирмизи, Зухд, 37/2352; Ибн-и Мадже, 
Зухд, 7) 

Пейгьамберлер, дженнетке киреджеклери алда, кенди- 
лерине берильген ниметлерден ве динни теблигь этил эт- 
медиклеринден эсапкъа чекиледжеклердир. Араф суреси- 
нинъ 6-нджы ает-и керимесинде шойле буюрыла: 

«Эльбетте пейгъамбер ёллангъан кимселерни де, 


30 - Кисра - къадимий Иран укюмдарларындан Нуширеван-и Адил - 
нинъ лагъабы олып, ондан сонъ кельген Иран укюмдарлары да бу 
лагъапнен анъылгъандыр. 

31 - Бакъынъыз, Ахмед, II, 298; Таберани, эль-Муъджем-уль Кебир, 
тахкъикъ, Хамди Абдульмеджид эс-Селефи, Бейрут, Дару Ихя-ит 
Турас-иль Араби, X, 162. 

32 - Тирмизи, Зухд, 44/2377; Ибн-и Мадже, Зухд, 3; Ахмед, I, 301. 

- 

пейгъамберлерини де мытлакъа соргъугъа чекеджек- 
миз!» 

Аллах Ресулининъ незакети 

Хазрети Пейгьамбер -салляллаху алейхи ве селлем-, о 
къадар индже ве хассас бир къальпке саипти ки, бир кунь 
ерге тюкюрген бир адамны корьди. Мубарек сималары 
бирден-бирге къызарды ве тургьан еринде къатты-къалды. 
Сахабилер чалып кельдилер. Тюкюрикнинъ устюни къумнен 
орттилер. Ондан сонъра Аллах Ресули -салляллаху алейхи 
ве селлем- елларына девам этти. 

Урбаларынынъ тюзетильмесини әмир эткен, кийим- 
къушамда перишанлыкъны хош корьмеген Хазрети Пейгъ- 
амбер -салляллаху алейхи ве селлем-, сач ве сакъалнынъ 
дагъыныкъ олмасына изин бермез эди. Бир сеферинде Ре- 
сулюллах джамиде экен, сачы сакъалы къарышкъан бир 
адам кельди. Хазрети Пейгьамбер -салляллаху алейхи ве 
селлем-, элнен онъа сач ве сакъалыны тюзельтмесини иша- 
рет этти. Адам, бу эмирни ерине кетиргени вакъыт Аллах 
Ресули -салляллаху алейхи ве селлем- шойле буюрды: 

«Бойле олманъыз, шейтан киби сачы-башы дагъыныкъ 
юрьмөнъиздөн даа гузель дегильми?»- буюрды. ( Муватта , 
Шаар, 7) 33 

Бир кунь Хазрети Пейгьамбер -салляллаху алейхи ве 
селлем-, сачы башы дарма-дагьыныкъ бир адам корьди. 
Айретнен: 

«Не ичюн бу адам сачларыны ювып тарамай?»- буюр¬ 
ды. 

Кирли урбанен кельген бир кимсе акъкъында исе: 

«Бу зат эльбиселерини юваджакъ сув тапып оламай- 


М 33 - Бейхакъи, Шуаб-уль Иман, Бейрут 1990, V, 225 

мы?»- буюрып, мусульманларнынъ темиз ве тәртипли ол- 
малары керек олгьаныны ифаде эткендир. (Эбу Давуд, Либас, 
14/4062; Несаи, Зинет, 60) 

Бир башкъа сефер, устю башы дагъыныкъ оларакъ хузу- 
руна кельген бир адамгъа; 

«Малынъ бармы? Алынъ-вакътынъ насыл?»- деп сора¬ 
ды. Адамнынъ маддий имкяны эйи эди, бунынъ узерине: 

«О вакъыт, Аллах санъа мал бергенде, эсери устюнъ- 
де корюнсин!»- деп оны тенбиелеген эди. (Эбу Давуд, Либас, 
14/4063; Несаи, Зинет, 54; Ахмед, IV, 137) 

Башкъа бир хадисинде де: 

«Аллах, къулуна берген ниметнинъ эсерини онынъ узе- 
ринде корьмекни север»,- деп буюргьандыр. (Тирмизи, Әдеп, 
54/2819; Ахмед, II, 311) 

Ресулюллах -салляллаху алейхи ве селлем- мерхамет- 
ли, назик, индже рухлу ве йымшакъ юрекли бир инсан эди. 

Къаба бир инсаннынъ: 

«-Эй Мухаммед, эй Мухаммед!»- деп дефаларджа къы- 
чырмасына рагъмен эр кересинде йымшакъ бир усулнен: 

«-Буюр, не истеген эдинъ?»-реп джевап бере эди. Къа- 
балыкъкъа къаршы даима незакетнен муамеле эте эди. 34 

Аллах Ресулю -салляллаху алейхи ве селлем-, незакети 
себебинен, мусафирлерине озю хызмет эте эди. (Бейхакъи, 
Шуаб, VI, 518, VII, 436) 

Балалыгьында биле, ич бир кимсе иле мунакъаша ве 
муджаделе этмеген эди. 


34 - Муслим, Нузур, 8; Эбу Давуд, Эйман, 21/3316; Тирмизи, Зухд, 50; 
Ахмед, IV, 239. 

Аллах Ресулининъ әдеп ве аясы 

Ресулюллах -салляллаху алейхи ве селлем-, юксек сес 
иле къонушмаз эди. Инсанларнынъ янындан явашча ве те- 
бессюмнен кечер эди. Бегенмеген къаба бир сёз эшиткенде 
инсанларнынъ юзлерине къаршы бир шей сёйлемез эди. 
Юзю, дуйгъуларыны ве алыны акис эттиргени ичюн этра- 
фындакилер, къонушмаларында ве арекетлеринде мукъайт 
олур эдилер. Аялары себеби иле, пек сесли кульмез эди. 
Ялынъыз кулюмсирей эди. Сахабилернинъ ифадесине коре 
ортюсине бурюнген бир генч къыздан даа аялы эди. 

Хадис-и шерифлеринде шойле буюргъан эди: 

«Ая - имандайдыр ве аялы олгъан кимсе дженнеттедир! 
Аясызлыкъ исе къальпнинъ къатылыгъындандыр; къальби 
къатты олгъан да джеэннемдедир!..» (Бухари, Иман, 16) 

«Ая ве иман бир арададыр; бири кеткөни вакъыт обири 
де кетер!» (Таберани, Э всат, VIII, 174; Бейхаки, Шуаб, VI, 140) 

«Къаба сёз, айыптан башкъа бир шей кетирмез! Ая ве 
әдеп де кирген ерни гузеллештирир!» (Муслим, Бирр, 78; Эбу 
Давуд, Джихад, 1) 

Керчек ая, «олюмни хатырламакъ»нен къазанылыр. Хаз- 
рети Пейгъамбер -салляллаху алейхи ве селлем-, асхабы- 
на, Аллахтан ая этмелерини әмир этер эди. Бир дефасында 
оларнынъ, Раблерине нисбетен ая иле хамд эткенлерини 
сёйлемелери узерине Аллах Ресули -салляллаху алейхи ве 
селлем-, керчек аянынъ, бутюн узувларны харамдан къор- 
чаламакъ ве олюмни хатырдан чыкъармамакъ олгьаныны 
ифаде эткен эди. Ахирет аятыны истеген кимсенинъ дюнья 
севгисини терк этмеси керек олгьаныны сёйлегендир. (Тир- 
мизи, Къыямет, 24) 

Аллах Ресули -салляллаху алейхи ве селлем-, кимсе¬ 
нинъ юзюне дикъкъатнен бакъмаз эди. Ерге бакъмасы, кок- 

ке бакъмасындан даа чокъ эди. Аясы ве юксек шахсиети 
себебинен кимсенинъ хатасыны юзюне урмаз эди. 

Хазрети Аише анамызнынъ ифадесине коре, эгер бири- 
синден бегенмеген бир сёз эшитсе: 

«Фелянджагъа не ола я, шойле шойле айта»,- деп айт- 
маз эди, «Базы кимселерге не ола я, шойле шойле айта»,- 
деп буюра ЭДИ. (ЭбуДавуд, Әдеп, 5/4788) 

Эфендимиз -салляллаху алейхи ве селлем-, базан да 
динълейиджилерининъ хатасыны оларгъа ярашмагьаныны 
косьтермек ичюн: 

«-Манъа не ола ки сизлерни бойле корем»,- деп бую- 
рыр, 35 зариф бир усул иле тенбиелер эди. 


Аллах Ресулининъ джесарети 

Аллах Ресули -салляллаху алейхи ве селлем- эфенди- 
мизден даа буюк бир къараманны тюшюнмек мумкюн де- 
гильдир. Чюнки, аятында къоркъу ве алекетке къапылгьаны 
асла корюльмегн эди. Бекленильмеген аллар къаршысында 
сабыр ве себат косьтерир , къоркугъа тюшип янълыш аре- 
кет этмез эди. 

Кендисини ольдюрмек ичюн беклегенлернинъ ара- 
сындан Ясин суресининъ шу эки ает-и керимесини окъуп, 
къоркъмадан кечкен эди: 


о ..." 0 ^ 

35 - Бухари, Менакъыб, 25, Эйман, 3; Муслим, Салят, 119; Ибн-и 
Хиббан, IV, 534. 

«Биз, оларнынъ боюнларына алкъалар кечирдик. 0 
алкъалар ченъелерге къадар таянмактадыр. Бу юзден 
башлары юкъары котерильгендир. Оглеринден бир сет 
ве аркъаларындан бир сет чектик де оларнынъ баси- 
ретлерини перделедик; артык коремезлер.» (Ясин, 8-9) 

Хазрети Али -радияллаху анх- буюра: 

«Бедирде, дженк бутюн шиддетинен девам этип кет- 
кенде, базан биз Пейгъамбер -салляллаху алөйхи ве сел- 
лем-нинъ аркъасына сакълана эдик. Эпимизнинъ энъ дже- 
сюри О эди. Душман сафларына энъ якъын ерде О булуна 
эди». (Ахмед, I, 86) 

Бера -радияллаху анх- да Хабиб-и Экремнинъ джесюр- 
лиги акъкъында шойле буюргъан эди: 

«Валлахи, биз дженк къызышкъаны вакъыт, Ресулюл- 
лах -салляллаху алейхи ве селлем-ге сыгъына эдик. Би¬ 
зим энъ джесюримиз, Аллах Ресули иле айны сырада тура 
бильген эди». (Муслим, Джихад, 79) 

О, иля-и келиметуллах 36 ичюн, яни Аллахнынъ динини 
энъ юдже олсун деп даима энъ огде дженк этер эди. Хунейн 
дженкининъ башында, Ислям ордусы бир аз дагъылмагъа 
башлай. О, метанетини ич бозмадан кендисини душман 
сафларынынъ ортасына аткъан эди, минген айваныны токъ- 
татмадан илери сюрип, асхабынынъ джесаретини арттыр- 
гъан ве ниает Аллахнынъ ярдымынен зафер къазангъан 
эдилер. 

Пейгъамбер эфендимиз шойле буюргъан эди: 

«Мени къудрети ве ирадесинен яшаткъан Аллахкъа 


36 - Иля-и келиметуллах - Аллахнынъ сёзюни юджельтмек. 

емин олсун ки, Аллах ёлунда дженк этип шехид олмакъны, 
сонъра (тирильтилип) көне дженк этип , кене шехид ол¬ 
макъны, текрар дженк этип, кене шехид олмакъны истер 
эдим...» (Муслим, Имаре, 103) 


Аллах Ресулининъ йымшакъ табиаты 

Ресулюллах -салляллаху алейхи ве селлем- инсан не- 
слининъ энъ муляйим инсаны эди. (Муслим, Хадж, 137) Аише 
валидемиз шойле анълата: 

«Ахлякъы Хазрети Пейгъамберден даа гузель бир баш- 
къасы ёкътыр. Асхабындан я да аилесинден ким Оны чагъ- 
ырса аман, «Буюр!» дер эди. Иште бунынъ ичюн Аллах Таа- 
ля: 

«Муакъкъакъ ки Сен, буюк бир ахлякъ узьресинъ!» 

(эль-Къалем, 4) ает-и керимесини эндирди. (Вахиди, с. 463) 

Эфендимиз, аятында ич бир заман озю ичюн интикъам 
алмагьан эди. 

Онынъ шефкъат, рахмет ве мерхамет толу аятындан бир 
къач хусусны Хазрети Аише -радияллаху анха- шу шекильде 
анълата: 

«О, ич кимсени айыпламаз, феналыкъкъа джевап бер- 
мез, афу иле муамеле этер, феналыкътан узакъ къалыр 
эди. Нефси ичюн бир кимседен интикъам алмаз эди. Ич 
бир къул ве хызметчиге, атта бир айвангъа биле акъсыз- 
лыкънен токъунмагъан эди...» 37 

Хазрети Энес, Фахр-и Кяинат эфендимизни анълаткъан- 
да шойле дегендир: 

«Мен Ресулюллахнынъ эллеринден даа йымшакъ не бир 
атласкъа, не де бир ипекке токъунмадым. Аллах Расулю- 
нинъ къокъусындан даа гузель бир къокъу къокъламадым. 




37 - Муслим, Федаиль, 79. 

Эфендимизге там он йыл хызмет эттим. Манъа бир дефа 
биле «оф!» биле демеди. Бир шей япсам: «Не ичюн бойле 
яптынъ?»- демез эди, бундан да гъайры, бир шейни япма- 
сам, «Шойле япсанъ олмаз эдими?»- деп де айтмаз эди. (Бу- 
хари, Савм 53, Менакъыб, 23; Муслим, Фезаиль, 82) 

Ресулюллах -салляллаху алейхи ве селлем- бир сахаби- 
ни шу сёзлернен макътагьан эди: 

«Сенде Аллахнынъ севген эки гузель сыфатынъ бар: 
йымшакъ табиат ве ихтияткярлыкъ». (Муслим, Иман 25, 26) 

Бедевининъ бири, Месджид-и Небевийде кучюк абдести- 
ни бозгъан эди.. Сахабилер аман оны сёгмеге башладылар. 
Бунынъ узерине Хазрети Пейгъамбер -салляллаху алейхи 
ве селлем-: 

«-Адамгъа токъунманъ. О ерге бир къопкъа сув тё- 
кюнъ. Сиз къолайлыкъ косьтермек ичюн ёлланылдынъыз, 

зорлукъ чыкъармакъ ичюн дегиль»,- буюрды. (Бухари, Вуду, 
58, Әдеп, 80) 

Сонъра да о кимсеге, джамилернинъ эмиетини ве эде- 
плерини татлы бир тиль иле анълатты. 

Энес -радияллаху анх- шойле дей: 

Ресулюллах -салляллаху алейхи ве селлем- иле бирлик- 
те кете эдим. Узеринде Неджран къумашындан япылгъан, 
кенарлары серт ве къалын бир хыркъа бар эди. Бир бедеви 
Ресули Экремге етишерек хыркъасыны сертче чекти. Ве: 

«-Эй Мухаммед! Элинъде булунгъан Аллахнынъ малла- 
рындан манъа да берильмесини әмир эт!» - деди. 

Фахр-и Кяинат эфендимиз, бедевиге дёнип кулюмсире- 
ди, сонъра да онъа бир шейлер берилмесини әмир этти. (Бу¬ 
хари, Хумус, 19, Либас, 18, Әдеп, 68; Муслим, Зекят, 128) 

Бунынъ ичюн Онынъ теблигъ вазифеси, бу алларнынъ 
О берекетинен мувафакъиетли олгъандыр. Аллах, Пейгъам- 

- 

бер эфендимиз -салляллаху алейхи ве селлем-нинъ бу ху- 
сусиетини шойле анълатыр: 

«(Эй Ресулим!) О вакъыт Аллахтан бир рахмет иле 
оларгъа йымшакъ муамеле эттинъ! Әгер сен къаба ве 
къатты юрекли олса эдинъ, муакъкъакъ этрафынъдан 
дагъылып кетер эдилер...» (Али Имран, 159) 

Керчектән де о куньки джахилие инсанлары, Онынъ йым¬ 
шакъ табиатлы, афу этиджи, гузель ахлякълы ве йымшакъ 
шахсиети къаршысында бир мум киби ириген, вахшийлик ве 
табиатсызлыкътан къуртулып, о инсаниет нурунынъ әтра¬ 
фында кобелек киби олгъан эдилер. Чюнки О, инсаниетке 
яманлыкъ истемей эди, О, оларны догъру ёлгъа алып бар- 
магъа истей эди. Азапны дегиль де, рахметни темсиль эте 
эди. 


Аллах Ресулининъ шефкъат ве мерхамети 

Хазрети Пейгъамбер -салляллаху алейхи ве селлем- бир 
хадис-и шерифлеринде: 

«Мерхамет эткенлерге, Рахман олгъан Аллах Тааля 
мерхамет этер. Ер юзюндекилерге шефкъат ве мерха¬ 
мет косьтеринъиз ки, кок юзюндекилер де сизге мерха¬ 
мет этсинлер»,- деп буюргъандыр. (Тирмизи, Бирр, 16/1924) 

Баласы агълагъан ана зор алда къалмасын ве тездже 
онъа бакъсын деп, намазны къыскъа сурелер окъуп тез би- 
тирмеге изин бермеси Пейгьамберимизнинъ шефкъатын- 
дандыр. Пек чокъ геджелер, козьлеринден яшлар акъытып 
уммети ичюн дуалар этмеси, бутюн вакътыны инсанларнынъ 

джеэннемден къуртулмасы ичюн феда этмеси, Аллах Ресу- 
линде булунгьан кениш шефкъатнынъ нишанелеридир. 

Хазрети Пейгъамбер -салляллаху алейхи ве селлем-, 
алемлере рахмет оларакъ ёлланылгъаны ичюн Онынъ сев- 
ги ве мерхамети эр джанлыны ичине алгъандыр. Бир кунь 
ондан беддуа этмесини истедилер. О исе: 

«Мен дюньягъа беддуа этмек ичюн ёлланылмадым, мен 
бир рахмет Пейгъамберим»,- буюрды. (Муслим, Федаиль, 126; 
Тирмизи, Деават, 118) 

Мусульманлыкъны теблигъ етмек ичюн Таифке кеткени 
вакъыт, джаиль, путперест ве эгоист Таиф халкъы, Оны таш 
боранына туттылар. Дагълар Мелеги, Хазрети Джебраиль 
иле келип Ресулюллах -салляллаху алейхи ве селлем-ге: 

«Шу эки дагъны бири-бирине чарпып бу къавмны эляк 
этейимми?»- дегенде, Хазрети Пейгъамбер -салляллаху 
алейхи ве селлем- разы олмады ве: 

«Ёкъ, оларнынъ сойларындан ялынъыз Аллахкъа иба- 
дет этеджек ве Онъа ич бир шейи ортакъ къошмайджакъ 
бир несиль кетирмеси ичюн Аллахкъа дуа этем»- буюрды. 
(Бухари, Бед-уль халькъ, 7; Муслим, Джихад, 111) 

Аллах Ресулини мемлекетлеринден ташборанына тутып, 
акъаретлернен къувгъан ве хиджрий 9 сенесине къадар да 
шиддетнен тиренип мусульманларгъа пек чокъ зарар бер- 
ген бу Таиф халкъы акъкъында О: 

«Я Рабби! Сакъиф къабилесине хидает насип эйле! 
Оларны бизге ёлла!» деп дуагьа девам эткен, сонъунда да 
Таиф халкъы, бир муддет сонъ мусульман олгьандыр. (Ибн- 
и Хишам, IV, 134; Тирмизи, Менакъыб, 73/3942) 

Эбу Усейд -радияллаху анх-, Бахрейнден алгьан эсир- 
лернен Пейгъамбер эфендимизнинъ янына келе. Ресулюл¬ 
лах -салляллаху алейхи ве селлем- бир къадын эсирнинъ 
агълагъаныны коре ве ондан: 

«-Не ичюн агълайсынъ?»- деп сорай. Къадын: 

«-Шу адам огьлумны сатты»,- дей. 

Ресулюллах -салляллаху алейхи ве селлем-, Эбу Усейд- 
ге: 

«-Онынъ огълуны саттынъмы?»- деп сорай. 

«-Эбет»,- джевабыны алгъанджа: 

«-Кимге?»- деп сорай. Сахаби: 

«-Абс Огъулларына»-дей. 

Бунынъ узерине Аллах Ресули: 

«-Аман айванынъа мин, кет, къадыннынъ огълуны ал 
ве кетир»,-деп буюра . 38 

Умму Къайс бинт-и Михсан -радияллаху анха- анълата: 

«Огълум олыен эди. Бу себепнен чокъ кедерлендим. 
Оны йувгъан кимсеге аджынен: 

«-Огълумны сувукъ сув иле ювма, оны ольдюреджек- 
синъ!»- дедим. 

Укъкъаше -радияллаху анх- аман Ресулюллах -саллял¬ 
лаху алейхи ве селлем-ге кетип меним сёйлегенлеримден 
хабер берди. Аллах Ресули тебессюм этип: 

«-Бойле айтамы! Ойле исе онынъ омюри узады»,- бу- 
юрды. 

Хадиснинъ рависи: «Биз, бу къадын къадар узун яшагъ- 
ан башкъа бир кимсе билмеймиз»,- дегендир. (Несаи, Джена- 
из, 29) 

Расулюллах -салляллаху алейхи ве селлем- эфендимиз- 
нинъ шефкъаты ве мерамети бутюн джианны ичине алгъан 
эди. О, бир кунь: 


38 - Али эль-Муттакъи эль-Хинди, Кенз-уль уммал, Бейрут 1985, IV, 
176/10044. 

«-Нефсим къудрет элинде туткъан Аллахкъа емин 
этерим ки, бири-биринъизге мерхамет этмесенъиз джен- 
нетке киремезсинъиз»- буюргъан эди. 

Асхабы Кирам: 

«—Я Ресулюллах! Эпимиз мерхаметлимиз»,- дедилер. 

Аллах Ресули -салляллаху алейхи ве селлем-: 

«- Мерхамет, сизинъ анълагъанынъыз шекильде 
ялынъыз бири-биринъизге олгъан мерхамет дегильдир. 
Бутюн махлукъатны ичине алгъан мерхаметтир, (эбет) 
бутюн варлыкъларны ичине алгъан мерхамет!..» (Хаким, IV, 
185/7310) 

Аллах Ресулининъ багъышлайыджы олмасы 

Аллах багъышламакъны север. Къул, хаталары себеби- 
нен юректен пешманлыкъ ичинде тевбе этсе, Аллах, онынъ 
тевбесини къабул этеджегине сёз бере. Кендиси чокъ афу 
этиджи олгъаны ичюн къулларынынъ да афу этиджи олма- 
сыны истер. 

Афунынъ шарты пешманлыкъ, Аллахнынъ эмирлерине 
итаат этмек ве харамларындан къачынмакътыр. Афунынъ 
энъ гузель мисаллери, Хазрети Пейгъамбер -салляллаху 
алейхи ве селлем-нинъ аятындадыр. Ухуд дженкинде эм- 
джеси Хазрети Хамзанынъ джигерини тишлеген Хиндни, 
Меккенинъ фетхи куню афу эткендир. 

Хеббар бин Эсвед де Ислям душманларындан эди. Мек- 
кеден Мединеге девенинъ узеринде хиджрет эткенде къаст- 
тен Хазрети Пейгъамбер -салляллаху алейхи ве селлем- 
нинъ кызы Зейнеб -радияллаху анха-ны мызрагъынен урып 
деведен ашагъа итеген эди. Хазрети Зейнеб юклю олгъа- 
нындан себеп баласыны тюшюре, агъыр бир шекильде яра- 
_ ланып къан ичинде къала. Бу яра даа сонъ онынъ вефатына 
Я) себеп ола. Хеббар, бунынъ киби даа бир чокъ суч ишлеген 

эди. Меккенинъ фетхинден сонъра къачты ве тутулмады. 
Ресулюллах -салляллаху алейхи ве селлем- Мединеде ас- 
хабынен отургьан бир эснада келип мусульман олгьаныны 
бильдирди. Хазрети Пейгьамбер -салляллаху алейхи ве 
селлем- оны да багъышлады. Атта онъынъ акъарет этиль- 
месини биле ясакълады. (Вакыди, II, 857-858) 

Эбу Джехилнинъ огьлу Икриме, сайылы Ислям душман- 
ларындан эди. Меккенинъ фетхинден сонъ Йеменге къач- 
къан эди. Къарысы, мусульман оларакъ оны Хазрети Пейгъ- 
амбер -салляллаху алейхи ве селлем-нинъ янына кетир!. 
Аллах Ресули -салляллаху алейхи ве селлем- Икримени 
мемнюниетнен къаршылап: 

«Эй кочькен атлы, хош кельдинъ!»,-деп деп буюра, му- 
сульманларгьа нисбетен япкъан зулумны юзюне урмай ве 
багьышлай. (Тирмизи, Истизан, 34/2735) 

Хазрети Пейгъамбер -салляллаху алейхи ве селлем- 
сыкъ-сыкъ шойле дуа эте эди: 

«Аллахым, умметимни багъышла, чюнки олар бильмей- 
лер!» (Ибн-и Мадже, Менасик, 56; Ахмед, IV, 14) 

Емаменинъ ёлбашчысы Сумаме бин Усал мусульман ол- 
гъанынен, Мекке мушриклери иле олгъан тиджарет алякъа- 
ларыны узьген эди. Албуки Къурейш эр тюрлю эрзакъ ве их- 
тияджларыны эп Емамеден ала эди. Ачлыкъ ве къытлыкъ- 
къа тюшкен Меккелилер шашкъынлыкъ ичинде Хазрети 
Пейгъамбер -салляллаху алейхи ве селлем-ге мураджаат 
этелер. Аллах Ресули Сумамеге мектюп язып тиджаретине 
девам этмесини сёйлеген эди . 39 

Албуки о мушриклер, учь йыл боюнджа мусульманлар- 
ны ачлыкъ ичинде чекиштирип къыйнагъан эдилер. Аллах 


39 - Ибн-и Абдильберр, эль-Истиаб, Каир, тс., I, 214-215; Ибн-и Әсир, 
Усд-уль Гъабе, Каир, 1970, I, 295. 

Ресули -салляллаху алейхи ве селлем- буларны биле багъ- 
ышлай. 

Аллах Ресули -салляллаху алейхи ве селлем-, хиджрет- 
нинъ 7-джи сенесинде Хайбер Фетхинден сонъра къур- 
гъакълыкъ ве къытлыкъкъа тюшкен Мекке халкъына алтын, 
арпа ве хурма чегирдеги йиберип ярдым эте. Эбу Суфьян, 
буларнынъ эписини алып Къурейшлилернинъ факъирлери- 
не дагъытты ве: 

«-Аллах, къардашымнынъ огълуны хайырнен мукяфат- 
ландырсын! Чюнки О, акърабалыкъ акъкъына дикъкъат 
этти!»- диерек, мемнюн олгъаныны косьтере. (Якъуби, II, 56) 

Бойле буюк фазилетлер къаршысында гонъюллери йым- 
шагьан Мекке халкъы, бир муддет сонъ мусульман олды. 

Худейбиеде, баскъын япып Аллах Ресулини ольдюрмек 
истеген бир къач адам кельген ве эписи де якъалангъан эди. 
Хазрети Пейгъамбер -салляллаху алейхи ве селлем- булар¬ 
ны да багъышлады. (Муслим, Джихад, 132,133) 

Хайбернинъ фетхинден сонъра бир къадын Аллах Ресу- 
лининъ ашына зеэр къойгъан эди. Ресулюллах -салляллаху 
алейхи ве селлем- этни агъзына алгъанынен зеэрли олгъа¬ 
ныны фаркъ эте. Еудий къадын ашкъа зеэр къойгъаныны 
итираф эте ама, Хазрети Пейгъамбер -салляллаху алейхи 
ве селлем- о къадынны багъышлай. (Бухари, Тыб, 55; Муслим, 
Селям, 43) 

Кендисине сиир япып, хасталанмасына, ызтырап чек- 
месине себеп олгъан мунафыкъ еудий Лебидни ве оны бу 
ишке тешвикъ эткен кимселерни, вахий ёлунен огренген 
эди. Лякин Лебиднинъ бу гунахыны ич бир вакъыт анъмады 
ве юзюне урмады. 40 


40 - Ибн-и Сад, II, 197; Бухари, Тыб, 47, 49; Муслим, Селям, 43; Несаи, 
Тахрим, 20; Ахмед, IV, 367, VI, 57; Айни, XXI, 282. 

Чюнки Къуран-и Керимде: 

«(Эй Ресулим!) Сен афу ёлуны тут; багъышла; уйгъун 
олгъанны әмир эт; джаиллерге къулакъ асма!» (эль-Араф, 
199) буюрыла. 


Аллах Ресулининъ къомшу акъларына риает этмеси 


Хазрети Пейгъамбер -салляллаху алейхи ве селлем- 
къомшу акъларына да чокъ дикъкъат этильмесини арзу эте 
эди. 

«Джебраиль, манъа къомшугъа эйилик этмөкни о 
къадар чокъ тавсие этти ки, аз къала къомшуны къом¬ 
шугъа мирасчы къыладжакъ дөп тюшюндим.» буюрды. 
(Бухари, Әдеп, 28; Муслим, Бирр, 140-141) 

Башкъа бир хадис-и шерифлеринде де: 

«Кяфир олгъан бир къомшунынъ бир акъкъы бар. Му- 
сульман къомшунынъ эки акъкъы бар. Мусульман ве акъра- 
ба олгъан къомшунынъ учь акъкъы бар»,- деп буюрды . 41 

Къомшунынъ пенджересине бакъмакъ, аш пиширгенде 
къокъусынен онъа эзиет этмек, онынъ бегенмейджек бир 
арекет япмакъ, къомшу акъларыны бозмакътыр. 

Фахр-и Кяинат -салляллаху алейхи ве селлем-: 

«...Аллах Таалягъя коре къомшуларнынъ хайырлысы, 
къомшусына файдалы олгъандыр». (Тирмизи, Бирр, 28) 

«Къомшусы ач экенде токъ яткъан кимсе, мумин де- 
гильдир»,- деп буюрды. (Хаким, II, 15/2166а) 

Эбу Зер Гъыфари Азретлери: 

«Манъа Хазрети Пейгъамбер -салляллаху алейхи ве 
селлем-, аш пиширгенде сувны чокъ къоймамны, о аштан 
да къомшума бермемни әмир этти...» деген эди. (Ибн-и Мад- 





41 - Суюти, эль-Джами-ус Сагьир, Мысыр, 1321, I, 146. 

же, Этъиме, 58) 

Эбу Зер, сахабенинъ факъирлеринден эди. Демек ки, 
фукъаре олсанъ биле къомшу акъкъыны ерине кетирмеге 
борджлусынъ. 

Эбу Хурейра -радияллаху анх-тан ривает этильгени киби, 
бир кунь Ресулюллах -салляллаху алейхи ве селлем-: 

«-Валлахи иман эткен сайылмаз, Валлахи иман эткен 
сайылмаз, Валлахи иман эткен сайылмаз!»- буюрдылар. 

Асхаб-ы Кирам: 

«-Ким иман эткен сайылмаз, я Ресулюллах?»- деп со¬ 
радылар. 

Алемлернинъ эфендиси: 

«-Япаджагъы феналыкълардан къомшусы эмин ол- 
магъан кимсе !» джевабыны бердилер. (Бухари, Әдеп, 29; Мус- 
лим, Иман, 73; Тирмизи, Къыямет, 60) 

Башкъа бир риваетке коре исе: 

«Япаджагъы феналыкълардан къомшусы эмин олмагъ- 
ан кимсе дженнеткө киремез»,- деп буюрды. (Муслим, Иман, 
73) 


Аллах Ресулининъ факъир инсанларнен мунасебети 


Пейгьамбер эфендимиз: факъирлерге, етимлерге, ким- 
сесизлерге ве тул къадынларгьа шефкъат ве якъынлыгъ- 
ынен ТӘНЫНГЪан ЭДИ. (Бухари, Нафакъат, 1; Муслим, Зухд, 41-42) 
Маддий вазиетлери агъыр олгъаны ичюн, оларгъа нисбетен 
пек эли ачыкъ эди. 


Эбу Саид -радияллаху анх- анълата: 





«Мухаджир факъирлеринден бир джемаатнен бирликте 
отура эдим. Бир кимсе де бизге Къуран окъуй эди. О аньда 
Ресулюллах -салляллаху алейхи ве селлем- чыкъып кельди 
ве янымызда токътады. Аллах Ресулининъ кельмеси узери- 

не Къуран окъугъан кимсе окъумасыны токътатты. Пейгьам- 
бер эфендимиз де селям берди ве: 

«-Не япасынъыз?»- дөп сорады. 

«-Эй Аллахнынъ Ресули! О, оджамыздыр, бизге Къуран 
окъуй. Биз де Аллах Таалянынъ китабыны динълеймиз»,- 
дедик. 

Бунынъ узерине Фахр-и Кяинат -салляллаху алейхи ве 
селлем-: 

«-Умметим арасында, кендилеринен бирликте сабыр 
этмем әмир этильген кимселерни яраткъан Аллахкъа 
хамд олсун!»- деди , 42 

Сонъра Аллах Ресули, буюк бир алчакъгонъюллиликнен 
ортамызгъа отурды. Элинен ишарет этил: 

«-Шойле (алкъа япынъ!)»,- деди. 

Джемаат аман әтрафында алкъа олды ве юзлерини Онъа 
догъру чевирди. Ниает Ресулюллах -салляллаху алейхи ве 
селлем- бизлерге шу хаберни берди: 

«-Эй ёкъсул мухаджирлер, сизлерге эйи хабер бар! Сиз- 
лерге къыямет кунюнде бир нур бериледжек. Сизлер джен- 
нетке, зенгинлерден ярым кунь эвель киреджексинъиз. Бу 
ярым кунь, (дюнья куньлеринен) беш юз йыл кибидир». (Эбу 
Давуд, Илим, 13/3666) 


42 - Пейгъамбер эфендимиз бу сёзю иле: «Саба-акъшам Рабблерине, 
Онынъ разылыгъыны тилеп, дуа эткенлернен берабер юректен сабыр 
эт. Дюнья аятынынъ сюсюни истеп, козьлеринъни олардан чевирме. 
Къальбини бизни анъувдан гъафиль къылдыгъымыз, фена арзула- 
рына уйгъан ве бутюн кучюнен (Аллахнынъ къойгъан) сынъырларны 
ашмагъа тырышкъан кимсеге боюн эгме!» (эль-Кехф, 28) аетини 
анъдыра. Бу аетте Аллах Тааля, Ресул-и экрем -салляллаху алейхи 
ве селлем-ге, Ислямгъа ильк башта кирген факъир ве кучьсюзлернен 
берабер сыкъы ве мешакъатларгъа сабыр этмесини ве оларгъа пек 
хассас муамеле этильмесини әмир эткендир. 

- 

Бир кунь Ресулюллах -салляллаху алейхи ве селлем- 
эфендимиз, Мединеде отургъанда факъир бир къабиле 
кельди; аякъларында аякъкъаплары биле ёкъ эди, ачлыкъ- 
тан ве сыджакътан терилери кемиклерине япышкъан эди. 
Буны корьген Хазрети Пейгьамбер -салляллаху алейхи ве 
селлем-, чокъ кедерленди, чырайы денъишти; Билял -ради- 
яллаху анх-къа эзан чагъыртып Асхабы Кирамны топлады. 
Бу факъир кимселерге ярдым этильгенини ве болджа эдие- 
лер берильгенини коргенден сонъ бираз раат олды. (Муслим, 
Зекят, 69-70; Ахмед, IV, 358, 361) 

Хазрети Пейгьамбер -салляллаху алейхи ве селлем- 
нинъ аяты, пек чокъ алельхусус, ибрет оладжакъ, догьру- 
лыкъ, дюрюстлик, садакъат, шефкъат, мерхамет ве незакет 
мисаллеринен толудыр. Аише -радияллаху анха- анамыз- 
гъа: 

«Я Аише! Ярым хурма иле де олса факъирлерни(нъ 
гонъюлини ал,) кери чевирме. Эй Аише! Факъирлерни сев 
ве оларны кендинъе якълаштыр ки, Къыямет куню 
Аллах да сени кендисине якълаштырсын.» деп тевсие- 
де эте ЭДИ. (Тирмизи, Зухд, 37/2352) 

Аббад бин Шурахбиль -радияллаху анх- анълата: 

Бир заманлар факъирлешкен эдим. Бунынъ ичюн Ме- 
дине багъчаларындан бирине кирдим. Тёкюнти топлап эм 
ашадым, эм торбама алдым. О эснада багъчанынъ саиби 
келип мени тутты, дёгди, торбамы элимден алды ве Ресу- 
люллахкъа алып барды. Вазиетни онъа анълатты. 

Аллах Ресули -салляллаху алейхи ве селлем-, багъча 
саибине: 

«-Джаиль экенде огретмединъ, ач экенде тоюрма- 
дынъ!»- буюрды. 

Сонъра багъча саибине торбамы къайтармасыны әмир 





этти. 





Хазрети Мухаммед Мустафа 


Даа сонъ Ресулюллах -салляллаху алейхи ве селлем- 
манъа бир я да ярым са 43 аш берди. (Эбу Давуд, Джихад, 85/2620- 
2621; Несаи, Къудат, 21) 

Ислямда ильк башта къабаатнынъ темели араштыры- 
лыр, къабатлыны догърултмагъа гъайрет этилир. Бу дже- 
эттен Ислям укъукъындаки джезалар, бир ана ве бабанынъ 
баласыны джезаландырмасы кибидир. Гъае, оны джемиет 
аятындан узакълаштырмакъ дегиль, джемиетке янъыдан 
адым аттырмакътыр. 


Аллах Ресулининъ әсир ве хызметчилерге нисбетен 
муамелеси 


Аллах Ресулининъ шефкъаты, дженк эсирлерине къадар 
узаныр, оларгъа гузель муамеле этильмесини әмир этер 
эди. Мусъаб бин Умейрнинъ агъасы Эбу Азиз шу ибретли 
адисени анълата: 

«Бедир дженкинде мен де әсир тюшкен эдим, Әнсардан 
бир джемааткъа теслим этильген эдим. Аллах Ресули -сал¬ 
ляллаху алейхи ве селлем-: 

«-Әсирләре гузель муамеле этинъ!»- буюрды. 

Онынъ бу эмирини ерине кетирмек ичюн Әнсар джемаа- 
ты, саба-акъшам озьлерине тюшкен отьмекни манъа берип, 
кендилери хурманен етине эдилер. Мен исе утанып, отьмек¬ 
ни олардан бирине бере эдим, о да ич токъунмадан текрар 
манъа къайтара эди». (Хейсеми, VI, 86; Ибн-и Хишам, II, 288) 

Аллах Ресули -салляллаху алейхи ве селлем-, эвельден 
берли девам этил кельген къуллукъ системасыны ортадан 
ёкъ этмекни ниет эткен эди ве бу ёлда буюк адымлар аткъан 
эди. О, эр фырсатта къулларны урриетке къавуштырмакъ- 
ны тешвикъ этил, бунынъ буюк бир ибадет олгъаныны сёй- 





43 - 1 Са = 3,3 килограм. Арапларнынъ эски бир ольчюси. 

легендир. Эр анъги бир мумин бир меселеде янълыш япып 
да кеффарет бермеси керек олгьаны вакъыт, ильк сырада 
къул азат этмек бар. Энъ якъын досту Эбу Бекир -радиялла- 
ху анх-, серветининъ буюк бир къысмыны Онынъ тешвикъы- 
нен къул азат этмеге масрафлагъандыр. 

Пейгьамбер эфендимиз, бир кунь Эбу Зер -радиялла- 
ху анх-нынъ истемеден къулуна серт муамеле япкъаныны 
корьген эди. Чокъ кедерленди ве: 

«-Я Эбу Зер, сен але даа джахилие адети узеринде- 
синъми?»- деп сорады, сонъра да: 

«Аллахнынъ яраткъанына зарар берме! Санъа уймай 
исе оны азат эт; фазла юк юклеме; юклегенинъде де онъа 
ярдымджы ол!»- буюрды. (Бухари, Иман, 22; Муслим, Эйман, 38; 
ЭбуДавуд, Әдеп, 123-124) 

Бир адам, эки къулуны эвлендирди. Даа сонъра оларны 
айырмакъ истеди. Къул, буны Хазрети Пейгьамберге анъ- 
латты. Бунынъ узерине эфендимиз къулнынъ саибине: 

«Эвленме ве айырылма акъкъы санъа аит дегильдир; 
сен къарышма!»- буюрды. (Ибн-и Мадже, Талакъ, 31; Таберани, 
Кебир, XI, 300) 

Бу ве бенъзери месулиетлер къаршысында Асхабы 
Кирам, эр вакъыт къул азат этмеге даа чокъ эмиет бере 
эдилер. Вакъыт кечтикче къуллукъ ортадан ёкъ олды. Яни 
дженк укъукъы оларакъ инсаниет тарихынынъ керчеклерин- 
ден бири олгъан къуллукъ зынджырыны, инсаннынъ бой- 
нундан чыкъаргъан кене Ислям олгъандыр. 

Ислям, къул саибине даима: «Ашагьанынъдан ашат, 
ичкенинъден ичир, кийгенинден кийдир, къул оразалы исе 
чокъ юк ве иш берме, онынъ ихтияджларыны теминле!» 
насиатыны япкъандыр. Къул азат этювни бир мумин ичюн 
даа эйи бир къуртулыш ёлу ве гузель иш оларакъ косьтер- 
гендир. Ислям дини къулларгъа о къдар акълар берген ки, 

буларгъа риает этильсе, къул саиби олмакъ пек агьыр бир 
иш оладжакътыр. 

Аллах Ресули -салляллаху алейхи ве селлем-нинъ ве- 
фаты эснасындаки шу сонъ сёзлери чокъ маналыдыр: 

«Намазгъа, хусусан намазгъа дикъкъат этинъ. Элинъ- 
изде булунгъанлар акъкъында да Аллахтан къоркъунъыз». 
(ЭбуДавуд, Әдеп, 123-124/5156; Ибн-и Мадже, Васая, 1) 

Яни Ресулюллах -салляллаху алейхи ве селлем-, къул- 
лукънынъ къапыларыны мумкюн олгъаны нисбетте къа- 
паткъан, къуллукътан чыкъыш къапыларыны да сонъуна 
къадар ачкъандыр. Бу инсанларнынъ урриетке къавушты- 
рылмасы ичюн де бир чокъ фырсатнен тешвикъ эткендир. 
Къуллукъкъа сонъ бермек ичюн бундан даа гузель бир усул 
ола билирми? 

Ислям къулгъа берген эмиетини косьтермек ичюн шу 
акъикъат етерли бир мисаль олур: Билял Хабеши, Ислям- 
дан эвель къул эди. Анджакъ мусульман олмасынен Пейгъ- 
амбер -алейхисселям-нынъ баш муэззини олды ве онъа бу- 
тюн муэззинлернинъ реиси ады берильди. 

Къыскъасы Ислям, къулны эфенди севиесине юксель- 
ткендир. Затен мушриклер бу себепнен Ислямгъа къаршы 
чыкъкъан эдилер. Кунюмизде, Ислямны къабул этмеген 
инсанлар да айны хусусиетлерни ташымайлармы? Бугунь- 
ки дюньяда залым инсанлар, нидже урь инсанларны әсир 
киби къулланмайлармы? Сырф маддий имкянларны эльде 
этмек ичюн, масум ве чаресиз инсанларнынъ акълары, эм 
де урриет адына аякъ асты этильмейми? Къулакъларгъа 
сыджакъ кельген сёзлер ве терминлернен бугунь инсаниет- 
те яшангъан мерхаметсиз земаневий къуллукъ системасы, 
эски залимлернинъ системасындан фаркълымы? 

Бунынъ ичюн, юдже шарт ве месулиетлернен къуллукъ 
муэссисесини ортадан ёкъ эткен Ислямнынъ къыймет ве 

фазилет анълайышы, бугунь де янъыдан инсанлыкънынъ 
къуртарыджысы олмалыдыр. Акси алда инсаниет; ады ур- 
риет, асылы исе эсирлик олгъан менфаатперест анълайыш- 
ларнынъ ичинде перишан ве эляк оладжакътыр. 

Бунынъ ичюн, дюнь олгъаны киби бугунь де инсанлыкъ¬ 
нынъ тек къуртулыш чареси, Хазрети Пейгъамбер -саллял- 
лаху алейхи ве селлем-дир. Онъа багълылыкътыр. Чюнки 
О, зенгин-факъир, мудир-ишчи, эфенди ве хызметчи не 
олса олсун, эр инсанны - инсан киби яшатты, инсан огълу- 
ны инсанлыкъ шерефине къавуштурды ве бу ёлда сарсыл- 
майджакъ ольчюлер къойды. Ойле ки, Асхабы Кирамдан 
бир къачы Пейгъамбер Эфендимизге келип: 

«-Хызметчимизнинъ къусурларыны не къадар афу этей- 
ик?»- деп сорай. 

Пейгъамбер -салляллаху алейхи ве селем-: «-Оны эр 
кунь етмиш кере афу этинъиз!»- джевабыны бере. (Эбу Да- 
вуд, Әдеп, 123-124/5164; Тирмизи, Бирр, 31/1949) 

Мерхамет дерьясы олгъан эфендимизнинъ шу тевсие- 
си, пек къыйметине барылмайджакъ инджелик ве зарифлик 
эсеридир: 

«Сизден биринъизге хызметчиси аш кетиргенде, эгер 
софранъызгъа отуртмайджакъ исенъиз, бир эки локъма я 
да аштан бир эки шей беринъ. Чюнки аш пиширменинъ за- 
мөтини О чеккендир». (Бухари, Этъиме, 55; Тирмизи, Этъиме, 44) 
Аллах Тааля, тилесе эди бу ишни терсине чевирип хыз- 
метчини эфенди, эфендини де хызметчи яла билир эди. Бу¬ 
нынъ ичюн Аллахкъа шукюр этил оларгъа гузель муамеле 
этмек керек. 

Аллах Ресулининъ къадынларгъа мунасабети 

Джахилие девринде къадынлар, хорланаракъ бир муа- 

- 

меле коре эдилер. Фаише олурлар деп къыз балаларыны, 
мерхаметсиздже тири-тири топракъкъа коме эдилер. Джа- 
иллик себебинен, япылгъан бир яманлыкътан къорчалан- 
макъ ичюн, ташкъа чевирильген юреклеринен, даа да фена 
бир джинаетке къарар бере эдилер. Бу хусуста Аллах, Къу- 
ран-и Керимде Нахл суресининъ 58-джи ает-и керимесинде 
шойле буюра: 

«Оларнынъ бирине къыз (баласы) хабер берильгени 
заман ачувындан юзю сим-сия олур!» 

Къадын ве къызлар, эглендже алети киби корюлип 
ашагьылана эдилер. 

Ресулюллах -салляллаху алейхи ве селлем-нинъ эмири- 
нен къадынлар укъукъы къурулды. Къадын, джемиетте иф- 
фет ве фазилетнинъ бир орьнеги олды. Аналыкъ шерефли 
бир мертебеге къавушты. 

«Дженнет аналарнынъ аякълары тюбюндедир!» и ха- 
дис-и шерифиндеки Пейгъамберимизнинъ ильтифатынен 
къадын, ляйыкъ олгъан къыйметке къавушты. 

Хазрети Пейгъамбер -салляллаху алейхи ве селлем- 
нинъ къадынларгъа олгъан незакетине аит шу мисаль не 
гузель: 

Бир ёлджулыкъта Энджеше адлы бир хызметчи йырлая- 
ракъ, девелерни къувалады. 45 Хазрети Пейгъамбер -сал¬ 
ляллаху алейхи ве селлем- де, чапкъан девелер устюндеки 
зайыф вуджутлы ханымларны козь огюне алып, оларнынъ 
ынджынмалары мумкюнлигини тюшюнип, зариф бир тем- 
сильнен шуны сёйледи: 


44 - Несаи, Джихад, 6; Ахмед, III, 429; Суюти, I, 125. 

45 - Девелер, гузель сес ве шаркъыларны северлер. Деве чобанл - 
ры да, сюрюлерини хызландырмакъ ичюн шаркъы сёйлерлер. Буна 
«Хида» денир. 

- 

«Я Энджеше! Дикъкъат эт, джамлар къырылмасын!»- 
буюрды.» (Бухари, Әдеп, 95; Ахмед, III, 117) 

Хазрети Пейгъамбер -салляллаху алейхи ве селлем- 
башкъа хадис-и шерифлеринде шойле буюрды: 

«Аллахым! Эки зайыф кимсенинъ, яни өтим иле къа- 
дыннынъ акъкъыны зайи этмектен эр кесни шиддетнен 
сакъындырам». (Ибн-и Мадже, Әдеп, 6) 

«Бир мумин ханымына мугъаймасын. Онынъ бир та- 
биатыны бегенмесе, бир башкъа табиатыны бегенир». 
(Муслим, Рада, 61) 

Чюнки къадын, нефрет этиледжек бир тикенлик дегиль, 
ашкъ ве муаббетке ляйыкъ бир гульзардыр. Оларгьа нис- 
бетен севги де Аллах тарафыңдай бизге эдие этильгендир. 
Хазрети Пейгъамбер -салляллаху алейхи ве селлем- бу ху- 
суста шойле буюра: 

«Манъа бу дюньянъызда, къадын ве гузель къокъу сев- 
дирильди; намаз исе козюмнинъ нуру этильди». (Несаи, Иш- 
рет-ун Ниса, 10; Ахмед, III, 128, 199) 

Хазрети Пейгъамберге къадынлар севдирильгендир сё- 
зюне, гъафлет козюнен бакъмамакъ керек. 46 Бу севги, Ал- 
лахнынъ фытраткъа ерлештирген ве анджакъ юдже севгиге 
таянгъан бир муаббет басамагъыдыр. Бунынъ ичюн, бу сев¬ 
ги, къадынгьа берильмеси керек олгъан акъларнынъ уль- 
вий къыйметлерини берир. Инсанлыкъ тарихында къадын, 


46 - Азрет-и Пейгамбер -салляллаху алейхи ве селлем- ич бир эвл - 
лигинде нефсине уймагъандыр. О генч яшта ич бир къызгъа гонъюль 
бермеди. Бундан да гъайры, оны бегенген 40 яшындаки балалы ве 
тул бир къадын, Азрет-и Хатидже иле эвленгендир. Омюрининъ энъ 
кучьлю йылларыны онынънен яшады. Ондан сонъраки эвлиликлер 
исе, 54 яшындан сонъра олгъандыр. Бу эвлиликлернинъ эписи, иляхий 
әмир иле олды ве пек чокъ иляхий икмет ташый эди. Хусусан къадын- 
ларгъа динни огретмек ичюн. Кениш малюмат ичюн бакъынъыз Ос- 
ман Нури Топбаш, Азрет-и Мухаммед Мустафа, I, 130-140. 

бойле къыйметни анджакъ Ислямда корьгендир. Ислямдан 
башкъа къадынгъа къыймет бергенини тюшюнген бутюн 
системалар, онъа ялынъыз витрина мальземеси оларакъ 
къыймет берип, къадынны анджакъ икътисадий ве нефса- 
ний бир мал оларакъ къулланып тюкетмектедир. 

Бунынъ ичюн къадынгъа нисбетен мунасебетимиз янъы- 
дан Ислямнынъ берекетли ве ульвий темелине къойулмасы 
керек. Къадын ве эркек, яратылувындан берли бири-бирини 
тамамлагъан эки алемдир. Ве Аллах тарафыңдай къадын¬ 
гъа даа тесирли бир роль берильди. Ойле ки, джемиетлерни 
бербат эткен де, абад эткен де къадын олгъандыр. Бунынъ 
ичюн Ислям дини, абад этиджи къадынларны етиштирмек- 
ни энъ буюк гъае оларакъ коре. Хадис-и шерифте шойле 
буюрыла: 

«Эр ким учь кыз баласыны, я да кыз къардашларыны 
имае этип осьтюрсе, гузель тербие этип, эвлендирсе, 
бундан сонъ да оларгъа лютф ве эйиликлерини девам 
эттирсе, о кимсе дженнетликтир». (Эбу Давуд, Әдеп, 120- 
121/5147; Тирмизи, Бирр, 13/1912; Ахмед, III, 97) 

Бир башкъа хадис-и шерифте де Хазрети Пейгъамбер 
-салляллаху алейхи ве селлем-: 

«Эр ким эки кыз баласыны пишкинлик яшына къадар 
осьтюрип тербие этсе, мен о кимсенен къыямет куню 
ян-яна оладжам» буюрды ве эки пармагьыны бирлештирип 
КОСЬтерди. (Муслим, Бирр 149; Тирмизи, Бирр, 13/1914) 

Сонъра да эйи тербие алгъан бир къадын акъкъында 
шойле дегендир: 

«Дюнья кечиджи бир файдаланма еридир. Дюньянынъ 
да энъ хайырлы варлыгъы - диндар ве салиха бир къадын- 
дыр» (Муслим, Рада, 64; Несаи, Никях, 15; Ибн-и Мадже, Никях, 5) 

Эксериет алларда буюк инсанларнынъ артында салиха 
бир къадын бардыр. Меселя, Хазрети Пейгъамбер эфен- 

димиз -салляллаху алейхи ве селлем-нинъ Ислямны ильк 
теблигь эткен вакъыт, ильк ве энъ буюк дестек Хазрети Ха- 
тидже валидемиз олды ве эфендимиз -салляллаху алейхи 
ве селлем-, оны омюр бою унутамады. Хазрети Алининъ му- 
вафакъиетлеринде Хазрети Фатиманынъ тесири ап-ачыкъ 
корюне. 

Яни салиха бир къадын, дюньянынъ энъ буюк ве хайыр- 
лы ниметидир. Пейгъамбер эфендимиз -салляллаху алей¬ 
хи ве селлем-, хайырлы бир кимсе олмакънынъ шартыны, 
къадынларгьа нисбетен хайырлы муамеле оларакъ шойле 
ифаде эте: 

«Муминлернинъ иман джеэтинден энъ мукеммели, ах- 
лякъы энъ эйи олгъаныдыр. Энъ хайырлынъыз, къадын- 
ларына ахлякъ тарафындан энъ хайырлы олгъанынъыз- 
дыр». (Тирмизи, Рада, 11/1162) 

Къадын, джемиетнинъ акъикъий мимары оларакъ тербие 
этильмели. Къадын, фетихчилерни осьтюрген бир къуджакъ 
олмалы. 

Гузель кокугъа келгендже, инсаннынъ рухуна инджелик 
ве теренлик бергени ичюн Хазрети Пейгьамберге севди- 
рильгендир. 

Намаз исе, Хазрети Пейгъамбернинъ козюнинъ нуру 
къылынды. Чюнки намаз, Аллах иле мулакъаттыр ве Оны 
корерджесине япылгъан бир ибадеттир. Бунынъ ичюн де 
козь нурудыр. 

Аллах Ресулининъ етимлерге муамелеси 

Аллах Ресули -салляллаху алейхи ве селлем-, етимлер 
узерине титрер эди. Чюнки Къуран-и Керимде етим бала- 
нынъ къорчаланувы акъкъында аетлер чокътыр. Аллах Та- 
аля, етимлерге нисбетен хассас олмакъны телькъин этил 

о 

- 

шойле буюрды: 

«Сакъын етимге яман мунасабетте олма! (Ярамай му- 
амеле япып оны эзме!)» (эд-Духа, 9) 

Хадис-и шерифлерде шойле буюрыла: 

«Мусульманлар ичинде энъ хайырлы эв; ичинде етим¬ 
ге эйи бакъылгъан эвдир. Мусульманлар ичинде энъ яман 
эв де етимге яман муамеле этильген эвдир.» (Ибн-и Мадже, 
Әдеп, 6) 

«Бир кимсе, мусульманларнынъ арасында олгъан бир 
етимни алып, ашатып ичирмек ичюн эвине алып барса, 
афу этильмейджек бир къабаат ишлемегени муддетче, 

Аллах Тааля оны мытлакъа дженнетке къояр». (Тирмизи, 
Бирр, 14/1917) 

«Бир кимсе сырф Аллах ризасы ичюн бир етимнинъ 
башыны сыйпаса, эли не къадар сачкъа токъунса, онъа о 

къадар севап бериледжектир...» (Ахмед, V, 250) 

Ресулюллах -салляллаху алейхи ве селлем-, джемиет- 
теки къырыкъ гонъюллерге нисбетен, керек олгъан ичтима- 
ий вазифелернинъ япылмасыны тавсие эте эди. 

«Ким къыз я да огълан етим балагъа эйи мунасебетте 
олса; меннен дженнетте берабер оладжакътыр»,- буюрып 
эки пармагьыны ян-яна кетирген эди. (Бухари, Әдеп, 24) 

Къальбининъ къаттылыгъындан шикяет эткен бир саха- 
биге шу тевсиеде булунды: 

«Әгер къальбинънинъ йымшамасыны истесенъ факъ- 
ирни тойдур, етимнинъ башыны сыйпа!» (Ахмед, II, 263, 387) 

Аллах Ресулининъ айванларгъа мунасебети 


Рахмет Пейгьамберининъ эр бир арекети рахмет ве му- 
аббет темеллери узерине эди. Чюнки О, яратылгъанларгъа 

шефкъат иле якълаша эди ве эр мухтаджнынъ ихтияджы- 
ны коре эди. Бу сынъырсыз муаббет дерясындан айванлар 
биле насибини ала эди. Джахилие деврининъ инсанлары, 
айванларгьа да чокъ инсафсыз ве мерхаметсиз мунасебет- 
те ола эдилер. Джанлы айванларнынъ этлерини ич аджыма- 
дан сойып ашар эдилер, айван дёгюштирув мусабакъалары 
тешкиль эте эдилер. Бу видждангьа тере манзараларгъа 
Хазрети Пейгъамбер -салляллаху алейхи ве селлем- сонъ 
берди. 

Эбу Вакъыд -радияллаху анх- анълата: 

«Ресулюллах -салляллаху алейхи ве селлем- Мединеге 
кельгени вакъыт, мединелилер, тири девенинъ орькечин- 
ден кесип эт ала эдилер, къойларнынъ да бутларыңдай къо- 
парып ашай эдилер. 

Ресулюллах -салляллаху алейхи ве селлем- бунъа мани 
оларакъ: 

«-Айван тири экенде ондан эт кесильсе, мейтө (леш) 
укмюндедир, ашанмасы хәрамдыр»,- деп буюрды». (Тирми- 
зи, Сайд, 12/1480) 

Хазрети Пейгъамбер -салляллаху алейхи ве селлем-, 
бир кунь ёлда юзю янгъан бир эшек корьди, пек кедерленди 
ве: 

«Аллахнынъ лянети оны якъкъанларнынъ узерине ол- 
сун!»- буюрды. (Бухари, Зебаих, 25) 

Ювасындан явруларыны алып къушны къоркъуткъан 
кимселерге: 

«-Ким бу заваллынынъ яврусуны алып онъа эзиет 
этти, тез яврусуны къайтарынъ!»- буюрды. (Эбу Давуд, 
Әдеп, 163-164/5268) 

Териси кемигине япышкъан бир девени корьгенде де са- 
ибине: 

- 

«Лаф этип оламагъан бу айванлар акъкъында Аллах- 
тан къоркъунъ! Бесленген вазиетте оларгъа мининъ, 
бәсләнгән вазиетте оларны сойып ашанъ!»- буюрды. (Эбу 
Давуд, Джихад, 44/2548) 

Пейгьамбер эфендимиз къой сойгьан бир адамны коре. 
Адам, кесмек узьре къойны ерге ятыртгъан сонъ пычагьыны 
билемеге башлады. Бу къатты ве дуйгьусыз арекет къар- 
шысында Ресули Экрем эфендимиз адамны шойле тенби- 
еледи: 

«-Айванны дефаларджа ольдюрмек истейсинъми? Пы- 
чагъынъны, оны ерге ятыртмадан эвель билесенъ олмаз 
эдими?» (Хаким, IV, 257, 260) 

Бир хадис-и шерифлеринде: 

«Сизге кимнинъ джехэннемден узакъ, джехэннемнинъ 
де ондан узакъ олгъан кишини айтайымми?»- деп суаль 
берген сонъ: 

«О, ойле бир кимсе ки, назик, шефкъатлы, мерхамет- 
ли, джангъа якъын ве йымшакъ олгъанлардыр»,- буюрды. 
(Ахмед, I, 415) 

Хазрети Пейгъамбер -салляллаху алейхи ве селлем- 
мерхаметли ве мерхаметсиз олгъан кимселернинъ аллары- 
ны бир хадис-и шерифлеринде шойле анълата: 

«Гуняхкяр бир къадын, чёльде сувсузлыкътан тилинен 
къумларны ялагъан бир копек корьген эди. Онъа мерха- 
мет этип аякъкъабысынен къуюдан сув алып копекке сув 
берди. Аллах да, бу къадыннынъ гуняхларыны афу этти. 
Башкъа бир къадын да, мышыгъыны ач ташлагъан эди. 
Мышыкъ да ачлыкътан ольди. О къадын да бу мерхамет- 
сизлиги себебинден джехэннем ёлджусы опды!» п 




47 - Бакъынъыз, Бухари, Энбия, 54; Муслим, Селям, 151, 154; Бирр, 
133; Несаи, Кюсуф, 14. 

Эфендимиз -салляллаху алейхи ве селлем-, бойле бир 
джахиль джемиетни, аеры сеадет джемиети алына кетире. 
Бир вакъытлар инсанларгъа биле яман мунасебетлерде ол- 
гъан кимселер, нетиджеде айванларгьа нисбетен биле мер- 
хамет ве шефкъат орьнеги ола эдилер. 

Чюнки оларгъа, уеве-и хасене 48 олгьан Аллах Ресули 
-салляллаху алейхи ве селлем-, кучюк бир торгъайнынъ 
хакъкъына биле риает эте ве оларны бунъа огрете эди. 

Йылан ве акъреп киби, зеэрли ве бунынъ ичюн ольдю- 
рильмеси мумкюн олгьан айванларнынъ биле чокъ азап 
чекмемелери ичюн бир кереден ольдюрильмелерини әмир 
эте: 

«Ким кесерткини ильк дарбеде ольдюрсе онъа юз севап 
язылыр. Экинджи урушта ольдюрсе даа аз язылыр. Учюн- 
джи урушта исе бундан да аз севап къазаныр»,- деп буюра. 
(Муслим, Селям 147; Эбу Давуд, Әдеп 162-163/5263; Тирмизи, Сайд, 

14/1482) 

Зарарлы айванларнынъ ольдюрильмесинде биле мер- 
хамет тевсие этильмеси мухтешем шефкъат нумюнеси де- 
гильми? 

® 

Хазрети Пейгъамбер -салляллаху алейхи ве селлем-, 
яшадыгьы бутюн бу юксек къуллукъ ве ахлякъ себебинен 
ич бир заман макътанмаз эди. Аллахнынъ кенди узериндеки 
ниметлерини саяр; «Ла фахре: макътанмакъ олмай!» деп 
буюк бир тевазугъа (алчакъгонъюллик) бурюне эди. (Тирмизи, 
Менакъыб, 1; Ибн-и Мадже, Зухд, 37; Ахмед, I, 5, 281) 

Гъурур ве кибирнинъ темели, макътамакъ ве такъдирле- 
мектир. Бу ал, инсанларны эркелеткен себеплерден бири- 
дир. Ресулюллах -салляллаху алейхи ве селлем-, инсанлар- 


48 - Усве-и хасене - энъ гузель орьнек.. 

нынъ энъ шерефлиси олып Аллахнынъ медхине (макътавы- 
на) наиль олгъаны алда, сахабесине: 

«Манъа, «Аллахнынъ къулу ве Ресулидир» денъиз!»- 
ДӨП буюргъан ЭДИ. (Бухари, Энбия, 48; Ахмед, I, 23) 

Инсанда къул олмакъ хусусиети бар. Инсан, я эшья ве 
менфаатларына, я да Раббине къул олур. Раббине къул ол¬ 
макъ, инсанны нефсининъ менфаатларына ве эшьягьа къул 
олмакътан къорчалар. 

Хазрети Пейгъамбер -салляллаху алейхи ве селлем- бу- 
тюн устюнликлерни бир кишиде топлагъан екяне орьнек- 
тир. 

О, эр хусуста кельген кечкен энъ истисна ве юдже бир 
орьнек шахсиет эди. Бир омюр: 

1. Куллукъта, 

2. Муамелятта, 

3. Ахлякъта, 

бутюн инсанлыкъкъа фазилетлер, гъайретлер, яни 
маддий-маневий сынъырсыз гузелликлер эдие этти. 

О, бир умметнинъ огюнде нумюне шахсиет олмакънынъ 
месулиетини керек дереджеде анълагъан эбедий сеадет 
рехбери эди. 

Бу манада, Онынъ намазгъа олгъан хассаслыгъы, эр 
шейнинъ устюнде эди. Гедженинъ аз бир къысмыны юкъу- 
да кечирир, мубарек бедени эксериет вакъыт ятакъ корьмез 
эди. Эр кес гедже татлы юкъуларында, о исе седждеде козь 
яшы тёке эди. Омрюнинъ сонъ куньлери, хасталыкъълары 
зорлашкъаны вакъыт биле кучюни топлап джамиге барды ве 
намазыны джемаатнен къылды. 

Абдуллах бин Шыххир -радияллаху анх-, эфендимизнинъ 
намаздаки алыны шойле анълата: 

«Бир кере Ресулюллах -салляллаху алейхи ве селлем- 
нинъ янына кеткен эдим. Намаз кыла эди. Агъламакътан 

коксюнден, къайнагьан къазан сеси киби сеслер келе эди». 
(ЭбуДавуд, Салят, 156-157/904; Несаи, Сехв, 18) 

Рамазан оразасындан башкъа оразалар (нафиле ораза- 
лар) муминлерге фарз къылынгъан олмаса да, Ресулюллах 
-салляллаху алейхи ве селлем- ич бир афтаны ораза тутма- 
дан кечирмей эди. 

Хазрети Аише -радияллаху анха- буюра ки: 

«Ресули Экрем базан дәвамлы ораза тута эди. Ойле 
ки, артыкъ бир даа оразасыны быракъмайджакъ зан эте 
эдику>. (Бухари, Савм, 53) 

Эр айнынъ он учь, он дёрт ве он бешинджи куньлеринде 
ораза тутар эди. Шеввальде алты кунь, Мухарремде ашуре 
куню оразасыны къачырмаз эди. Буларгъа иляве оларакъ 
базарэртеси ве джумаакъшамы куньлери де ораза тутар 
эди. 

Зекят аети иле де муминлерге Зекят бермелерини, хай- 
ыр ичюн инфакъ этмелерини (маддий ярдым бермелери¬ 
ни), арткъач масраф этмемелерини әмир эте эди. Лякин энъ 
гузель инфакъны башта озю яла эди. Аллахнынъ: 

«...Кендилерине берильген рызыкътан Аллах ёлунда 
инфакъ этерлер.» (эль-Бакъара, 3) аетини энъ гузель шекиль- 
де яшар; хайыргъа сарф этильген малны ве такъва саиби 
тиджарет адамларыны макътар эди. 


ЙЫЛДЫЗЛАРДАКИ ОЛЬЧЮЛЕР 





Аллах Ресули -салляллаху алейхи ве селлем- эфенди- 
мизнинъ, ялынъыз онъа махсус бир хусусиети бар эди. О 
дюньялыкъ малдан бир шей сакъламаз, элинде не бар исе 
оны Аллах ёлунда масраф эте эди. Сахабеден Эбу Зер -ра- 

дияллаху анх- накъил эте: 

Хазрети Пейгъамбернен Медине кенарында бир таш- 
лыкъ ерде юре эдик. Къаршымызгьа Ухуд дагъы чыкъты. 
Аллах Ресули манъа: 

«-Я Эба Зер!»- деди. Мен де: 

«-Буюр я Ресулюллах!»- дедим. 

Деди ки: 

«-Янымда шу Ухуд дагъы къадар алтын олса, бу мени 
севиндирмез. Бир борджны иаде этмек(одөмек) ичюн айыр- 
гъаным харыч, янымда бир динар олса биле учь кунь кечме- 
сини истемем». (Муслим, Зекят, 32; Бухари, Истикраз, 3) 

Базы вакъытларда эки, базан учь кунь арты-артына ич 
бир шей ашамайып, ичмейип ораза тутар эди. Асхабы ки- 
рамдан базылары да бойле япмагъа истеди: 

«Сизинъ бунъа кучюниз етмез»,- буюрды, оларны бун- 
дан мен ЭТТИ. (Бухари, Савм, 48) 

Бойледже шу хусусны ифаде этмек керек ки, Хазрети 
Пейгьамбер -салляллаху алейхи ве селлем-нинъ бизлерге 
екяне рехбер ве орьнек олгъаныны бильмек къадар, Оны 
орьнек алувда ольчюни бильмек де сонъ дередже муим ве 
зарурдыр. Онынъ фииль ве арекетлери эки къысымгъа айы- 
рылыр: 

1. Ялынъыз кендисине аит олгъан. 

2. Эр кеске аит олгъан. 

Бойледже, ялынъыз Онынъ шахсына аит ульвий фази- 
летлерде Оны орьнек алмамыз бизден истенмей. Чюнки 
бойле юксек ал ве арекетлер, санъки йылдызлардаки оль- 
чюлер кибидир. Бизим бу арекетлерни япмамызгьа имкяны- 
мыз ёкътыр. Анджакъ экинджи къысымгъа кирген ал, арекет 
ве сёзлерде биз Оны такълит эте билемиз. 





Ич кимсе бешерий мукеммеллик джеэтинден Пейгъ- 
амбер эфендимиз Хазрети Мухаммед -алейхиссаляту 
весселям-нынъ севиесине эремез. Анджакъ эр кес къаби- 
лиети ве кучю нисбетинде Онынъ изинде юрьген бир кучюк 
Мухаммед ола билир. 


Учюнджи 

Болюк 


• Ресулюллахны такъип этювде къальпнинъ азырлыгъы 

• Ресулюллахкъа ашкъ иле таби олмакъ 

• Онынъ ахлякъ ве ашкъынынъ кузьгюси: сеадет асыры 

• Ресулюллах муаббетининъ яныкъ тереннюмлери 
• Саляват-ы Шериф 
- 

РЕСУЛЮЛЛАХНЫ ТАКЪИП ЭТЮВДЕ 
КЪАЛЬПНИНЪ АЗЫРЛЫГЬЫ 

Ресули Экрем -салляллаху алейхи ве селлем- эфенди- 
мизге керек дереджеде таби олмакъ ве Онынъ усве-и хасе- 
несине Асхабы кирам киби якълаша бильмек ичюн башта 
къальбимизни азырламамыз керек. Чюнки ает-и керимеде 
шойле буюрыла: 

«Ант олсун ки, Ресулюллах, сиз ичюн, Аллахкъа 
ве Ахирет кунюне къавушмакъны умют эткенлер 
ве Аллахны чокъ зикр эткенлер ичюн, гузель бир 
орьнектир»,- буюрылмакъта. 

Ает-и керимеде беян этильген «Аллахкъа ве Ахирет 
кунюне къавушмакъны умют этмек» ве «Аллахны чокъ 
зикр этмек» хусуслары, Ресулюллахнынъ орьнек шахсие- 
тинден файдаланмакъ ичюн эки муим басамакътыр. 

Ибадетлер, белли вакъытларда япыла. Лякин иманны 
эр ань къорчаламакъ меджбуриетиндемиз, бунынъ ичюн 
къальпдеки исьянларгьа къаршы даяна бильменинъ тек 
ёлу, девамлы зикр алында олмакътыр. 

Аллах ает-и керимелерде: 

«Эй муминлер! Аллахны чокъча зикр этинъ »,- 49 деп 

буюра. Лякин бу ает-и керимелерде, зикр этювде белли бир 
сайы ве микъдар бильдирильмегенине коре, энъ фазилетли 
севиеде япылмасы истенмекте. 50 Бу алда, къулгъа тюшкен 
де, эр фырсатта ве кучю еткени къадар Аллах Тааляны чокъ 


49 - Эль-Ахзаб, 41; Айрыджа Бакъынъыз, эль-Джума, 10; 

50 - Әгер бир эмирден сонъра, онынъ сынъырларыны я да микътарыны 
бельгилеген бир ачыкълама кетирильмегени вакъыт, о эмирнен, о иш- 
нинъ япылабиледжек энъ юксек ве энъ фазилетли севиеси козь огюне 
алыныр. 

- 

зикр этмектир. 

Башкъа бир ает-и керимеде де: 

«...Аллах, озюне ёнельгенни догъру ёлгъа иришти- 
рир. Булар, иман эткенлер ве гонъюллери Аллахнынъ 
зикринен сукюнетке иришкенлердир. Билесинъиз ки, 
къальплер ялынъыз Аллахны анъмакънен узур тапар». 

(эр-Раъд, 27-28) буюрыла. 

Аллахны зикр этмек, ич шубесиз ки Аллах лафзынынъ 
ялынъыз келиме оларакъ текрарланмасы дегиль, онынъ, 
инсанинъ къальбинде ерлешип, онъа раатлыкъ бермеси ве 
бир лезет алына кельмесидир. Къальпнинъ зикрнен толма- 
сы нетиджесинде, къальпнинъ маразлары (хасталыкъъла- 
ры) кетер, кири, тоту темизленир, нурнен толар, инджелик 
ве хассасиет къазанып иляхий сырларгъа ачыкъ алгъа ке- 
лир. Къальп, эр урушында, Аллахны анъса, ниетлер ве иш- 
лер де севие къазаныр. 

Аллах Ресули -салляллаху алейхи ве селлем- бир хадис- 
и шерифинде: 

«Аллахны севмекнинъ алямети, Аллахны зикр этмекни 
севмектир»,- буюрды. (Суюти, II, 52) 

Севгенлер, севгенлерини ич бир вакъыт унутмазлар; 
тиллеринден ве къальплеринден тюшюрмезлер. Иман ая- 
тынынъ сефасыны яшамакъ истеген гонъюллер, зикрни 
къальплеринде девам эттирирлер. Инсан, аякъта тургъан- 
да, отуругъанда, яткъанда, Аллахны анъар, зикр этер, кок 
ве ернинъ яратылувындаки индже икметлерни тюшюнип 
дер ки: 

«...Я Рабби! Буларны бошуна яратмадынъ; нокъсан 
сыфатлардан узакъ бир субхансынъ! Джехэннем аза- 
бындан бизлерни къорчала Аллахым!» (Али Имран, 1Ә1). 

Бу деринликни ве инджеликни къазанамгъан къальпни 

- 

Аллах -Джелле Джелялюху- истемез. Бу акуъкъында Зумер 
суресининъ 22- аети керимесинде: 

«...Аллахнынъ зикрине къаршы къальби къатып 
къалгъанларгъа языкълар олсун!..» буюрыла. 

Аллах Ресули -салляллаху алейхи ве селлем-ге таби 
олып ондан файдаланмакъ ичюн, къальплернинъ Аллах 
севгисинен толдурылмасы керек, фаний севгилерден те- 
мизленип, Аллах ве ахиретке къавушма ниетинен кучьлен- 
дирилип, Аллах зикринен гузеллештирильмеси керек. 

РЕСУЛЮЛЛАХКЪА АШКЪ ИЛЕ ТАБИ ОЛМАКЪ 

Аллах Ресули -салляллаху алейхи ве селлем-ге дуюл- 
гъан керчек бир ашкъ ве муаббетнинъ нетиджеси, Онынъ 
ёлунынъ тозуны башымызгъа тадж этмек, Онъа джан гонъ- 
юльден итаат этил теслим олмакътыр. 

Зира О, ойле бир шахсиет ки, эр джеэтинен инсаниет 
ичюн рахметир. Онынъ къальби муминлерге нисбетен не 
дереджеде шефкъат ве мерхамет иле толу олгъаныны шу 
ает-и кериме не гузель косьтере: 

«Ант олсун, сизге озюнъизден ойле бир Пейгъам- 
бер кельгендир ки, сизинъ сыкъынтыгьа огъраманъыз 
онъа чокъ агъыр келир. О, сизге чокъ федакяр, мумин¬ 
лерге нисбетен чокъ шефкъатлыдыр, мерхаметлидир». 
(эт-Тевбе, 128) 

Онынъ умметине олгъан шефкъат ве мерхаметини кось- 
терген хадис-и шерифлеринден бириси шойледир: 

«Эй иман эткенлер! Аллах сизни эминлик ичинде тут- 
сун! Сизни къорчаласын! Сизни феналыкълардан къорча- 
ласын! Сизге ярдым этсин! Сизни юджельтсин! Сизге ёл 
косьтерсин! Сизни кенди эмниетине алсын! Сизлерни эр 
тюрлю мувафакъиетсизликтен сакъласын ве дининъизни ё 

сизлер ичюн къорчаласын!..» 5 ' 

О, ишлеринен, сёзлеринен ве ахлякъий яшайышынен 
бутюн инсанлыкъны къушаткъан бир рахмет эди; ёл кось- 
териджи эди. Хидает ёлунда эр тюрлю мешакъкъат ве азап- 
нынъ энъ буюги Онынъ сыртында эди. Умметининъ хидает 
ве рахметке наиль омасы ичюн буюк бир сабыр ве гъайрет 
ичинде эди. Атта базан кендисини харап этмемеси ичюн 
иляхий тенбие келе эди: 

«Бу янъы Китапкъа инанмаз иселер (ве бу себептен 
эляк олур иселер), артларындан гъам-кедернен, аман- 
аман, озюнъни харап этеджексинъ.» (эль-Кехф, 6). 

«(Ресулим!) Олар иман этмейлер, дие, аман-аман 
озюнъни эляк этеджексинъ!» (еш- Шуара, 3) 

Бу ает-и керимелер, Хазрети Пейгьамбер -салляллаху 
алейхи ве селлем-нинъ дюньяда яшагъан эр инсаннынъ 
Аллахкъа инанмасыны ве кендисини джехэннем атешининъ 
азабыңдай къуртармасыны истемеси , Онынъ не къадар 
шефкъатлы ве мерхаметли олгъаныны косьтермектедир. 

Ресулюллахнынъ умметине нисбетен бу кениш шеф- 
къат, мерхамет ве муаббетке къаршылыкъ оларакъ, биз 
Онынъ уммети оларакъ бу севгие насыл джевап беремиз, 
буны тюшюнмемиз керек. 

Аллах Ресулине олгъан муаббетимизнинъ ольчюси, 
Къуранны ве Аллах Ресулини озюмизге рехбер алувы- 
мыздан белли олур. Оны севген ве Онынъ огъруна эр 
шейини феда эткен Асхабы кирам, Оны насыл ис этти? 
Онынъ ахлякъыны аятларына насыл акис эттирди? 
Аджеба, бизлер бунынъ не дереджесиндемиз? Онъа 
олгъан муаббетимизни бу ольчюлерге коре чекмели. 





51 - Таберани, Эвсат, IV, 208; Эбу Нуайм, Хильет-уль эвлия, Бейрут 
1967, IV, 168. 

Гонъюллеримизни Онынъ ахлякъынен гузеллештирме- 
ли. Гуняхларымыз, хаталарымыз, къусурларымыз ве 
исьянларымыз Онынъ зем-зем сувы киби, тер-темиз ах¬ 
лякъынен ювулмалы. Онынъ мубарек аятынынъ мана 
ве икметинен маневий бир тирилиш яшанмалы. 

Иляхий муаббет, гонъюльни тири тутар, хайыргъа догъ- 
рултыр. Муаббет ве нефрет, зыт къаврамлар олгьанлары 
ичюн, айны анда бир юректе оламаз. Гонъюль исе бош- 
лукъ къабул этмез, бунынъ ичюн, бирининъ ёкълугьы, ди- 
герининъ бар олма себебидир. Бу эки зытлыкъ арасындаки 
фаркъ, аъла-йи иллийиннен эсфел-и сафилин арасындаки 
месафе къадар сонъсуздыр. 

Шаир Кемал Эдиб Кюркчуогьлы, Аллах Ресулининъ Сун- 
нетинден ве муаббетинден узакъта къалгьан гьафил му- 
минлерни шу бейти иле не гузель тенбиелей: 

Ильтифатындан узакъ тюшмеси эйвах, эйвах; 

Эки дюньяда өтер гъафильге хусран оларакъ!.. 

«Эйвах, эйвах! Гъафиль бир инсан ичюн, Хазрети Пейгъ- 
амбернинъ ильтифатындан узакъ тюшмеси эльбетте 
онъа зарар оларакъ етер!..» 

Раббимиз бизлерни, Онъа муаббет иле багълангъан 
ляйыкъ бир уммет эйлесин! О эришильмез бир мерхамет ве 
шефкъат уфукъы эди!.. 

О, кендисине таш аткъан инсанларгъа биле хайыр-дуа 
эте эди. Буны корыен Зейд бин Харисе тааджипленерек 
шуны сорай эди: 

«-Я Ресулюллах, олар сизге шу агъыр зулумни ялалар... 
Сиз исе аля оларгъа дуа этесизми?» 

Пейгъамберимиз: 

«-Башкъа не япа билирим ки! Мен азап ичюн дегиль, 
рахмет ичюн ёлланылдым...»- деди. Пейгъамберимиз- 

нинъ бу инсанларгьа хидает тилемеси, юксек бир федакяр- 
лыкъ, вефакярлыкъ, эйи къальлилик, мерхамет ве шефкъат- 
нынъ эришильмез зирвесинде олгъаныны косьтермейми? 

Аллах Ресули -салляллаху алейхи ве селлем-нинъ 
пейгъамберлигинен инсаниет, бәклеген энъ мюкеммель ве 
ульвий хидает рехберине къавушкъандыр. 

АСР-Ы СЕАДЕТ - ПЕЙГЪАМБЕР АХЛЯКЪЫНЫНЪ 
ВЕ АШКЪЫНЫНЪ КУЗЬГЮСИ 

Пейгьамбер -салляллаху алейхи ве селлем-нинъ берген 
тербиеси ве инсанларгьа тесири ойле къуветли эди ки, даа 
эвель вахший, инсаниеттен хаберсиз бир джемиетни, «са- 
хабе» джемиети мертебесине котерди. Оларны, бир тек 
дин, байракъ, укъукъ, медениет ве идаре астында топлады. 

Джаиль ве къатиль инсанларны медений; гуняхкяр ве ал- 
чакъ тербиели кишилерни де муттакъий, яни Аллах севгиси 
ве къоркъусы иле яшагъан салих кимселер алына кетирди. 

Асырлар бою бир тек адам етиштиремеген джахилие 
джемиети, Аллах Ресули -салляллаху алейхи ве селлем- 
нинъ реислиги алтында ве Онынъ руханиети саесинде юксек 
хусусиетлерге саип чокътан чокъ инсан етиштирди. Сахабе 
исе, бу тербиени, бирер иман, илим ве ирфан мешьалеси 
киби дюньянынъ дёрт бир тарафына ташыдылар. Чёльге 
энген нур, бутюн инсанлыкъкъа акъикъатны ве адалетни ке¬ 
тирди. «Левляке левляке » 52 сёзюнинъ сыры ортагъа чыкъ- 
ты. Кяинат яратылыш гъаесине етти. 

Инсаниет алеми ичюн энъ мукеммель бир орьнек олгъан 
Аллах Ресулининъ тербиесинде етишкен сеадет асыры ин- 


52 - «Сен олмаса эдинъ, Сен олмаса эдинъ (каинатны яратмаз 
эдим).» Бу акъикъатны ифаде эткен хадис ичюн бакъынъыз, Хаким, II, 
Я 672/4228. 

санлары, бир марифет джемиети эди. О девир, төрен бир 
тюшюнме деври, Аллахны ве Ресулини даа якъындан та¬ 
ныма деври эди. Сахабе, тюшюндженинъ ве гъаенинъ мер- 
кезине тевхидни ерлештирди. Къальптен дюньявий менфа- 
атларны, яни иляхларны атты. Мал ве джан, бирер васыта 
укмюне кирди. Иманнынъ лезети анълашылды. Мерхамет 
кенишледи. Хызмет этюв, оларнынъ аят тарзы олды. Буюк 
бир федакярлыкъ ве Ислям шахсиети косьтерильди. Бир 
хадис алмакъ ичюн сахабе бир айлык ёл кетмеге азыр эди. 
Атыны алдаткъан равийнинъ 53 хадисини алмады. 

Сахабе Ресулюллах -салляллаху алейхи ве селлем-ден 
не алды? 

1 - Аллах Ресулининъ яшайыш тарзыны кендилеринде 
акис эттирдилер, 

2 - Аллахкъа якълаштылар, Оны къальплеринде таны¬ 
дылар. 

Бунынъ ичюн оларнынъ аятында хайыр ве акъикъат бу- 
тюн гузеллигинен, шер ве батыл да бутюн чиркинлигинен 
ортагъа чыкъты ве анълашылды. 

Асхабы кирамда Аллах, кяинат ве нефс акъкъында янъы 
бир анълайыш мейдангъа кельди. Кунеш насыл олур да ку- 
чюк бир кузьгюде акис этер, Аллах Ресулини кенди нефис- 
леринде акис этмеге тырыштылар. 

Мединеде къурулгъан ве дёрт юз къорантадан мейдан¬ 
гъа кельген кучюк Ислямий шеэр девлетининъ худутлары, 
он сене ичинде Иракъкъа ве Филистинге къадар етти. Хаз¬ 
рети Пейгьамбер -салляллаху алейхи ве селлем-нинъ ве- 
фаты эснасында Византия ве Иран бири-биринен дженк эте 
эдилер. Лякин асхаб, онынъ он сене эвельки алы, тавырла- 
ры, яшайыш тарзлары денъишмеген эди. Нефислерини тер- 





53 - Равий - Хадисни ривает эткен киши. 

бие этмеге девам эттилер. Ашыры исраф, ачкозьлик, зенгин 
яшайыш ве косьтериш, сахабе джемиетининъ танымагъан 
къаврамлары эди. Олар даима: «Ярын бу нефиснинъ къо- 
нагъы мезар оладжакъ» тюшюнджеси ичинде яшадылар. Бу 
себепнен дюнья ниметлерини кенди нефислерине масраф- 
ламакътан сакъындылар. Иманнынъ леззет ве эеджаны иле 
бу ниметлерни инсаниетни хидает ве сеадетке алып бар- 
макъ ичюн бирер васыта оларакъ къулландылар. Аятлары- 
ны Аллахнынъ рызасыны къазанмакъ ичюн феда эттилер. 

Олар Аллах ве Ресулине джан гонъюльден багьланды- 
лар. Бойледже окъума, язма бильмеген бир джемиет, ме- 
дениетте зирвелешти. Бутюн къальплер: «Аллах бизден не 
истер, Ресулюллах бизни насыл корьмек истер?» деп тю- 
шюне эди. 

О инсанларнен девирлер ве вакъытлар шекилленди. Ин- 
саниетке бир сеадет асыры эдие этильди. 

Олар, нефс-и эмаренинъ 54 шеринден къуртулып, не- 
фислерини соргъугъа чекмеге башлагъан бир мумин алы¬ 
на кельдилер. Вахший ве бедевий инсанлар мелеклер киби 
олдылар. 

Ислям укъукъу усулынынъ энъ муим алимлеринден ол- 
гъан Къарафи (вефаты, 684 сенеси): 

«Ресулюллах -салляллаху алейхи ве селлем-нинъ баш- 
къа ич бир муджизеси олмаса эди, Аллах Ресулининъ тер- 
биелеген асхабы кирам джемиети, Онынъ пейгъамберли- 
гини исбат этмек ичюн етерли олур эди»,- дей. 

Олар Къуран муджизесининъ джанлы бирер мисали эди- 
лер. Олар терен анълайыш, терен тюшюндже ве инсаний 
дегерлерни темсиль этювде энъ усть дереджеге етиштилер, 
инсаниетнинъ фазилет зирвеси олдылар. 

54 - Нефс-и эмаре - яманлыкъкъа чокъча мейиль экен нефис. 

- 

Олар, муминни кемалгьа эрдирген акъыл ве къальпни, 
буюк бир аэнк ичинде къулландылар. Муминнинъ эеджаны- 
ны ве ашкъыны тири туттылар. Инсанлар бу дюньянынъ им- 
тиан ери олгьаныны пекяхшы бильдилер. Юреклер, иляхий 
азамет ве къудретке ашына олдылар. Олар, э мри биль ма- 
руф ве нехйи аниль мункер 55 ичюн Чынъгьа, Семеркъандгъа 
ве сонъра да Андалузиягъа къадар ёлджулыкъ эттилер. О 
джахилие джемиети, «керчек бильгенлер» олдылар. Гедже- 
лер куньдюзге къавушты. Къышлар баарь олды. Тшюнюв 
кучю артты, инсан вуджудынынъ бир тамла сувдан, къуш- 
нынъ адий бир йымыртадан, терекнинъ ве мейваларнынъ 
кучюк бир чегирдектен мейдангъа кельгенини терен тюшюн- 
меге башладылар... яшайышларыны, Аллах рызасы ичюн 
яшамагьа башладылар. Мерхамет, шефкъат ве хакълары- 
ны саиплерине берюв шууры теренлешти. 

Сахабилер ичюн аятнынъ энъ зевкълы ве маналы де- 
вирлери, инсанларгъа тевхидни огреткен вакъытлар олды. 
Ольдюрильмек узьре олгъан бир сахабийге, олюминден 
эвель учь дакъикъа берильгени вакъыт, тешеккюр этти ве: 

«-Демек ки Ислямны яймакъ ичюн учь дакъикъалыкъ 
вакъытым бар»,- деди. 

Нетидже оларакъ, сахабе Къураннен берабер ве Къуран 
ичюн яшады ве аятларыны Къурангьа ададылар. Олар та- 
рихте корюльмеген бир гьайрет ве хызмет косьтердилер. 
Ишкенджелар ве зулумлар корьдилер, лякин инанчларын- 
дан асыл да вазгечмедилер. Аллахнынъ аетлерине коре 
яшамакъ ичюн малларыны, мульклерини, юртларыны таш¬ 
лап иджрет эттилер, бу ёлда эр шейлерини феда эттилер. 


Сахабе эр аетни кереги киби огренмеге ве оны яшамагьа 
тырыша эди. Олар, энъ телюкели анларда биле Къурандан 


55 - Эмри биль маруф ве нехйи аниль мункер - эйиликни әмир этмек, 
яманлыктан токътатмакъ. 

- 

айрылмадылар. Бир кересинде, Пейгьамбер эфендимиз 
бир ёлджулыкъкъа чыкъкъан эди. Гедже олгъанджа Аббад 
адлы бирисини невбетчи таинлеп яттылар. Душман уджюм 
эткендже, Аббад анджакъ учь окътан сонъра аркъадашы 
Аммаргъа хабер берди. Аммар: 

«-Ильк окътан сонъ не ичюн хабер бермединъ?»- деген- 
де: 

«-Бир суре окъуй эдим. Оны битирмеден намазны боз- 
макъ истемедим. Ама окълар арты-артындан кельген сонъ, 
окъумакъны токътатып рукъугъа кеттим. Аллахкъа емин 
этерим ки, эгер Аллах Ресули джанны къорчаламагъа әмир 
этмесе эди, о сурени ярыда ташлап намазны токътатмаз 
ЭДИМ»,- джевабыны берди. (Эбу Давуд, Тахарет, 78/198; Ахмед, 
III, 344; Ибн-и Хишам, III, 219; Вакъыди, I, 397) 

Асхабы Кирам, Къуран маркезли бир аят яшай эдилер. 
Диннинъ эр эмири, олар ичюн тоюлмаз бир лезет эди. Энди- 
рильген бир ает, олар ичюн санъки коктен энген бир софра 
киби эди. Къуранны анъламакъ ичюн бутюн кучьлеринен 
гъайрет эте эдилер. Никях зонасында бир сахаби ханым, 
мехр оларакъ къоджасындан, онъа Къурандан бильген ает- 
лерини огретмесини истемеси, оларнынъ иман эеджаныны 
косьтерген гъает гузель фазилет орьнегидир. 56 

Олар, гедже турып намаз кылмакъны, сабалары зикирнен 
кечирмекни ве Къуран окумакъны, сыджакъ ятакъларында 
юкъламакътан устюн корьдилер. Атта гедже къаранлыгъын- 
да эвлерининъ янындан кечкен инсанлар, зикир ве Къуран 
окъулгъаныны эшите эдилер. Пейгъамбер эфендимиз олар- 
гъа энъ зор шартларда дахи Къуранны огрете эди.. 

Энес -радияллаху анх- анълата, Эбу Талха -радиялла- 
ху анх- бир кунь эфендимизнинъ янына кельди. Бир де не 


56 - Бакъынъыз, Бухари, Никях, 6, 32, 35; Федаилюл-Къуран, 21,22; 
Муслим, Никах, 76. 

корьсюн, Ресулюллах -салляллаху алейхи ве селлем- Асха- 
бы Суффеге 57 Къуран огрете эди. Ачлыкътан эки буклюм ол- 
гъан белини догьрултмакъ ичюн, къарнына таш багълагъан 
ЭДИ. (Эбу Нуайм, Хиле, I, 342). 

Оларнынъ мешгъулиети Аллахнынъ китабыны анъла- 
макъ ве огренмек эди, арзулары да Къуранны текрар-текрар 

окъумакъ ве динълемек эди. 

Сахабе-и кирам, Аллах Ресулини орьнек алдылар, ниает 
Медине шеэри хафыз ве къурра 58 ларнен толды. 

Иште сеадет асыры бойле бир девир олды. 

Аджеба, дюньядаки бутюн сиясетчилер, психологлар, 
социологлар, педагоглар, социал-антропологлар, джемиет 
муэендислери ве философлар бир ерге топлансалар, сеа¬ 
дет асыры джемиети киби юдже хусусиетлернен донатыл- 
гъан кучюк бир джемиет мейдангъа кетирип олурлармы? 
Бу мумкюн ми?!.. Фарабининъ хаялында къургъан идеаль 
джемиет проэкти «Мединет-уль Фазыла»сы биле садедже 
къуру бир назарие оларакъ къалды... 

РЕСУЛЮЛЛАХКЪА МУАББЕТ 

Къулгъа Аллах муаббетини огретеджек екяне рахмет ве 
муаббет ёлу, Хазрети Пейгъамбер -салляллаху алейхи ве 
селлем- эфендимиздир. Чюнки Хазрети Пейгъамбер -сал¬ 
ляллаху алейхи ве селлем-ге муаббет, Аллахкъа муаббет- 
тир; Онъа итаат, Аллахкъа итааттыр; Онъа исьян, Аллахкъа 
исьяндыр. 

Аллах ает-и керимеде шойле буюра: 




57 - Асхабы Суффе - Суффеде ислямий дерс корьген сахабилер. 

58 - Къурра - Къуран окъуйджысы. 

«(Эй Расулим!) Де ки: Әгер Аллахны севе олсанъыз, 
манъа уюнъыз ки, Аллах да сизни севсин ве гунахла- 
рынъызны багьышласын!..» (Али Имран, 31) 

Келиме-и тевхидде дЛЛ У1 <Д1 У (ля иляха илляллах)тан 
сонъра аШ (Мухаммедун ресулюллах) джюм- 

леси көле. Эр келиме-и тевхид ве эр саляваты шерифе, Ал- 
лахкъа муаббет ве якъынлыкънынъ сермиясидир. Дюнья ве 
ахиретнинъ сеадет аяты ве бутюн маневий фетихлер, Онъа 
муаббет сермияси иле къазанылыр. Джиан, иляхий муаб- 
бетнинъ нумайышыдыр. Аллахкъа бармакънынъ екяне ёлу 
да Онъа муаббет этмектен кечер. 

Ибадеттеки руханиет, муамеляттаки зарифлик, ахлякъ- 
таки незакет, гонъюльдеки лятифлик, юзьлердеки нур, тил- 
лердеки татлылыкъ, ислердеки инджелик, бакъышлардаки 
теренлик, яни бутюн гузелликлер, Пейгъамберимизге ол- 
гъан муаббеттен инсан къальбинде пейда олурлар. 

Бунынъ ичюн Аллах Ресулининъ орьнек яшайышына 
таби олмакъ, Аллахнынъ разлыгъы ве муаббети ичюн керек 
олгъан, вазгечильмез бир весиледир. Яни бир мумин, иба- 
дет ве арекетлеринде, Хазрети Пейгъамбернинъ суннетле- 
рине уймаса, Ислямнынъ мурад эткен идеаль инсан алына 
асла келемез. Диннинъ керчек раатлыкъ ве сеадетине де 
эришалмаз. Чюнки Аллах, Ислямнынъ кямиль инсан орьне- 
гини, Хазрети Пейгъамбер -салляллаху алейхи ве селлем- 
де косьтергендир. Оны, алемлерге рахмет ве бутюн мумин- 
лерге орьнек оларакъ ёллагъандыр. 

Аллах Тааля, бизни севмек ичюн пейгьамберине таби 
олмамызны шарт къошкъанына коре, бу гъает муим шарт 
насыл ерине кетириледжек? Пейгьамберге итаат, насыл 
бир итаат олмасы керек? 

Ич шубесиз бу юдже мертебеге етишмек ичюн, Аллах 
Ресули -салляллаху алейхи ве селлем-ге джан гонъюльден 

муаббет дуймакъ ве Онынъ къальп алеминден иссе ала- 
макъ керек. Зира, биз ичюн екяне «усве-и хасене» олгъан 
Аллах Ресули -салляллаху алейхи ве селлем-ге таби олув 
акъкъында юдже Раббимиз ает-и Къуранда шойле буюра: 

«...Ресуль сизге не берди исе оны алынъ! Сизге не 
ясакълады исе ондан да узакъ турунъ ве Аллахтан 
къоркъунъ! Чюнки Аллахнынъ азабы шиддетлидир». 

(эль-Хашр, 7) 

«Эй иман эткенлер! Аллахкъа итаат этинъ ве Пейгь- 
амберге итаат этинъ де амеллеринъизни бошкъа чыкъ- 
арманъ!» (Мухаммед, 33) 

«Ким Аллахкъа ве Ресулине итаат этсе, Аллахнынъ 
нимет берген пейгъамберлер, сыддыкълар, шехидлер 
ве салихлернен берабер олурлар. Олар не гузель дост- 
тур». (эн-Ниса, 69) 

® 

Аллах Тааля, иляхий китабы Къуран-и Керимде, Рсу- 
люллах -салляллаху алейхи ве селлем-нинъ къальп але- 
мини косьтергендир. Шубесиз Къураннынъ сырларыны 
анъламакъ ичюн Аллах Ресулининъ руханиетинден насип 
алмакъ зарурдыр. Әгер биз, сахабе-и кирам киби о алемден 
насип алып шерефленсек, яни Аллахнынъ китабыны Онынъ 
гонъюлиндеки акислерни корьсек, о вакъыт гонъюллеримиз 
сеадет асырыдаки пейгьамбер ашыкълары киби Онынъ 
әтрафында кобелек киби олур, эр сёзюмизде ве ишимизде 
«Анам, бабам, малым ве джаным Санъа феда олсун, я 
Ресулюллах!..» дермиз. 

Хазрети Пейгъамберимиз, инсан ичюн бир муаббет ве 
фейз менбаасыдыр. Зира О, ойле бир шахсиеттир ки, Аллах 
Онъа «хабибим» дей. 59 


59 - Бакъынъыз, Тирмизи, Менакыб, 1/3616; Дарими, Мукъаддиме, 8; 

Аллах ве Ресулине гонъюль берип, муаббет дуйгъан ин¬ 
сан не къадар бахтлыдыр! Эльбетте, эгер бу муаббет, бутюн 
муаббетлернинъ устюнде олса! 

Пейгьамберимизнинъ акъикъатыны анъламакъ, даа 
чокъ муаббет ве ашкънен мюмкюндир. 

Пейгьамберимизнинъ бу алемни шерефлендирген Ра- 
биульэввель айында, коклер муминлерге рахмет ве магъ- 
фирет оларакъ ачылгъандыр. 

Аллах Ресулининъ сют аналарындан бири Сувейбе ха- 
тун, Ресулюллахнынъ душманы Эбу Лехебнинъ джариеси 
эди. 

Сувейбе хатун, Эбу Лехебге торунынынъ догъгъаныны 
хабер бергендже, Эбу Лехеб, оны азат этти. (Халеби, I, 138) 
Бу къавмиетчи асабиеттен мейдангъа кельген севинч, Эбу 
Лехебнинъ азабынынъ базарэртеси геджелери азалмасына 
весиле олгьандыр. 

Аббас -радияллаху анх- шуларны анълатыр: 

Къардашым Эбу Лехебни олюминден бир сене сонъра 
тюшюмде корьдим. Фена бир алда эди: 

«-Джехэннемде, санъа насыл муамеле әтиле?»- деп со¬ 
радым. Эбу Лехеб: 

«-Мухаммеднинъ догъумына севинип, Сювейбени азат 
эткен эдим. Бунынъ ичюн базарэртеси куньлери азабым би- 
раз хафифлей. О кунь баш ве ишарет пармакъларымнынъ 
арасындан чыкъкъан сувнен серинлейим»,- джевабыны 
берди. 60 

Ибн-и Джезери шойле дей: 


Хейсеми, IX, 29. 





60 - Ибн-и Кесир, эль-Бидае, Каир, 1993, II, 277; Ибн-и Сад, I, 
108, 125.. 

«-Эбу Лехеб киби бир Пейгьамбер душманы, Аллах Ре- 
сулининъ догьгьан кунь, косьтерген къуванч себебинен 
джехэннемде азабы хафифлетиле исе, Пейгьамбер эфен- 
димизнинъ догьгьан геджеге урьмет косьтерип, Кяинатнынъ 
эфендисине гонъюльден ашыкъ олгъан бир муминнинъ Ал¬ 
лах къатында насыл эйилик ве ниметлерге къавушаджагъы- 
ны бир тюшюнмек керек!..» 

Асхабы Кирамнынъ Ресулюллахкъа муаббети 

Ресулюллах -салляллаху алейхи ве селлем- кендиси- 
ни асхабына гьает севдирген эди. Бу севгини изаатламакъ 
мумкюн дегиль. Бойле бир севги, анджакъ иляхий муаббет 
ве фейз иле мейдангъа кельмеси мумкюн. 

Иште о муаббеттен бир орьнек: 

Хиджрет зонасында, Севр къобасына кеткенде, Хазрети 
Эбу Бекир, Пейгьамбер эфендимизнинъ де огюнде, де ар- 
къасында кете эди. Аллах Ресули онынъ бу арекетини ко- 
рип: 

«-Эй Эбу Бекир, не ичюн бойле япасынъ?»- деп сора¬ 
ды. 

Эбу Бекир -радияллаху анх-: 

«-Я Ресулюллах! Мушриклер артынъыздан етишед- 
жеклерини тюшюнгенде артынъыздан кетем, огде пейда 
олмалары мумкюнлиги акъылыма кельгенде де аман огге 
кечем!»- деди. 

Ниает Севр къобасына бардылар. 

Эбу Бекир: 

«-Я Ресулюллах! Мен къобаны темизлейим, Сиз бу ерде 
бекленъ!»- деди ве къобагъа кирди. Къобанынъ ичини те- 
мизледи. Бутюн тешиклерни урбасындан бир парча йыртып 
къапатты. Бойледже бутюн уст урбасыны йыртып битирди, ШЦ 

анджакъ бир тешик къалгъан эди. Оны да топугъунен къа- 
патып: 

«-Келинъ, я Аллахнынъ Ресули!»- деди. 

Саба олгъанджа Пейгъамбер эфендимиз: 

«-Эбу Бекир, урбанънъ не ерде?!»- деп сорады. 

Эбу Бекир -радияллаху анх- акъшам япкъанларыны анъ- 
латты. Аллах Ресули -салляллаху алейхи ве селлем-, бу 
алидженап арекеттен пек тесирленди ве эллерини котерип 
Хазрети Эбу Бекир ичюн дуа япты . 61 

Башкъа бир орьнек даа, эки огълуны, бабасыны, къоджа- 
сыны ве къардашыны Ухуд дженкинде шехид берген, беш 
шехид саиби къадыннынъ, Ресулюллах -салляллаху алейхи 
ве селлем-ге олгъан муаббеттидир: 

Ухуд куню Мединеде бир хабер даркъалды. «Мухаммед 
-салляллаху алейхи ве селлем- олдюрильди!» дей эдилер. 
Бу хаберни эшиткенлер козьяш ве ферьятлар ичинде къал- 
дылар. Эр кес ёлларгъа тюшип келыенлерден бир хабер 
алмагъа тырышты. Әнсарлардан Сумейра Хатун исе эки 
огълу, бабасы, къоджасы ве къардашынынъ шехид олгъа- 
ны акъкъында хабер алмасына рагъмен, Аллах Ресулининъ 
алыны сорай эди: 

«-Онъа бир шей олдымы?» 

Сахабе-и кирам джевап бердилер: 

«-Аллахкъа шукюрлер олсун ки, алы эйидир!..»- деди- 
лер. 

Сумейра Хатун: 

«-Оны корьмеден гонъюлим раат олмайджакъ, манъа 
Аллах Ресулини косьтеринъ»,- деди. 


Ф 61 - Бакъынъыз, Ибн-и Кесир, эль-Бидае, III, 222-223; Апи эль-Къари, 
Миркъат, Бейрут 1992, X, 381-382/6034; Эбу Нуайм, Хиле, I, 33. 

- 

Пейгьамберимизни корьген сонъ исе янына барып урба- 
сынынъ уджундан тутты ве: 

«-Анам-бабам Санъа феда олсун я Ресулюллах! Сен 
сагъ олгъан сонъ башкъа ич бир шей мени кедерлен- 
дирмез!» ДӨДИ. (Вакъыди, I, 292; Хейсеми, VI, 115) 

Хазрети Аише -радияллаху анха-, Ресулюллах -саллял- 
лаху алейхи ве селлем-нинъ нурлу симасыны шу шекильде 
анълата: 

Дд- уЭ1од1 ^ал ^|Л>1 3)3 

°Г 0 > > ° - .». 'Т 

Л_а <3 13) ну 

*' - ' °’ »*'т 

^ у лн 13 

«Д-> V) 03Ш1 ^ад1Ь цуУ 

«Мысыр 62 халкъы, Ресулюллах -салляллаху алейхи ве 
селлем-нинъ юзюнинъ гузеллиги акъкъында эшиткен олса 
эдилер, 

Юсуф -алейхисселям-ны базарда сатын алмакъ ичюн 
бир капик биле бермез эдилер.. 

Зулейханы яманлагъан къадынлар, Ресули Экремнинъ 
парлакъ алныны корьсе эдилер, 

Эллерини дегиль, къальплерини кесер эдилер». 

Хазрети Пейгъамбер -салляллаху алейхи ве селлем-, 
келиме-и шехадетте де ифаде эткенимиз киби эльбетте ки 
инсандыр, «къул»дыр, лякин яшайышы оларакъ «ресул- 
лернинъ падишасыдыр». Азиз Махмуд Худайи не гузель 
сёйлер: 

Айинедир бу алем эр шей Аллах иле къаим, 





62 - Мысыр - Египет. 

Миръат-ы Мухаммедден Аллах корюнир даим!.. 

Хазрети Мевляна буюра ки: 

«Эки дюнья - бир гонъюль ичюн яратылгъандыр! «Сен 
олмаса эдинъ, Сен олмаса эдинъ бу кяинатны яратмаз 
эдим!..» сёзюнинъ манасыны тюшюн!» 

Бунынъ ичюн Ресулюллахны севмек, инсанны эки джи- 
анда да азиз ялар. Асхабы кирам да, бу муаббет себебинен 
эришильмез дереджелерге етишти. 

Асхабы кирам Хазрети Пейгъамбер -салляллаху алейхи 
ве селлем-ге муаббет ве садакъатнен багъланды ве йыл- 
дызлар киби олдылар. Ойле севдилер ки Пейгъамберимиз- 
ни, «Ресулюллах бойле яла эди» деп, ялынъыз Онъа таби 
олманынъ леззетини татмакъ ичюн, Онынъ юрьген ёлдан 
юрьдилер, къокълагъан гульни къокъладылар, тургъан ер- 
лерине барып турдылар. 

Сахабе-и кирамнынъ Аллах Ресули -салляллаху алейхи 
ве селлем-ге косьтерген ашкъ ве муаббетининъ сайысыз 
орьнеклери бардыр: 

Энес бин Малик -радияллаху анх- анълата: 

Ресулюллах -салляллаху алейхи ве селлем- эфендимиз- 
ге бир адам кельди ве: 

«—Я Ресулюллах! Къыямет не заман?» деп сорады. 
Эфендимиз -салляллаху алейхи ве селлем-: 

«-Къыямет ичюн не азырладынъ?» деди. О адам да: 
«-Аллах ве Ресулюнинъ муаббетини азырладым...»,- 
джевабыны берди. 

Бунынъ узерине Ресулюллах -салляллаху алейхи ве 
селлем- эфендимиз: 

«-Ойле исе сен, севгенинънен берабер оладжакъсынъ!»- 
буюрды. 

- 

Энес -радияллаху анх- бу риваетнинъ дәвамында дей 
ки: 

«Пейгьамберимизнинъ бу сёзю, бизни Ислямгьа кирмек 
къадар къувандыргъан эди. Иште мен де Аллахны, Онынъ 
Ресулини, Эбу Бекр ве Омерни севем. Оларнен берабер ол- 
макъны умют этем». (Муслим, Бирр, 163) 

Эр бир мумин, Ресулюллах -салляллаху алейхи ве сел- 
лем-нинъ бу сёзюни керчеклештирмек ичюн, гонъюлини 
Онъа ашкъ ве муаббетнен гузеллештирмели. 

Ресулюллахнынъ вефат эткени кунь асхаб, кедерден чы- 
ракъ киби янып эридилер. О кунь, пейгъамберимизден ай- 
рылув себебинен гонъюллер асрет иле янды-къавурылды. 
Хазрети Омер -радияллаху анх- биле эсини джойды. Хаз¬ 
рети Эбу Бекир -радияллаху анх-, инсанларны тынчлан- 
дыргъангъа къадар бинъ бир зорлукъ чекти. Чюнки Онсыз 
яшамагьа бир кунь биле даянамагьан ашыкъ гонъюллер, бу 
фани дюньяда Оны ич корьмейджек эдилер. Бу айрылыкъ 
ве кедерге даянамагьан Абдуллах ибн Зейд -радияллаху 
анх-, эллерини Аллахкъа ачып: 

«Я Рабби! Артыкъ меним козьлерими кёр эт! Мен, эр 
шейден чокъ севген Пейгъамберимден сонъ, дюньяда 
бир шей корьмек истемейим!..» деп козь яшлары ичинде 
дуа этти. Бу дуадан сонъ козьлери кёр олды . 63 

Эбу Бекир -радияллаху анх-, Ресулюллах -салляллаху 
алейхи ве селлем-эфендимизнинъ вефатындан сонъра бир 
хадис накъил этеджеги вакъыт Аллах Ресулини анъып агъ- 
лар эди ве зорнен лаф этер эди. 

Эбу Хурейра -радияллаху анх- онынъ бу алыны шойле 
анълата: 

«Эбу Бекир -радияллаху анх- минберге чыкъты ве: 



= 3 ^ 


63 - Къуртуби, эль-Джами, Бейрут 1985, V, 271. 

«-Билесинъиз Ки, Ресулюллах -салляллаху алейхи 
ве селлем- кечкен сене аранъызда мен тургъан киби тура 
эди...» деди. Сонъра да агълады. Сонъра бу сёзюни текрар 
этти ве кене агълады. Учюнджи кере кене текрар этти ве 
озюне аким оламадан бир даа агълады ...» 64 

Эбу Бекир -радияллаху анх-, Хазрети Пейгьамбер -сал¬ 
ляллаху алейхи ве селлем- сагь экенде эр вакъыт янында 
олгъаны алда, даима Онъа асретлик дуяр эди. Ресулюл- 
лахнынъ вефатындан сонъра исе бу айрылыкъ себебинен, 
Онъа къавушма истеги даа да шиддетленди. 

Аише -радияллаху анха- бабасы вефат эткени вакъыт, 
Хазрети Пейгъамберге къавушаджагъындан дуйгъан се- 
винчни шойле анълата: 

«Бабам Эбу Бекир -радияллаху анх- олюм алында ят- 
къанда: 

«-Бугунь анги кунь?»-деп сорады. 

«-Базарэртеси»,- дедик. 

«-Әгер бу гедже ольсем, мени ярынгъа беклетменъиз! 
Чюнки мен ичюн кунь ве геджелернинъ энъ севимлиси, Ре¬ 
сулюллах -салляллаху алейхи ве селлем-ге энъ якъын ол- 
гъаныдыр»,- деди .» 65 

Сахабелерден базылары, Аллах Ресулине ашыкъ ол- 
гъанлары ичюн, хасталанып олюми якълашкъан инсанлар- 
гъа, Аллахкъа ве Ресулине къавушаджакълар деп сукълана 
эдилер. Оларнен Пейгьамберимизге селям ёллай эдилер. 
Меселя, Мухаммед бин Мункедир -радияллаху анх-, Хаз¬ 
рети Джабирни, хасталыгъынынъ сонъки куньлери зиярет 
эткен эди. Онынъ, олюмге эйидже якълашкъаныны анълагь- 
андан сонъ: 


64 - Бакъ Тирмизи, Деават, 105/3558; Ахмед, I, 3. 

65 - Ахмед, I, 8 

«Ресулюллах -салляллаху алейхи ве селлем-ге бизден 
селям алып бар!» деген эди . 66 

Ресулюллах ашыкълары сахабе-и кирам, Хазрети Пейгъ- 
амбер акъкъындаки хатыраларны динълемеге де пек север 
эдилер. 

Бера -радияллаху анх- анълата. Бабасы, Аллах Ресули 
акъкъында хатыраларны динълемеге пек севе экен. Бу акъ- 
къында шойле дей: 

«Эбу Бекир Сыддыкъ -радияллаху анх-, бабамдан он учь 
дирхемге емиш сатып ала ве: 

«-Берагъа сёйле де, емишлерни бизим эвге алып бар¬ 
сын»,- дей. 

Бабам: 

«-Ёкъ! Башта сиз Ресулюллах -салляллаху алейхи ве 
селлем-нен Меккеден Мединеге насыл хиджрет эткенинъ- 
изни анълатнъыз да, сонъ алып барсын»,- дей. 

Бунынъ узерине Эбу Бекир -радияллаху анх- хиджрет 
ёлджулыгъыны шойле анълатты: 

«-(Севр къобасындан айрылдыкъ ве) ёлгъа чыкътыкъ. О 
гедже юрьмеге девам этик. Эртеси кунь де юрюдик. Уйле 
вакъыты бир кольге къыдырып этрафкъа козь кездирдим. 
Бакътым ки, якында бир къая корюне. Къаянынъ кольгеси 
бар эди. О кольгеликте бир ерни тегизледим ве Аллах Ре¬ 
сули -салляллаху алейхи ве селлем- ичюн отураджакъ бир 
ер азырладым. 

«-Буюрынъ, я Расуляллах! Бираз раатланынъ!»- дедим. 

Неби -салляллаху алейхи ве селлем- раатланмагьа че- 
кильди. Мен де этрафкъа бакъмагьа башладым. Бир де 
не корьдим, бир чобан, къойларыны къаянынъ кольгесине 


66 - Ибн-и Мадже, Дженаиз, 4 

догъру сюре. О да меним киби кольге къыдыра эди. 

«-Сен кимнинъ чобанысынъ?»- деп сорадым. Къурейш- 
тен таныгьан бирисининъ адыны айтты. 

«-Къойларнынъ сютю бармы?»- дедим. «Эбет»- деди. 

«-Бизге бираз сют сагъсанъ олурмы?» 67 -дедим. «Эль- 
бетте олур, аман сагъайым!»- деди. Бунынъ узерине сюрю- 
ден бир къой тутты. Чобангъа, къойнынъ мемесини ве эл- 
лерини эйидже темизлемесини сёйледим. Эллерини бири- 
бирине урып темизледи. Сют сагъып манъа берди. Янымда 
Ресулюллах -салляллаху алейхи ве селлем- ичюн бир савут 
ташый эдим, агъзыны да безнен къапаткъан эдим. О савут- 
тан сютке бираз сув къоштым, сют бираз серинлешти. Сонъ- 
ра бу сютни Пейгъамбер эфендимизге бердим: 

«-Буюрынъ, ичинъ я Ресулюллах!»- дедим. 

Аллах Ресули -салляллаху алейхи ве селлем- сютни 
ичти, мен де бойледже бираз раатландым...» (Бухари, Ас- 
хаб-ун Неби, 2; Ахмед, I, 2) 

Сахабилер, Ресулюллах -салляллаху алейхи ве селлем- 
ге о къадар урьмет ве муаббет дуя эдилер ки, базылары, 
Ресулюллахнынъ мубарек эллери токъунды деп башларын- 
даки сачларыны кестирмей эдилер. (Эбу Давуд, Салят, 28/501) 

Шу адисе, сахаби къадынларнынъ озь балаларына Ал¬ 
лах Ресулини севмелерини огреткенлерини не гузель кось- 





67 - Арапларнынъ урф-адетлеринде ёлджуларгъа бутюн айванларнынъ 
сютлери элял корюнгендир. Чобанларына буны огрете эдилер ве келип 
кечкен бутюн ёлджуларгъа сют такъдим этмелерини тенбиелей эдилер. 
(Сюхейли, Равд-уль Унуф, Бейрут 1978, II, 152) Аллах Ресули -саллал- 
лаху алейхи ве селлем- шойле буюра: «Учь чешит инсан бар ки, Аллах 
Тааля оларнен кыямет кунюнде (разы оларакъ) лаф этмез. Булардан 
биринджиси: янында сув олып ёлджугъа бермеген киши, экинджиси, 
экинди вакътындан сонъ малыны сатып битирмек ичюн ялан ерге емин 
эткен киши ве учюнджиси, халифеге биат этил, халифе онъа бир шей 
бермесе сёзюнде турмагъан кишидир.» (Эбу Давуд, Бую, 60/3474) 

термекте: 

Сахаби къадынлар, балалары Пейгъамберимизге ба- 
ягъы вакъыт бармасалар оларны сёге эдилер. Хузейфе -ра- 
дияллаху анх- бир къач кунь эфендимиз -салляллаху алей- 
хи ве селлем-ни корьмегени ичюн анасы онъа дарылды ве 
оны сёгди. Кендиси буны шойле анълата: 

«Анам менден сорады: 

«-Пейгьамбер эфендимизнен сонъки кере не вакъыт ко- 
рюштинъ?» деди. 

Мен де: 

«-Бир къач куньден берли онынънен корюшемедим»,- 
дедим. Манъа чокъ дарылды ве пек азарлады. Мен де: 

«-Токъта, дарылма! Ресулюллах эфендимизнинъ янына 
кетейим, онынънен берабер акъшам намазыны къылайым 
ве Ондан бизим ичюн истигъфар этмесини истейим»,- де- 
ДИМ...» (Тирмизи, Менакъыб, 30/3781; Ахмед, V, 391-392) 

Ресулюллахнынъ муэззини, Пейгъамбер месджидининъ 
бульбули Хазрети Билял -радияллаху анх- нынъ алы исе 
даа башкъа эди. Аллах Ресули фани дюньяны терк эткен- 
де, Хазрети Билял тилини юткъан киби олды, агьзындан 
бир сёз чыкъмаз олды. Медине шеэри онъа тарлыкъ этмеге 
башлады. 

Халифе Хазрети Эбу Бекир -радияллаху анх-, Аллах Ре- 
сулининъ девириндеки эзанларгъа асрет къалып Билялгъа 
эзан окумасы ичюн къач кере ялварды. Ама о пейгъамбер 
ашыгъы, шойле джевап бере эди: 

«-Я Эба Бекир! Менден сорасанъ, Ресулюллахтан сонъ- 
ра эзан окумагьа кучюм къалмады. Мени буны япмагъа зор- 
лама...». 


Хазрети Эбу Бекир -радияллаху анх- исе Ресулюллах ас- 
ретинен хазрети Билялдан о гузель эзанны исрарнен истей 

- 

ве: 

«-Уммет, Ресулюллахны гъайып эткен сонъ, Онынъ му- 
эззинини де гъайып этсинми?»- дей. 

Эбу Бекирнинъ бу исрарларына даянамагъан Билял, ни- 
ает бир саба эзаны ичюн, козьлери яшлы минареге чыкъ- 
ты. Ама, о бахтлы куньлер козьлери огюнде джанлангъаны 
ичюн богъазына бир томар келип тыкъанды ве эзанны окъу- 
ямады. Эбу Бекир -радияллаху анх-, бундан сонъра исрар 
этмеди. 

Билял -радияллаху анх-, Аллах Ресулининъ азиз хаты- 
раларынен толу Мединеде даа чокъ къаламады. О, саба 
намазыңдай сонъра ёлгъа чыкъты ве Шамгъа кетти. Джен- 
кте шехид тюшип Ресулюллахкъа къавушмагьа истей эди. 
Анджакъ Аллахнынъ такъдиринен эр кересинде сагъ къала 
эди. Бойледже сенелер кечти. Атта Шамда веба хасталыгьы 
йигирми беш бинъ кишини алып кеткенине рагъмен, хазрети 
Билял Аллахнынъ икметинен кене сагъ къалгъан эди. Гонъ- 
юли исе бу айрылыкъ яныгьынен омюр бою къавурылды, 
янды. 

Бир кунь тюшюнде Ресулюллах -салляллаху алейхи ве 
селлем-ни корьди. Пейгъамбер эфендимиз: 

«-Недир бу айрылыкъ, я Билял! Мени зиярет этме вакъ- 
ыты кельмедими?» дей эди. Бунынъ узерине Билял -ра¬ 
дияллаху анх- кедерли бир алда уянды ве ёлгъа чыкъты. 
Алемлернинъ эфендисининъ Къабирини зиярет этмек ичюн 
Мединеге кельди. Аллах Ресули -салляллаху алейхи ве 
селлем-нинъ къабиринде агълап тургьан вакъытта, Хазрети 
Хасан иле Хазрети Хусейин кельдилер. Билял -радияллаху 
анх-, Ресулюллах -салляллаху алейхи ве селлем-нинъ сев- 
гили торунларыны корьгенинен даа чокъ тесирленди. Олар- 
ны багъырына басып опмеге башлады. 

Олар исе: 

- 

«-Эй Билял! Эзанынъны динлемеге пек истеймиз!»- 
дедилер. Оларнынъ истеклерини ред этмейип, эзан окъу- 
магъа башлады. О аньда Медине сарсылды. «Эшхеду энне 
Мухаммедер-Расулюллах» дегени вакъыт, къадын-эркек 
бутюн инсанлар, Аллах Ресулининъ тирильгенини тюшюнип 
Месджиди Небевийнинъ елларына чалыштылар. Ресулюл- 
лах -салляллаху алейхи ве селлем-нинъ вефатындан сонъ- 
ра, Мединеде инсанларнынъ бу къадар чокъ агьлагьаны 
корюльмеген эди . 68 

Бу мубарек сахаби, алтмыш яшларыны кечкенде Да- 
маскъта вефат этти. Вефаты якълашкъанда: 

«-Ярын иншааллах севгили достларыма; Хазрети Му¬ 
хаммед -салляллаху алейхи ве селлем-ге ве аркъадашла- 
рына къавушаджам»,- деп севинген эди. 

Бир тарафта къадыны: 

«-Вай башыма кельгенлерге!»- деп агьлай, бир тарафта 
да гонъюли Пейгьамбер асретинен толу Билял -радияллаху 
анх-: 

«-Ах не гузель, не гузель!»- дей эди . 69 

Асхабы кирамнынъ бу муаббетини, хадис-и шерифлерни 
накъил эткенлеринде де ачыкътан корьмектемиз. Сахабе-и 
кирамнынъ, Хазрети Пейгьамбер -салляллаху алейхи ве 
селлем-ден бир хадис-и шериф ривает эткенде, бильмеден 
янълыш сёйлермиз деп, къоркъудан тизлери титрер, юзь- 
лери сарарыр эди. Меселя, Абдуллах ибн Месуд: «Къале 
Ресулюллах! 70 » дегени вакъыт, къоркъунчлы бир титреме 
кечире эди. Эксериет сахабе, бир сёзни Аллах Ресулине 


68 - Ибн-и Әсир, Усд-уль гъабе, I, 244-245; Зехеби, Сиеру алями-н 
нюбеля, Бейрут 1986-1988, I, 357-358. 

69 - Зехеби, Сиер, I, 359 

70 - Къале Ресулюллах - Ресулюллах деди 

нисбет эткенлери вакъыт: «Бойле, я да бунынъ киби. Бунъа 
якъын бир шекильдө буюрды...» дей эдилер. (Ибн-и Мадже, 
Мукъаддиме, 3) 

Чюнки О, ойле буюк бир пейгъамбер эди ки, Ресули 
Экремнинъ хутбе окъугъан хурма кютюги, Онынъ айры- 
лыгъынен агълагъан эди . 71 


Къыяметте махшер имамыдыр - О; 

Гунахкярларнынъ шефаатчысыдыр - О; 

Уммети ичюн «уммети уммети» деп сызлангъандыр - О 
Лива-уль хамд санджагъы Онынъ элинде... 

Бутюн пейгъамберлер Онынъ кольгесинде... 
Дженнетнинъ къапыларыны ачаджакъ ильк эль, кене 
Онынъ эли... 


Шейх Гъалиб бу манзараны не гузель анълата: 

Хутбенъ окъунур минбер-и икълим-и бекяда 
Хукюминъ тутулур махкеме-и руз-и джезада 
Гульбанг-и къудум 72 ун чөкилир арш-ы Худада 
Эсма-и шерифинъ анъылыр арз у семада 
Сен Ахмед у Махмуд у Мухаммедсинъ эфендим 
Аллахтан бизгә султан-ы муэйедсинъ эфендим 

Асхабы кирамдан сонъраки муаббет орьнеклери 

Алемлерни къушаткъан, бир рахмет олгъан Хазрети 
Пейгъамбер -салляллаху алейхи ве селлем-ни севген инсан- 

71 - Бухари, Менакъыб, 25. 

В 72- Гульбанг-и къудум - мерасим иле къаршыламакъ. 

лар, сахабеден сонъра да айны тазелик ве джошкъунлыкъ 
иле Оны севдилер. Чюнки дюнья ве ахиретте сеадетке ве 
селяметке етмек, анджакъ Онъа муаббет иле мумкюндир. 

Аллах Ресули -салляллаху алейхи ве селлем-, оны сев- 
ген инсанларнынъ къыяметке къадар чыкъмагьа девам 
этеджегини хадис-и шерифлеринде шойле беян эте: 

«Умметим ич инде мени энъ чокъ севгенлер, менден 
сонъра да келеджектир. Олар мени корьмек ичюн малла- 
рыны ве къоранталарыны феда этмеге джан берирлер.» 
(Муслим, Дженнет 12; Хаким, IV, 95/6991) 

Раббимиз бизни, бу хадис-и шерифте кечкен мумин- 
лерден эйлесин! Амин!.. 

Пейгьамбер ашыклары, Аллах Ресулине нисбетен сев- 
гилерини эр шейден устюн тута эдилер. 

Абдуллах бин Мубарек анълата: 

«Имам Маликнинъ янында эдим. Бизге Аллах Ресули- 
нинъ хадис-и шерифлерини накъил эте эди. Бу эснада, аджы 
чеккенини корьдим. Юзюнинъ ренги денъише эди. Анджакъ 
Ресулюллах -салляллаху алейхи ве селлем-нинъ хадисини 
анълатмакъны токътатмай эди. Дерс битип, инсанлар дагъ- 
ылгъанлары вакъыт онъа дедим ки: 

«-Эй Эбу Абдуллах! Бугунь санъа бир шей олдымы?» 

Ода: 

«-Эбет, дерс бергенде, бир акъреп келип мени дефалар- 
джа тишледи, эписине де сабыр эттим. Бунъа, анджакъ Ре- 
сулюллахкъа сайгъы ве урьметим ичюн даяндым»,- деди .» 73 

Имам Малик, Ресулюллахнынъ баскъан топракъларгъа 
урьмет себебинден, Медине шеэринде айван устюне мин- 


73 - Мунави, Фейз-уль Къадир, Бейрут 1994, III, 333; Суюти, Мифтах- 
уль Дженне, с. 52. 

мез эди. Аякъкъап киймез эди. Ондан хадислер соралгъаны 
вакъыт, абдест алып, сарыкъ сарыл, гузель къокъу сюрю- 
нип, юксек бир ерге отурып, анълатыр эди. Кендини Аллах 
Ресулининъ руханиетине азырлап, Онынъ мубарек сёзле- 
рини накъил этеджеги ичюн, сонъ дередже эдепли олмагъа 
тырыша эди. Равзада 74 имам олгъанда сесини алчалта эди. 
Девирининъ халифеси Эбу Джафер Мансур, юксек сес иле 
лаф эткенде: 

«Я Халифе! Бу мекянда сесинъни алчалт! Аллах Тааля, 
Пейгъамбер эфендимизнинъ янында юксек сеснен лаф эт- 
мекни ясакълангъан. Бу ясакъ сенден даа чокъ фазилетли 
асхабы кирамгъа кельген эди!..» буюрды. 

Кене Имам Малик, зулум эткен Медине валисине акъ- 
къыны элял этти ве: 

«Ресулюллахнынъ торунынен махшерде 75 давалаш- 
магъа утанырым!..» деди. 

Аллах Ресулине ашкъ иле багълы умметининъ буюкле- 
ринден Сейид Ахмед Ессеви, 63 яшында вефат эткен Ре- 
сулюллахкъа дуйгъан буюк севги ве муаббет себебинен, бу 
яштан сонъ ер юзюнде юрьмеди, вефат эткенине къадар он 
йыл, мезар киби бир ерде инсанларны айдынлатмагъа де- 
вам этти. 

Буюк хадис алими Имам Невеви де, Пейгъамберимиз- 
нинъ насыл къарпыз ашагъаныны бильмегени ичюн, омюри 
боюнджа къарпыз ашамады. 

Мешур Явуз Султан Селим Хан исе, Ресулюллахнынъ 
акъикъатына эриштиреджек бир алимге багьланмакъны 
шойле анълатыр: 

Падишах-ы алем олмакъ бир къуру къавгъа эмиш; 


74 - Равза - пейгъамберимизнинъ мезары. 

75 - Махшер - ахирет куню инсанларнынъ топланаджакъ ер. 

Бир велиге бенде олмакъ джюмледен аъля эмиш!.. 
Безм-и алем Валиде Султан, Аллахнынъ, бу алемни 
Мухаммеднинъ муаббети урьметине яраткъаныны ифаде 
этмек ичюн муурине: 

Муаббеттен Мухаммед олды хасыл, 

Мухаммедсыз муаббеттен не хасыл?!. 

Зухурындан Безм-и алем олды васыл... 
мысраларыны яздыргъан эди. 

Султан I Ахмед Хан, Пейгъамбер -алейхиссаляту вессе- 
лям-нынъ къадем-и шерифлерини баш кийимининъ устюне 
ресимлеттирип, шойледеген: 

Не ола таджым киби башымда кездирсем даим, 
Къадем-и пакини 76 оп Хазрети Шах-ы русюлинъ... 

Гули гульзар-ы нубуввет 77 О къадем саибидир, 

Ахмеда дурма юзюнъ сюр къадемине ол гюлюнъ!.. 

Азиз Махмуд Худайи де бу муаббетни шойле тариф 
эте: 

Къудумун 78 рахмет-у зевкъ-у сафадыр я Ресулаллах! 
Зухурунъ дерд-и ушшакъа 79 девадыр я Ресулаллах! 
Худайиге шефаат къыл эгер захир эгер батын, 
Къапынъа интисаб этмиш геда дыр 80 я Расулаллах! 

Шаир Наби, хадж ёлджулыгьында, Мединеи Муневве- 

76 - Къадем-и пак - Тер-темиз (мубарек) аякъ. 

77 - Гули гульзар-ы нубуввет - Пейгъамберлик багъчасынынъ гулю. 

78 - Къудум - Чокъ узакъ бир ерден кельмек, аякъ басмакъ, тешриф 
этмек. 

79 - Дерд-и ушшакъ - ашыкъларнынъ дерди. 

80 - Геда - къул, тиленджи, ёкъсул. 

- 

реге якълашкъанда, бир падишанынъ унутып аягъыны Рав- 
за-и Мутаххарагъа догъру узатмасына чокъ кедерлене ве 
шу мысраларны яза: 

Сакъын терк-и эдебден куй-и махбуб-и Худадыр бу! 
Назаргах-ы иляхидир, макъам-ы Мустафадыр бу! 
«Аллахнынъ назаргахы ве Онынъ Севгили Пейгъамбери 
Хазрети Мухаммед Мустафанынъ ери ве шеэри олгъан бу 
ерде эдепке риаетсизликтен сакъын!» 

Сулейман Челеби де: 

«Бир аджеп нур ким кунеш перванеси!..» деп, кунешнинъ 
биле Онынъ әтрафында дёнгенини ифаде эте. 

Фузули исе, мешхур Сув къасидесинде бу севгини шой- 
ле ифаде эте: 

Сачма эй гозь эшкден гонъюлимдеки одларе сув 
Ким бу денлу дутушан одларе кылмаз чаре сув 
«Эй козь, Аллахнынъ юдже Ресулининъ муаббетинен 
гонъюлимде янгъан атешлерге козьяшындан сув тёкме! 

Чюнки ашкънен янгъан атешлерге сув тёкмек чаре де- 
гильдир. Бу ашкъ атеши сёнмез!» 

Аб-гундур гюнбед-и деввар ренги бильмезем 
Я мухит олгъан гозюмден гюнбед-и девваре сув 
«Факъат кене де козьлерим Онынъ ашкъындан, о къа- 
дар агъламакъта ки, шу дёнген сема эп сув ренгиндедир- 
ми; 

Ёкъса козюмден тёкюлген суел армы, бутюн кок къуббе- 
ни къушаткъандыр?.. Бильмейим; шашкъын бир алдам.» 
Суя вирсун багъбан гуль-зары захмет чекмесюн 
Бир гуль ачылмаз юзюн тек вирсе бинъ гуль-заре сув 

- 

«Бахчиван гуль багъчасыны сувламакъ ичюн бош ерге 
замет чекмесин! 

Чюнки, бинъ гуль багъчасы сувласа, Я Ресулюллах, 
кенә де Сенинъ юзюнъ киби бир гуль ич бир вакъыт ачыл- 
маз!..» 

Сонъ девирнинъ буюк шейхлеринден Мухаммед Эсад 
эфенди, Ресулюллахкъа дуйгьан ашыкъыны не гузель 
ифаде эте: 

Теджелля-йы джемалинден хабибим нев-бахар атеш! 

Гуль атеш, бульбуль атеш, суньбюл атеш, хакъ ю хар 
атеш! 

«Хабибим, сенинъ гузеллигъинънинъ теджелли этип 
ортагъа чыкъкъаны ичюн, санъа ашыкъ олды баарь 
атеш, 

Гуль атеш, бульбуль атеш, сумбуль атеш, топракъ ве 
тикен атеш!..» 


Аслы христиан олып сонъра пейгьамберимизнинъ акъ- 
икъатыны анълагьанда козю яшлы бир мумин ве яныкъ бир 
Пейгьамбер ашыгъы олгъан Яман Деденинъ шу мысрала- 
ры не гузель: 


Сувсуз къалсам, янгъан чёллерде джан берсем элем 
дуймам 

Янардагълар янар багърымда, умманларда нем дуймам 
Алевлер ягъса коклерден ве мен мессейлесем дуймам 
Джемалинъле ферах-накъ эт ки, яндым я Ресулаллах 
Не девлеттир юмып ашкъынъ иле козь, рахынъда джан 
бермек! 

- 

Насиб олмаз мы султаным харемгяхынъда джан бер- 
мек?. 

Сёнеркен козьлерим асан олур ахында джан бермек 
Джемалинле ферах-нак эт ки яндым я Расулаллах 
Боюн буктюм, перишаным, бу дердинъ Сенде тедбири 
Лебим къаврулды атешден дёнер пайинде тезкири 
Не дем гонъюльинъ мурад эйлесе тальтиф эйле Кыт- 
мирни 

Джемалинъле ферах-накъ эт ки, яндым я Ресулаллах 

Аллах Расули -салляллаху алейхи ве селлем- ойле бир 
шахсиеттир ки, Оны рехбер корип, Онъа таби олгъанлар, 
коктеки йылдызлар киби инсаниетнинъ орьнек шахсиетлери 
олдылар; эбедий сеадетке эрдилер. Асхабы кирам, Аллах- 
нынъ якъын къуллары ве салихлер, Онъа якълашкъанлары 
нисбетте фазилет ве къыймет къазандылар. 

Аджеба, Абдуллах бин Зейд, Билял-и Хабеши, Имам Не- 
веви, Сейид Ахмед Ессеви ве олар кибилернинъ гонъюлле- 
риндеки севгиден бизлерде не къадар иссе бар?.. 

Ашкъ ве муаббет, эки гонъюль арасындаки бир багъдыр. 
Гузель бир мумин олмакъ ичюн, къальбимизге бу хусусиет- 
ни къазандырмакъ керек. Инсаниет бу алгъа, бу къальбий 
хусусиетни гъайып эткени ичюн тюшкендир. Бунынъ ичюн 
нидже дегерлер зиян олып, нефиснинъ далгъаларында пар¬ 
чалана. Инсаннынъ яшайышы даима дюньявий ве нефса- 
ний леззетлерге богъулса, рух ичюн бир ёл тапмакъ мумкюн 
дегильдир. Юрекнинъ меджаз ашкътан акъикъий ашкъкъа 
юксельмеси ичюн, Меджнун Лейлядан башлап Мевлясына 
улашкъаны киби, хам бир юрекнинъ олгъунлашып керчек 
ашкъкъа улашмасынен мумкюн олур. Кунюмизде инсаниет 

- 

бу ашкъкъа мухтадждыр. Бу джинаетлер ве яманлыкълар, 
ашкънынъ олмамасындан мейдангьа кельмектедир. 

Керчек бир севги, севильген инсан ичюн япылгъан феда- 
кярлыкъ иле ольчелир. Чокъ севген киши, керек олса джа- 
ныны берир де федакярлыкъ япкъаныны тюшюнмез. Санки 
борджуны къайтара киби раат арекет этер. Анджакъ керчек 
ашкъны танымагъан, ашкътан насип алмагъан кимселер, 
кемалгъа эрмеген ве нефиснинъ эмиринде яшап, гонъюли- 
ни исраф ве зиян эткенлердир. 

Аллахнынъ берген эманетни дагьлар биле къабул этме- 
ген эди. Бу инсан ичюн иляхий бир имтияздыр. Бу къазанч 
ве имтиязны керчек манасынен къазанмакъ ичюн акъикъий 
ашкъкъа етишмекнен мумкюн. Чюнки, инсан рухундаки бу 
къавга, анджакъ акъикъий ашкънынъ ичинде эрип гъайып 
олур. Текмиль инсан, бир орьнек шахыстан фейизленир ве 
айваний аллардан рухуны темизлеп, гонъюлини бир джен- 
нет багъчасы киби ялар. Бундан сонъ гонъюльден иляхий 
манзараларгъа пенджерелер ачылыр. 

Раббимиз Къуран-и Керимде «Рухумдан уфледим» 
(эль-Хиджр, 29) буюрып инсангъаа озюнден юдже бир джев- 
хер бергенини хатырлата. Шает бу юдже джевхер, мумин- 
ни ашкъ ве муаббет нетиджесинде кемалгъа эриштирсе, о 
вакъыт къальп, иляхий сырлар дюньясына догъру юкселир. 
Иляхий алемнинъ сырлары, эшьяларнынъ акъикъаты, ин¬ 
сан ве кяинатнынъ сыры ортагьа чыкъар. 

Къул, бу олгъунлыкъкъа эришкени вакъыт, Аллахнен 
арасындаки гъафлет перделери ачылыр; «ольмеден эвель 
ольмек» насип олур. Дюнья ве онынъ фаний севгиси, бу- 
тюн кечиджи ве косьтеришли гузеллиги, козюнден тюшер ве 
гонъюлинден чыкъар. Бойледже рух, Яратыджысына якъ- 
лашманынъ леззетини алыр. 


Акъикъий севгини корьмеген кимселер исе, инсанда ол- 

гъан айванлыкъ чемберинден къуртуламайып, даа мелеки- 
ет саасына адым атамагьандыр. Севмеге бильмегеннинъ 
къальби, хам топракъ кибидир. Марифет севмекнен олур. 
Чюнки бар олманынъ себеби муаббеттир. 

Инсаниетни, аджизликтен къуртарып сеадетке алып ба- 
раджакъ иляхий рахмет, инсаниетке гузель орьнек оларакъ 
такъдим этильген Аллах Ресулидир. Акъикъий сеадетнинъ 
ёлу, акъикъий ашкъны Ондан огренмек ве бу муаббетнен 
Онынъ пешинден кетмектир. 

Зира Ресулюллах -салляллаху алейхи ве селлем-, бутюн 
кяинатнынъ козь бебегидир, озю ве бар олув себебидир. Ал- 
лахнынъ юдже бир лютфидир. Къулнен Аллах Тааля ара¬ 
сында бир багъдыр. О, алемлерни саргъан бир рахмет ве 
ашкътыр. Онъа таби олгъан ашыкъ гонъюллер, бу алемде 
даима Онынъ муаббетинен янып къавруладжакълар. 

Иште Юнус Эмрени бу алгъа кетирген, Мевлянаны да 
чыкъаргъан кене бу ашкътыр. Хазрети Мевляна бу ашкъ иле 
эбедий ве акъикъий сеадетке адым атты. Мевлянанынъ шу 
сёзлери, онынъ сеадетини косьтермекте: 

«Джаным (рухум) бар олгъанджа мен Къураннынъ хыз- 
метчиси олджам. Хазрети Мухаммеднинъ аягъындаки 
топракъ оладжам. Әгер бири, менден бу сёзюмден башкъа 
бир шей накъил этеджек олса, о кимседен де, онынъ сёзюн- 
ден де узакъым». 

Хазрети Пейгъамбер -салляллаху алейхи ве селлем- 
нинъ аягъынынъ топрагъы олманынъ ве ёлуна баш къойма- 
нынъ манасы, бир омюр Онъа ашкъ иле багълы яшамакъ ве 
эр хусуста суннетине таби олмакъ демектир. 

САЛЯВАТ ШЕРИФ 

Аллах, Къуран-и Керимде Пейгъамбер эфендимиз -сал- 
ляллаху алейхи ве селлем-нинъ аяты узерине емин эткен- 
дир. Юдже исмини, Онынъ исминен бирликте анъды ве му- 
мин бир къул олмакъ ичюн Онынъ пейгьамберлигине инан- 
магъа багълады. Онынъ янында сес юксельтмекни ясакъ 
этти. Онынъ мубарек исмини адий бир исим киби анъылма- 
сыны де истемеди. Кендисининъ ве мелеклерининъ, Онъа 
чокътан чокъ саляват ве селям эткенлерини бильдирди. Биз 
мусульманларнынъ да айны шекильде Онъа бол-бол саля¬ 
ват ве селям кетирмемизни истеди. 

Ает-и керимеде: 

«Аллах ве мелеклери, Пейгъамберге чокътан чокъ 
саляват этерлер. Әй муминлер! Сиз де Онъа саляват 
кетиринъ ве там бир теслимиетнен селям беринъ.» (эль- 
Ахзаб, 56) буюрылмакъта. Бу аеттен корюльгени киби Пегъ- 
амберимизге саляват ве селям кетирмек, муминлер ичюн 
иляхий бир эмирдир. 

Сахабе Убей бин Къаб -радияллаху анх- шойле анъла- 
та: 

«Гедженинъ учьте бири кечиндже, Ресулюллах -саллял- 
лаху алейхи ве селлем- уянып турды ве шойле буюрды: 

«Инсанлар! Аллахны анъынъ! Аллахны анъынъ! 
Ерни еринден ойнаткъан биринджи кере сургъа (сур- 
Къияметнинъ къопкъанындан хабер береджек ве Исрафиль 
исимли буюк мелек тарафындан уфюриледжек алет) уфю- 
риледжек. Сонъ экинджиси келеджек. Олюм бутюн шидде- 
тинен келеджек. Олюм бутюн шиддетинен келеджек». 

Хазрети Пейгъамберге: 

«-Я Ресулаллах! Мен Санъа чокъ саляват кетирем. Адже- 
ба, буны не къадар япмам керек?»- деп сорадым. 

«-Истегенинъ къадар яп»,- буюрды. 

«-Дуаларымнынъ дёртте бирини саляваткъа айырсам 
олурмы?»- деп сорадым. 

«-Истегенинъ къадарыны айыр. Ама даа фазла япа- 
санъ сенинъ ичюн хайырлы олур»,- буюрды. 

«-Ойле исе дуамнынъ ярысыны саляватларгьа айыра- 
йым»,- дедим. 

«-Истегенинъ къадар яп. Ама даа фазла япасанъ се¬ 
нинъ ичюн хайырлы олур»,- буюрды. Мен кене: 

«—О вакъыт учьте экиси етерми?»- деп сорадым. 

«-Истегенинъ къадар. Ама арттырсанъ сенинъ ичюн 
даа хайырлы олур»,- буюрды. 

«-Ойле исе дуагъа айыргъан вакъытнынъ эписинде са- 
ъна саляват кетирсем насыл олур?»- дейиндже: 

«—О такъдирде Аллах бутюн къасаветлеринъни ёкъ 
этер ве гуняхларынъны багъышлар»,- буюрды». (Тирмизи, 
Кыямет, 23/2457) 

Бойледже, Пейгъамбер ашыкълары, саляват ве селямны 
тиллеринден тюшюрмедилер. Зира саляват ве селямлар, 
мумин гонъюллерде Ресулюллахкъа олгъан муаббетни зия- 
делештирмекте. Ресулюллахкъа ляйыкъ дереджеде таби 
олып, Онынъ гузель орьнегинден кереги киби файдалан- 
макъ, ич шубесиз Къуран ве Суннет акъикъатыны къавра- 
макънен мумкюн олур. Бу да анджакъ Хазрети Мухаммед 
-салляллаху алейхи ве селлем-нинъ орьнек ахлякъына ве 
къальбий теренликлерине якълашмакънен мумкюн олур. 

Онынъ асыл хусусиетлерини анълатмакъ ич бир фаний 
варлыкъ ичюн мумкюн дегильдир. Онынъ юксек ахпякъы ве 
яратылышыны керек дереджеде анълап етмек мумкюн де- 
гиль. Алимлер, гонъюль султанлары ве Джебраиль, Онынъ 
ёлунда олмакъны иззет корьдилер. 

Башкъа тарафтан, Ислямий адетке коре дуалар да, Ал- 
лахкъа хамд ве Расулюллахкъа саляват иле башлар кене 
оларнен битер. Зира Пейгьамбер -алейхиссаляту вессе- 
лям- акъкъында Аллахкъа бир дуа ве нияз олгъан саляват 
ред этильмейджектир. Яни, къабул этиледжек эки дуанынъ 
арасына кенди дуаларымызны сыкъыштырып, къабул эти- 
леджегине ниет этмектир. 

Хазрети Омер -радияллаху анх- буюрды: 

«Дуа, сема иле ер арасында тура. Ресулюллахкъа са¬ 
ляват кетирильмесе, Аллахкъа юксельмез». (Тирмизи, Витр, 
21/486) 

Акъикъатен, бир кунь Ресулюллах -салляллаху алейхи 
ве селлем- эфендимиз, намаздан сонъра Аллахкъа хамд эт- 
меден ве Онынъ пейгъамберине салят ве селям кетирмеден 
дуа эткен бирисини корьди. Бунынъ узерине: 

«Бу адам аджеле этти»,- буюрдылар. Сонъра о адамны 
янына чагъырды ве шойле буюрды: 

«Биринъиз дуа эткен вакъыт эвель Аллах Таалягъа 
хамд ве сена этсин, сонъра Пейгъамберине салят ве се¬ 
лям кетирсин. Даа сонъра да тилеген шекильде дуа эт¬ 
син». (Тирмизи, Деават, 64/3477) 

Ибн-и Аббас -радияллаху анхума- шойле анълата: 

Хайбер еудийлеринен Гъатафан къабилеси арасында 
дженк бар эди ве Хайбер еудийлери не вакъыт оларнен 
къаршылашса енъиле эдилер. Сонъунда: 

«Әй Аллахымыз! Ахырзаманда чыкъаджагъаны 
ваде эткен о пейгьамбер акъкъы ичюн биззни музаф- 
фер къыл!»- деп дуа эттилер ве бу дуанынъ артындан 
Гъатафанны енъдилер. Лякин, Аллах Тааля, оларнынъ 
дуаларында анъгъан Хазрети Мухаммед -алейхиссаляту 
весселям- эфендимизни пейгьамбер оларакъ ёллагъанда, 
Онынъ пейгъамберлигини ве кетирген китапны инкяр этти- 

лер. Бунынъ узерине Аллах Тааля: 

«Даа эвель (О пейгъамбернинъ адыны къулланып, 
Онынъ акъкъы ичюн) кяфирлерге нисбәтен зафер исте- 
генлеринде, озьлерине Аллах къатындан эллеринде- 
ки (Тевратны) догърулткъан бир Китап келип де, (Тев- 
раттан) огренип бильген акъикъатлар къаршыларына 
чыкъкъанынен, оны инкяр эттилер. Иште, Аллахнынъ 
лянети бойле инкряджыларгьадыр»,- (эль-Бакъара, 89) ае- 
тини эндирди. (Къуртуби, II, 27; Вахиди, с. 31) 

Корюльгени киби, Ресулюллах -салляллаху алейхи ве 
селлем-нинъ Аллах къатындаки хатыры урьметине Ал- 
лахтан ярдым тилеген гъайры динлерден инсанлар биле 
Онынънен алемлерге кельген рахмет ве берекеттен фай- 
далангъанлардыр. 

Аллах Къуран-и Керимде Пейгьамберине шойле хитап 
эте: 

«(Эй Ресулим!) Сен оларнынъ ичинде олгъанынъ 
муддет Аллах, оларгъа азап бермез!..»- (эль-Энфаль, 33) 
буюрды. 

Бу иляхий беян да, мушриклер акъкъында кельгендир. 
Иште мушриклер биле сырф Онъа маддий бир якъынлыкъ 
себебинен бойле бир имтиязгьа саип олсалар, муминлер- 
нинъ насыл иляхий ниметлерге наиль оладжакъларыны 
тасвир этмек мумкюн дегильдир. О муминлер, Онъа иман 
этил, о иманнынъ озюни мейдангъа кетирмек ичюн онъа 
муаббет дуйсалар... Иште сёз бу ерде аджиз къалыр!.. Кер- 
чектен де бир муминнинъ гонъюли Пейгъамберимизге нис- 
бетен муаббетте анги мертебеге кельсе, дюньяда ве ахи- 
ретте о къадар бахт ве сеадетке къавушыр. 

Бунынъ ичюн, сакъын Онъа саляват ве селямны 
унутма! Къоркъу толу куньде Онынъ шефаатына мух- 


таджсынъ!.. 

Дёртюнджи 

Болюк 


• Энъ буюк ихтиядж: Орьнек шахсиет 


• Оны не къадар севөмиз? 

Акыл вө гонъюль мөктебинде 
ЭНЪ БУЮК ИХТИЯДЖ: ОРЬНЕК ШАХСИЕТ 

Инсанны инсан япкъан тербие - Иляхий тербиедир 

Аллах, ерлерни ве коклерни инсаннынъ хызметине бер- 
ди . 81 Инсанны да кендисине нисбәтен месулиетсиз таш¬ 
ламады . 82 Яни Аллах, эм кяинатны, эм де инсанны иляхий 
къанунлар ичинде яшата. Бойледже о, бу имтиан аятынынъ, 
татлы бир урриет ве месулиет ичинде яшанмасыны такъдир 
эте. Аети керимеде бу керчек шойле ифаде әтиле: 

«Кокни Аллах юксельтти ве мизанны (ольчюни) О 
къойды. Сакъын мусавийликни бозманъ». (эр-Рахман, 7- 
8 ) 

Бу демек ки, инсан кяинаттаки иляхий аэнкнен бутюн- 
лешмели. Насыл ки, шу кениш кяинат алеминде энъ уфакъ 
бир низамсызлыкъ олмай исе, инсан да, Аллахкъа олгъан 
багълылыкъ ве ёлджулыгьында акъикъаттан айрылмама- 
лы. Ариф кишилер, бу мизан ичерисинде бир омюр яшагъан 
кимселердир. Олар, эки алемнинъ де энъ бахтияр куллары¬ 
дыр. Анджакъ фаний лезетлерге ве кечиджи севдаларгъа 
къапылып яшагъанлар, бу алемге келюв ве кетюв макъса- 
дына гъафиль кимселердир. Булар, Аллахнынъ кяинаттаки 
иляхий низам ве санааты иле бутюнлешемеген, юдже аэнк- 
ни къавраямагьан инсанлардыр. Чокъ языкъ ки, оларнынъ 
омюрлери терен бир гьафлет ве алданыш ичинде кечер, 
ахиретлеринде исе буюк бир гъайып олур. 

Бу меселенинъ изааты, инсан акъикъатында гизлидир. 


81 - Къуран, Джасие, 13. 

82 - Къуран, Къыямет, 36. 

Шу бир акъикъаттыр ки, инсан, бу дюньяда имтиан ичюн 
яратылгъандыр. Бунынъ ичюн эм хайыр, эм де шер япмасы 
мумкюн. Бойледже инсан омюри, ич ве тыш алемде девамлы 
оларакъ хайыр ве шернинъ муджаделесинен кечер. Экиси 
де инсан яратылувында укюм сюрмек истер. Яни ичимизде 
эм хайырнынъ кучю, эм де шернинъ (тербие олмагъан не- 
фиснинъ) кучю бардыр. Бу муджаделеде, хайырнынъ устюн 
кельмеси ичюн ялынъыз акъыл, идрак ве ираде етерли де- 
гильдир. Булар етерли олса эди, Аллах, ильк инсан оларакъ 
яраткъан Хазрети Адемге пейгъамберлик бермез эди. Онъа, 
инсанларны дюныъа ве ахирет сеадетине наиль этеджек 
иляхий акъикъатларны теблигъ буюрмаз эди. Анджакъ Ал¬ 
лах Тааля, инсаногълуны эр заман иляхий вахий ве пейгъ- 
амберлернен кучьлендиргендир. Акъылны да, гонъюльни де 
къуветлендирген китаплар еллады, къулларыны маневий 
тербиеге таби тутты. 

Чюнки акъыл, эки тарафлы пычакъ кибидир; инсангъа зу- 
лум да яптырыр, гузель ишлер де ишлетир. Инсан, «ахсен-и 
такъвим»ге яни къулнынъ бара биледжек энъ юксек севие- 
ге акълнынъ ярдымынен барыр. Анджакъ чогъу сефер акъ¬ 
ыл юзюнден «хум эдалл»ге, яни айвандан да ашагъы бир 
севиеге тюшер. Бу алда акъыл, тертип астына алынмасы 
керек. О тертип де вахий тербиесидир, пейгьамберлернинъ 
ёл косьтерювидир. Әгер акъыл, вахийнинъ идаресинде исе, 
инсанны селяметке алып барыр. Факъат, вахийден махрум 
къалса, аджыныкълы бир нетиджеге себеп ола билир. 

Тарихте пек чокъ залим бардыр ки, акъылнынъ зирве- 
синдедир. Факъат нидже акъсызлыкълар ве къыргъынлар 
япкъанлардыр да, энъ уфакъ бир видждан азабы биле 
дуймагъанлардыр. Чюнки япкъан зулумлар оларгъа коре 
энъ догъру арекетлердир. Меселя, Ислямдан эвель Мекке 
^ девринде бабалар, ана юреклерини чылдырткъан сессиз 
9 ферьятлар арасында къыз балаларыны тири-тири коммеге 

алып кете эдилер. Бир къулны ольдюрмек, бир одун кесмек- 
нен бир эди оларнынъ акъылларына коре. Атта буны пек 
те адий ве къанунгъа айкъыры олмагъан бир акъ оларакъ 
корюле эди. 

О инсанларда да бизим киби акъыл ве ис бар эди. Факъ- 
ат терсине чалышкъан бир чаркъ киби эди. Бекленгеннинъ 
аксине фаалиет косьтере эдилер. 

Бутюн булар косьтере ки, инсаногълу, яратылышыңдай 
кельген эйи ве фена истеклери джеэтинден насиат этиль- 
меге, тербиеге ве ёл косьтерильмесине мухтадж бир вар- 
лыкътыр. Анджакъ бу ёл косьтерильменинъ де яратылыш- 
къа уйгьун олмасы шарттыр. Бу да вахий тербиеси, яни 
пейгьамберлернинъ теблигъ ве иршадынен мумкюндир. 

Инсаннынъ яратылышында анги хусусиет аким олса, 
зыты олгъан хусусиетни ёкъ этер. Әгер хайыр устюн исе, 
шерни тесирсиз ялар. Шер устюн исе хайырны богьмагъа 
чалышыр. Бойледже инсаннынъ ич муджаделеси бир омюр 
девам этер. Иште, бу себепнен Аллах, пейгъамберлерни ве 
вели къулларыны бирер хидает рехбери оларакъ инсаниет- 
ке лютф эткендир. Анджакъ о чебер, фейизли ве берекетли 
эллерде тербие этильген инсанлар, озь ичлериндеки гузел- 
ликлерни тапарлар. Къыш киби тонъып къалгъан хусусиет- 
лерни, баарь киби гулистангъа чевире билирлер. Ойле ки, 
къыз баласыны тири-тири топракъкъа комген, яры вахший 
джахилие инсаны, Пейгъамбер эфендимизнинъ рехберли- 
гинде, инсаниетнинъ энъ къыйметли шахсиетлери олгъан- 
лардыр. 

Инсаннынъ шу фаний аятыны зиян этил, алчакълыкъкъа 
тюшмесининъ себеби, тыштан ве ичтен амансыз эыддиет- 
лер ичинде олгъаныдыр. 


Тербие олмагъан ве гонъюль алемини бахтлы аяткъа 
къавуштырамагьан инсанларнынъ ич дюньялары, бир ор- 

мангъа бенъзер. Эр биринде, о орманда яшагъан бир ай- 
ваннынъ табиаты гизлидир. Базысы тильки киби къурназ, 
базысы сыртлан киби йыртыджы, бир дигери де къарынджа 
киби тирнекли, кими де йылан киби зеэрлейиджидир. Бири- 
си сыйпап тишлер, дигери сюлюк киби къан әмер, кими де 
козюнъе кулер аркъадан исе къую къазар. Буларнынъ эр 
бири айры-айры айванларда булунгьан табиатлардыр. 

Кендини маневий бир тербиенен нефсининъ акимие- 
тинден къуртарамагьан, бунынъ ичюн де сагьлам бир та- 
биаткъа къавушамагъан инсан, бойле алчакъ къуйларнынъ 
ичинде къалыр. Бирисинде бир айваннынъ, базы кимселер- 
де исе бир къач айваннынъ табиаты акимдир. 

Йигирми миллион инсаннынъ олюмине себеп олгъан, 
оларнынъ кемиклери узеринде къурулгьан коммунизм, вах- 
ший бир къальпнинъ акис этюви дегильми? 

Бинълердже инсанны тири-тири мезаргьа комген Фа- 
раон, аелында мерхаметсиз бир зулум орьнеги дегильми? 
Бу низамлар ве кишилер, нидже гъафиллер ичюн, але даа 
айранлыкъ бериджи тарихий унсур оларакъ корюнмекте. 
Факъат акъикъат назарында, булар энъ мерхаметсиз сырт- 
ланларны биле шашыртаджакъ ве къоркъутаджакъ бир вах- 
шийликни ортагьа къоялар. 

Бутюн булар косьтере ки, бир джемиетке бакъа табиатлы 
кимселер аким олса, орталыкъ батакъ олур. Йылан рухлу 
инсанлар аким олса, бутюн бир миллет зеэрленир, террор 
ве анархия башлар. Лякин гуль табиатлы кимселер аким ол- 
гъанда исе, бутюн мемлекет гулистан олур; инсанлар кер¬ 
чек бахт ве сеадетке къавушырлар. 

Иште, бу себепнен вахий тербиеси шарттыр. Бу тербие- 
ден узакъ къалгьан кимселер, эгер бойле вахшийлик япма- 
салар биле, догьру ве гузель арекетлер косьтерселер биле, 
I эр ань вахшийлик япа билирлер. Чюнки иляхий тербие ты- 





Хазрети Мухаммед Мустафа 

шында къазанылгъан гузелликлернинъ эписи кечиджидир. 
Юдже тербиеден узакъ къалгъан инсанларда, хусусан зор 
аньларда фена истеклер мейдангъа чыкъар. Зира тербие 
олмагъан нефис, тыпкъы сычан севген бир мышыкъ киби- 
дир. О мышыкъ ки, кендисине берилыен ашларны ашагъ- 
анда бир сычан корьсе, аман огюндеки лезетли ашларны 
терк этер, фырлап сычаннынъ пешине тюшер. Иште, инсан 
да иляхий ольчюлер иле тербие этильмесе, гонъюль, сайы- 
сыз гузелликлерге къул олса дахи, нефис, бир сычаннынъ 
пешинде о гонъюлни чаптырыр турар ве инсанны элякэтер. 
Фараон ве Немрутнынъ аятларына бакъылгъаны вакъыт, 
кучюк бир сычан укмюндеки авеслер огъруна акъсыз ерге 
нидже инсан ольдюрдилер. 

Иляхий тербие исе, инсаннарны акъсыз ерде олдюрме- 
ни, энъ уфакъ бир къул акъкъына нисбетен биле пек хас- 
сас олмакъны әмир эте. Хазрети Пейгьамбер -салляллаху 
алейхи ве селлем- ешиль бир далны кесмекни биле ясакъ- 
лагъандыр. О, буюк ордунен Меккени фетх этмеге кеткен- 
де, яврусыны эмизген бир копекни къоркъутмамакъ ичюн, 
ордусуны ёлнынъ къаршы тарафына кечирип, ёлуна девам 
эткен эди. 

Кене Пейгъамбер эфендимиз, якъылгьан бир къарынджа 
ювасы къаршысында дешетке къапылып: «Бу къарынджа 
ювасыны ким якъа билир!» деп кедерини ифаде эткен эди. 

Булар, инсаннынъ тербие этильгени вакъыт насыл мей- 
ва береджегини косьтермекте. Къан тёкип, къан ичкен ве 
къаннен топракъны суваргъан да инсандыр, мухтаджгъа 
къан берип гуль узаткъан да инсандыр. 

Буюк икметтир ки, бу дюньяда эм мусбет, эм де менфий 
зыт табиат саиби инсанлар бир арада яшарлар. Базан саран 
бир инсаннен, джумерт бир инсан; ахмакънен алим; мер- 
хаметлинен залим ян-яна яшар. Саран - мерхаметсиздир, 

къоркъакътыр, хызметтен узакътыр. Бунъа къаршылыкъ 
джумерт исе, мерхаметлидир, алчакъ гонъюллидир, хызмет 
этиджидир. Ахмакъ, алимни анъламаз; залим, адалетли ол- 
гъаныны зан этер ве даима этрафындакилерге къаршы кучь 
къулланыр. Яни, мелек рухларнен сыртланлар, дюнья ая- 
тында бир арада яшарлар. Бириси Аллахны танъыма, Онъа 
къул олып, Оны тапма ёлунда, дигери ашагъы варлыкълар- 
нынъ табиатлары ичерисинде яшамакъны сеадет зан эте. 

Аелында бири-бирлерине зыт табиатларнынъ бир дюнья- 
да яшамалары, пек зор бир имтиандыр. Факъат инсаногълу 
бу имтианны кечмеге меджбурдыр. Зира дюнья имтианыны 
кечип, иляхий къавушувгьа наиль олмакъ, инсаннынъ асыл 
гъаесидир. Бунынъ ичюн де, онынъ фена сыфатлардан 
къуртулып, макъталгъан сыфатларгъа саип олмасы, яни ин- 
саний шерефнен яшамасы керек. 

Инсаннынъ руху семавий, бедени исе топракътан яра- 
тылгьандыр. Бунынъ ичюн руху Аллахкъа дёнер, бедени 
де топракъкъа дёнер. Инсан, бедени итибарынен башкъа 
айванларнынъ сыфатларыны ташыр. Бунынъ ичюн де кен- 
дини маневий оларакъ тербие этмеси, нефсини тертипке 
къоймасы, ве бойледже рухуны къуветлендирмеси зарур¬ 
дыр. Акис алда Иблис ве нефенинъ истеклерине магълюп 
олур. О вакъытта рухнынъ кучю зайыфлар. Къуран-и Керим- 
де буюрылыр: 

«Нефиске ве онъа бир такъым къабилиетлер берип 
де, яхшылыкъ ве яманлыкъларны ильхам эткенге емин 
этерим ки, нефсини феналыкълардан арындыргъан, 
къуртулышкъа иришкен, оны феналыкъларгъа комген 
де, зиян эткендир». (эш-Шемс, 7-10) 

Бу аети керимеде бильдирильген, инсаннынъ ич алемин- 
деки феналыкъ ве такъваны Хазрети Мевляна шу шекильде 
изаатлай: 

- 

«Эй Аллах ёлджусы! Керчекни огренмек истесенъ; Муса 
да, Фараон да ольмедилер; бугунь сенинъ ичинъде яшай- 
лар, сенинъ ичинъде гизлендилер, сенинъ гонъюлинъде 
дженклерине девам этелер! Бу себепнен бири-бирине душ- 
ман олгъан бу эки кишини кендинъде араманъ керек!» 

Кене Хазрети Мевляна шойле буюра: 

«Вуджутны ашыры беслеме! Чюнки о, сонъунда то- 
пракъкъа бериледжек бир къурбандыр. Сен, асыл гонъю- 
линъни беслемеге бакъ! Юджелерге кетеджек ве шереф- 
ленеджек олгъан одыр». 

«Беденинъе ягълы баллы шейлерни аз бер. Чюнки оны 
керегинден чокъ беслеген кимсе, сонъунда нефсаний арзу- 
ларгъа тюше ве резиль олып кете». 

«Рухкъа маневий гъыдалар бер. Терен тюшюндже, ин- 
дже анълайыш ве рухий гъыдалар бер де, кетеджек ерге 
кучьлю, къуветли кетсин». 

Тербие олмагьан бир нефис, тамырлары чурюк бир те¬ 
реккә бенъзер. Онынъ чурюклигининъ аляметлери; дал, 
япракъ ве мейваларында корюнир. Юректе де бир хаста- 
лыкъ бар исе, беденнинъ арекетлеринде ортагъа чыкъар 
ве зарары корюлир. Булар, тедависи зарур олгъан асет, па- 
хыллыкъ, кибир киби нефсаний сыфатлардыр. Бу менфий 
сыфатларнынъ тюзетильмеси исе, Аллахнынъ бизге кось- 
терген ёлдан кетмекнен мумкюн олур. 

Инсан озь шахсиетини, Аллах Таалянынъ ризасына уй- 
гъун бир шекильде инша этмеси хусусында энъ әсаслы эки 
ёл исе, бири «орьнек алмакъ» ве дигери де «такълит» эт- 
мектир. 


Орьнек алув ве такълит 

Инсан, догьгьанындан итибарен эр хусуста бир орнек- 
ке мухтадждыр. Чюнки о, тиль, дин, ахлякъ, адетлер киби 

аятыны шекиллендирген бутюн фикир, инанч ве арекетле- 
рини эп кендисине косьтерильген орьнеклернен къазаныр. 
Базы кучюк истисналар олса да, умумий оларакъ бу бойле- 
дир. Меселя, бир бала, ана бабасынынъ тилини огренир, 
анджакъ о тильде къонушыр. Даа сонъра башкъа орьне¬ 
клернен экинджи, учюнджи ве дёртюнджи тиллерни огрене 
билир. Яни инсаннынъ тербиеси, табиий оларакъ мевджют 
олгъан такълит ёлу иле, мусбет я да менфий шейлерни 
такълит этмекнен огренир. Бу саеде инсан, ана, баба, къо- 
ранта чевреси ве яшагъан дживардан тесир алыр ве мусбет 
я да менфий бир шахсиет оларакъ джемиетке къатылыр. 

Инсаннынъ тилни ве бенъзери хусусларны огренме- 
си умумиетнен къолайдыр. Анджакъ диний, ахлякъий ве ма- 
невий тербиеси ёлунда буюк ве джиддий маниалар ортагъа 
чыкъар. Чюнки иляхий ираденинъ инсангъа имтиан гъае- 
синен берген нефис ве шейтан киби маниалар, инсанны бу 
фазилетлерни такълид этмектен узакълаштырыр. 

Инсанлар, фытратларында мевджут олгъан орьнек алув 
ве такълит этюв себебинен -мусбет я да менфий- рехбер 
къабул эттиклери кимселерге багъланыр, кучьлери нисбе- 
тинде оларнынъ изинден кетмеге тырышырлар. Бойледже, 
диний, ахлякъий ве маневий дюнья, пейгъамбер ве Аллах- 
нынъ якъын къуллары тарафыңдай шекиллендирильмедик- 
че инсанлар, гьафлет, сапкъынлыкъ ве исьянгъа сюйре- 
кленирлер. Бойледже оларнынъ эбедий сеадетлери аджы- 
ныкълы бир зараргъа огърар. 

Бугунь алчакъ яшайыш сюрген бир чокъ мешур инсан- 
ларны кендине орьнек алып, оларгъа эришмек ичюн кенди- 
лерини ве эбедий сеадетлерини телюкеге аткъанларнынъ 
алы, не буюк инсан исрафы ве медениет пислигидир. Бу 
дешет бериджи ал, асыл бош ташланылгьан гонъюль тах- 
тынынъ толдурылмасы адына янълыш кимселерге такъдим 

этилип, зиян этильмесинден башкъа бир шей дегильдир. 
Мевляна бу аджайип алны шойле анълатыр: 

«Къозунынъ къашкъырдан къачмасына шашылмаз. Чюн- 
ки къашкъыр къозунынъ душманы ве авджысыдыр. Лякин 
айрет этиледжек шей; къозунынъ къашкъыргъа гонъюль 
багъламасыдыр». 

Бу себепнен инсаниет даима индже рухлу ве зариф 
къальпли рехберлерге мухтаджтыр. 

Пейгъамберлернинъ орьнек шахсиетлери 

Бир инсанны севип онынъ шахсиети ве табиатына айран- 
лыкъ дуймакъ ве оны такълид этмеге тырышмакъ табиий 
бир шейдир. Инсаногълу ичюн энъ мукеммель орьнеклерни 
талып, оларнынъ изинден кетмек гъает муим бир хусустыр. 
Бу себептендир ки, сонъсуз лютф саиби олгьан Аллах, ин- 
саногьлуна ялынъыз китаплар дегиль, бир де о китаплар- 
нынъ джанлы ифаделери олгъан ве бинъбир тюрлю юксек 
сыфатларгьа саип пейгьамберлер ёллагъандыр. Олар 
ойле орьнек шахсиетлердир ки, диний, илмий ве ахлякъий 
арекетлер итибарынен эр тарафтан мукеммеллик арз этер- 
лер. Акъикъатен о пейгъамберлернинъ эр бири, инсанлыкъ 
тарихында белли орьнек арекетлерини зирвелештирип ин- 
саниетке истисна хызметлер эткенлердир. 

Дюньянынъ нересинде олса олсун, инсанлар арасында 
укюм сюрген бир адалет корюнсе я да инсанларнынъ къаль- 
плерини бири-бирине багьлагьан бир рахамет ве шефкъат 
бар исе, азырлыкъсыз билинъ ки, бу фазилетлер пейгьам- 
берлерден ве оларнынъ изинде юрьген инсанлардан на- 
къил этильгендир. Бир джемаатта зенгинлер, факъирлер- 
ге шефкъатнен бакъа иселер, къуветлилер мазлумларны 
къорчалай иселер, с^рё^ё^^ёрй^ксюзлерни имае эте 
иселер, билинъ ки бу фазилетлер пейгъамберлерден на- 

къил этильген. 

Хазрети Адем ве Ава -алейхимесселям- нен башлагъан 
инсаниет къорантасы, диний бахт ве сеадет ичинде яша- 
макъ узьре Меккедеки Кябенинъ ерини ильк ибадетхане 
эткен эдилер. Даа сонъ аятий ве ичтимаий заруриетлер 
себебинен инсанлар этрафкъа яйылмагъа башладылар, 
вакъты-вакътынен пейгъамберлернен догъру ёлгъа чагьы- 
рылдылар, диний аятны девам эттирдилер. Иляхий акъикъ- 
атлар, джаиль инсанлар тарафындан бозулгьанджа Аллах, 
пейгьамберлер еллады ве бу бозгъунлыкъны тюзетип, дин- 
ни янъыдан джанландырды. Бойледже инсаниет алеми, та¬ 
рих боюнджа иляхий бир лютфнинъ эсери оларакъ фердий 
ве ичтимаий яманлыкълардан къуртарылып ахыр замангъа 
етишти. 

Ниает, «Сеадет асыры» кельди ве Пейгъамбер эфен- 
димиз Хазрети Мухаммед Мустафа -салляллаху алейхи 
ве селлем- нен диний аят ильк башлагъан ерде, сонъ бир 
кере кемалыны косьтерди. Артыкъ Пейгъамберимизнинъ 
кемалындан сонъра янъы бир мукеммеллик тасавуры им- 
кянсыздыр. Зира пейгъамберлер ёлламакъ суретинен дин- 
нинъ текрар джанландырылмасы сонъуна эрдирильген ве 
бу Аллахнынъ разы олгъан дин, Ислям дини эди. 

Бу алда демек мумкюн ки, инсаннынъ огренмесинде та- 
биий олгъан такълид ичюн энъ мукеммель орьнек, аяты бо¬ 
юнджа косьтерген мисаллернен Аллах Ресули -салляллаху 
алейхи ве селлем-дир. Пейгъамбер эфендимизни такълит 
этювдеки мувафакъиет исе ич шубесиз, табиат ве шахси- 
етине багълы оларакъ Оны бутюн къальбимизнен севмеге 
багьл ыдыр. 

ОНЫ НЕ КЪАДАР СЕВЕМИЗ? 


Гонъюльни ве акъылны къулланмакъ 

Аллах, инсанны энъ гузель шекиьлде яратты, энъ устюн 
варлыкъ олмакъ шерефини берди. Ерде ве кокте не бар 
исе, инсаннынъ хызметине бергенини беян этти. Табиий ки, 
бутюн булар тюшюнген кимселер ичюндир. 

Бу Аллахнынъ бизге берген ниметлерини тюшюнмек ве 
оларны макъсадларына коре къулланмакъ, энъ буюк вази- 
фемиз демектир. Хусусан гонъюлимизни ве акъылымызны 
энъ догъру шекильде къулланмамыз керек. 

Акъыл насыл къулланмалы? 

Акъыл, нефиске къул олмамалы, акисине иляхий акъ- 
икъатларны идрак этил, имтиан дюньясында олгъаныны 
анъламалы. 

Гонъюльни насыл къулланмакъ керек? 

Гонъюль, Аллах ашкъынынъ асыл мекяныдыр. Бунынъ 
ичюн бутюн гуняхлардан темиз тутулмалы, зикир ве тевхид- 
нен толу олмалыдыр. Сонъунда да Аллахкъа бир къальб-и 
селим 83 оларакъ алып барылмалы. Бойле бир алгъа етиш- 
мек ичюн де; 


Екяне орьнек, Хазрети Пейгъамбер 


Аллах, бизлерни тенбилемек ве догъру ёлгъа къоймакъ 
ичюн пейгъамберлер ёллагьандыр. Онынъ лютфи оларакъ, 
Пейгъамберимизге къадар 124 бинъден чокъ пейгъамбер 
кельди. Аллах, энъ чокъ севген пейгъамберни де энъ сонъ- 
гъа ташлады. Бутюн пейгъамберлерни тек бир халкъкъа ёл- 




83 - Къальб-и селим - хаста олмагъан, темиз бир юрек. 






МмсильсизОрьнекШахсиет 

лады. О пейгъамбер, озь халкъыны догъру ёлгъа чагъырды. 
Ресулюллах -салляллаху алейхи ве селлем- эфендимизни 
исе бутюн инсаниетке ёллады. Къыяметке къадар олгъан 
девирни Онынъ теблигъ саасына берди. 

Аллах, дюньяда имансызлыкънынъ ве джаилликнинъ 
энъ дешетли заманында, Оны тек башына инсанлыкъкъа 
бир рехбер оларакъ, бир кунеш киби эдие этти. 

Муджизелернинъ энъ буюги 

Аллах Тааля, Ресулюллах -салляллаху алейхи ве сел¬ 
лем- эфендимизге муджизелернинъ энъ буюгини эдие этти. 
Бу муджизе Къуран-и Керимдир. Къуран къыяметке къадар 
Аллахнынъ келамы олгъаныны ве Ресулюллахнынъ пейгъ- 
амберлигини исбат этеджектир. Къыяметке къадар кельген 
бутюн инсанлыкъ Ресулюллах -салляллаху алейхи ве сел¬ 
лем- эфендимизге берильген бу муджизени кореджек, якъ- 
ындан таныйджактыр. 

Хазрети Пейгъамбер, Къуран муджизесинен ойле бир 
джемиет мейдангъа кетирди ки, онъа Сеадет асыры дже- 
миети ады берильди. Дюньяда бойле экинджи бир джемиет 
ёкъ. Чюнки О, джахилие инсанлыгьындан, яни Хинд океа- 
нынынъ энъ тюбюндеки инсанлардан, фазилет оларакъ Хи- 
малай дагъындан даа юксеклерге етишкен инсанлар мей¬ 
дангъа кетиртти. Къызларыны тири-тири комген вахший бир 
джемиет, Хазрети Пейгъамбернинъ огретюви, фейизи ве 
руханиетинен, Тигр озенининъ кенарында бир къашкъыр- 
нынъ зайыф бир къозуны атамасына биле даянамайджакъ 
дереджеде мерхамет, шефкъат ве месулиет ислеринен 
толу алгъа кельди. Ялынъыз бу мувафакъиет биле Хазрети 
Пейгъамбер -салляллаху алейхи ве селлем-нинъ шахсие- 
тиндеки юджелигини ве Онынъ насыл мукеммель бир усве-и 
хасене, яни энъ гузель орьнек олгъаныны косьтермек ичюн 
етерлидир. 

Сокъур олгъанлар кунешни къабаатлар 

Әгер козьлер сокъур дегиль исе Оны мытлакъа корер. 
Әгер къылый дегиль исе, Онда ич бир эксиклик тапалмаз. 
Яни Онда мын тапкъанлар, асылында кенди аджизиет, хата 
ве нокъсанлыкъларыны ифаде этмектедирлер. Тарих, къа- 
вимлернинъ озь пейгъамберлерине япкъан игренч къаба- 
атлав ве зулумларнен толудыр. Зира пейгъамберлернинъ 
теблигь эттиклери иляхий акъикъатлар.базы инсанларнынъ 
нефсаний арзуларына уймагъаны ичюн олар бу гузелли- 
клерден раатсыз ола эдилер. Бунынъ ичюн олар да яшагъ- 
анлары нефсаний аятнынъ нормаль къабул этильмесини 
сагьламакъ максадынен озь эксиклик ве чиркинликлерини 
пейгьамберлерге ташламагьа чалыша эдилер. Долайысы- 
нен бугунь де Хазрети Пейгьамбер -салляллаху алейхи ве 
селлем-ге къаршы япылгъан чиркин ифтираларнынъ эписи, 
керчекте о лафларны япкъан инсанларнынъ озь ярамай ах- 
лякъларындан ве бедбахтлыкъларындандыр. 

Эр барлык, аятыны анджакъ озь табиатына уйгьун бир 
мекянда юрютебиле. Инсан да бу къаиденинъ тышында де- 
гильдир! Насыл ки ашы ве авасы, чечек озеклерининъ ичин- 
деки алем олгъан бир балкъуртыны, алышкъаны алемнинъ 
тышында яшатмакъ мумкюн дегиль исе, бунынъ терсине 
яшамасы писликте олгъан бир сычанны да гуль багъчасын- 
да яшатмакъ мумкюн дегильдир. Юксек рухлар, Пейгъам- 
бернинъ акъикъатындан кельген гузелликлернен гъыда- 
лангъанлары киби, кирли ве гуняхкяр рухлар да гуняхларнен 
къанаатланырлар. 

Хазрети Эбу Бекир -радияллаху анх-, Ресулюллах -сал¬ 
ляллаху алейхи ве селлем-нинъ юзюне бакъар: «Аман не 
къадар да гузель!» деп айран къалыр эди. Бу, асылында о 
кузьгюде кенди ич алемини корьмекте еди. Акъикъатен Хаз¬ 
рети Пейгьамбер -салляллаху алейхи ве селлем-нинъ: 

«Эбу Бекирнинъ малындан файдалангъаным къадар 
башкъа ич бир кимсенинъ малындан файдаланмадым...» 
ифадеси къаршысында, Хазрети Эбу Бекир -радияллаху 
анх- козьяшлары ичинде: 

«Мен ве малым, ялынъызджа сенинъ ичюн дегильми, я 
Ресулюллах?!.» (Ибн Мадже, Мукъаддиме, 11)демекнен кенди- 
сини эр шейинен берабер Аллах Ресулине адагъаныны ве 
онынъ да фаний олгъаныны косьтергендир. Зира онынъ ич 
алеми, Ресули Экрем эфендимизнинъ ахлякъыны акис эт- 
тирген бир кузьгю алына кельди. 

Башкъа яндан Аллах ве Ресулининъ биринджи душма- 
ны Эбу Джехиль де о мубарек юзьден там терси бир корю- 
ниш алып, о гузеллик ве ихтишамдан насипсиз къалды. Бу 
фаркълылыкъынъ себеби; экисининъ де Пейгъамбер кузь- 
гюсинде кенди акъикъатларыны, яни ич алемлерини корь- 
мелери эди. Зира Пейгъамберлер бир кузьгю кибидир; эр 
кес онда озь ич алемини корер! Ич бир кузьгю ялан сёйле- 
мез, яни чиркинни гузель, гузельни де чиркин косьтермез! 
Онда акис эткен шей не исе оны косьтерир. 

Мусульманларгъа, Къурангьа ве Хазрети Пейгьамбер- 
ге къаршы кельгенлер, эрте я да кеч, иляхий интикъамнен 
къаршылашаджакълары муакъкъакътыр. 

Бу инсанлар къаранлыкъ дюньяларында бир йылан ки- 
билер. Олар вакъты-вакътынен зеэрли агъызларынен, шу- 
урсыз къалемлеринен, Пейгъамберни севген темиз диндар¬ 
ларны айыпларлар. 

Шуны да эйи бильмели ки, Аллахнынъ, инсан табиатына 
лютф эткен акъикъаткъа мейиль бермек иссини ёкъ этмек 
мумкюн дегиль. Динсизлик не къадар яйгынлаштырылса 
да, диннинъ рухий ве виджданий теренликлерге ерлешти- 
рильген юдже къаврамларнынъ ешермесине маниа оламаз. 

Къулнынъ, Раббине якълашув ихтияджыны токътатмакъ 
мумкюн дегиль. Яратылыштаки бу ульвий неше битириле- 
мез. Чюнки Аллах, инсаннынъ дин ихтияджыны ве Раббине 
якълашув истегини, суннетуллах оларакъ, яни Аллахнынъ 
денъишмез къаиделери оларакъ такъдир эткендир. 

Акъикъаткъа къаршы сокъур олып, иляхий нурны сён- 
дюрмеге тырышкъан гьафил инсанларнынъ алыны Мевля- 
на не гузель тасвир эте: 

«Дюньямызны айдынлаткъан кунешни азарламакъ, 
онда къусур арамакъ, меним эки козюм де кёрдыр, къаран- 
лыкътыр деп кендини азарламакъ кибидир». 

«Аллах, бирисининъ пердесини йыртып, айыбыны 
ортагъа тёкмек истесе, онынъ гонъюлине, темиз киши- 
лерни айыплама истеги берир». 

Инсаниет, Хазрети Пейгъамберни айыпламакъны дегиль 
де, Онъа насыл тешеккюр этеджегини тюшюнмели. Зира 
Онынъ догъумындан вефатына къадар инсаногълунынъ 
къуртулыш ве хидаети ичюн чырпынмасынынъ къаршы- 
лыгьыны бермек ичюн шюкран ислеринен толмагъан бир 
гонъюль, гонъюль дегильдир. 

Ойле ки, Пейгьамбер эфендимизнинъ бизлерге муаббе- 
ти, бир ананынъ ве бабанынъ эвлядына олгъан муаббетин- 
ден даа да чокътыр. О Пейгьамбер эфендимиз ки, ич бир 
инсаннынъ озю къадар къоркъутылмагьаныны, эзиет ве 
къыйынджылыкъ корьмегенини, ач къалмагъаныны беян эте. 
(Тирмизи, Къыямет, 34/2472) Лякин виджданы да бундан асла 
шикяетчи дегиль. Факъат умметининъ чеккен ызтыраплары, 
Онынъ юрегини якъа. О, ойле мераметли ве бизни тюшюн- 
ген бир пейгъамбердир ки, дюньяда бизим афу этильмемиз 
ве къутулмамыз ичюн чырпынгъаны киби махшер куню де 
Аршнынъ астында бизни тюшюнеджек ве седжделерге къа- 
панып, бизге шефаат этмек ичюн Аллахкъа, дуасы къабул 

олгъандже козьяшларынен ялвараджакътыр... 84 

Бу шекильде дюньяда да, ахиретте де бизге шефаат 
ичюн чырпынгъан бир пейгьамберге шюкран оларакъ биз 
де бугунь Онынъ арзу эткени бир мумин олабильмек ве Оны 
джандан даа азиз тутаракъ, Онъа севдалы бир гонъюль 
олабильмек ичюн чырпынмалы дегильмизми? 

Севген, севгенине таби олур 

«Киши севгенинен берабердир»,- буюрыла. (Бухари, Әдеп 
96) Биз, Пейгъамбер эфендимизни не къадар севемиз? Эль- 
бетте бу севгини, севгеннен севильген арасында пайлашыл- 
гъан бераберликлер оларакъ анълап яшамакъ керек. Ин¬ 
сан, севгенинен сёз ве арекетлеринде берабердир, дуйгъу 
ве тюшюнджеде берабердир, яшайышта берабердир. Яни 
севгиде бойле бераберликлер олмаса ве севген севгенине 
айкъыры ёл тутса о вакъыт севгенинен берабер оламаз, 
чюнки севмей, демектир. Суннети Сениесине не къадар са- 
рыламыз? Эвлятларымызгьа ве чевремизге Пейгъамбер 
эфендимизни не къадар анълата билемиз? 

Онъа таби олмакъ гонъюль тасили истер 

Шу чалкъантылы дюньяда ве феръят мейданы махшер- 
де сеадетимиз ичюн аятымызнынъ эр саифесинде Пейгъ¬ 
амбер эфендимизни орьнек алма зарурети бардыр. Оны, 
ичтимаий аятта орьнек алмалы, аилевий аятта орьнек ал¬ 
малы, иш аятында орьнек алмалымыз. О, энъ тюптеки де- 
реджеден энъ юкъары дереджеге къадар бутюн инсанлар- 
гъа екяне орьнектир... Оны насыл орьнек аладжакъмыз? 
Бир кягъыттан окъумакъ илеми? Ёкъ. Гонъюль дюньямызда 
о орьнекнинъ тасилини япаракъ... Аллах, бу тасилнинъ усу- 

84 - Бакъынъыз, Бухари, Энбия, 3, 9; Муслим, Иман, 327, 328; Тирм - 
т зи, Кыямет, 10. 

лыны Суре-и Ахзабнынъ 21- аетинде ачыкъ бильдире: 

«Ант олсун ки, сизден Аллахкъа ве ахирет кунюне 
къавушаджагъыны умют эткен ве Аллахны чокъ анъ- 
гъан (мумин)лер ичюн Ресулюллахта усве-и хасене (энъ 
мюкеммель бир орьнек) бардыр». (эль-Ахзаб, 21) 

Бу тасильнинъ биринджи шарты - Аллахкъа къавуш- 
макъны умют этмектир. Аллах къатында эсап береджеги- 
мизни ич бир вакъыт унутмайып девамлы бу шуурнен яша- 
мамыз лазымдыр. 

Бу тасильнинъ экинджи шарты - Ахиретке къавушмакъ- 
ны умют эмек ве бунъа кесин бир шекильде инанмакътыр. 
Фанийликни анъламамыз ве онынъ сынъырларыны кечме- 
миз лязим. Буны Хазрети Мевляна не гузель ифаде эте: 

«Дюнья аяты бир тюштен ибареттир. Дюньяда сер- 
вет саиби олмакъ, тюшюнъде хазине тапманъа бенъзер. 
Дюнья малы, несильден несильге берилип дюньяда къа- 
лыр». 

Бу бакъымдан бир имтиан дюньясы ичинде олгъанымыз- 
нынъ фаркъында олмамыз зарур. Бу шекильде нефсаний 
арзуларны ёкъ этил, гонълюмизни сонъсузлыкъ ёлджусы 
этмелимиз. Ойле бир шекиль къазанмалымыз ки, ахирет 
бизим ичюн къавушма мейданы алына кельмели. Иште, 
бунынъ тасили ичюн де эфендимизнинъ усве-и хасене, яни 
орьнек шахсиетинден ис алмакъ шарттыр. О вакъыт Аллах, 
бизге дженнетни ваад эте, ве Джемалине къавушманы их¬ 
сан этеджегини беян буюра. 

Бу тасильнинъ учюнджю шарты да - Аллах Тааляны 
чокъча зикир этмектир. Къальпнинъ Аллахнен девамлы бе- 
рабер олмасы керек. Не къадар бераберлик? Бунынъ дже- 
вабы башкъа бир аеттебериле; «аякъта экенде, отурып ве 
янлары узеринде экенде». (Ал-и Имран, 191) Яни девамлы 
бир бераберлик... Девамлы оларакъ иляхий камеранынъ 

астында олгъанымызны ис эте бильмек... Раббимиз бизге 
шахдамарымыздан даа якъын. Я биз Онъа не къадар якъ- 
ынмыз? Иште, бу якынлыкъны къурып олмакъ ичюн эфен- 
димизни орьнек алмамыз талап этилир. 

Хазрети Пейгъамбернинъ хатыры ве биз 

Ресулюллах эфендимизнинъ хатырыны ве шерефини 
анъламайып ве тасиль этмейип, Аллахкъа догъру ёл ал- 
макъ мумкюн дегильдир. Бу себептен Аллах, Къуранда биз¬ 
ге Хазрети Пейгъамберге берген къыйметини хусусан ифа- 
де буюрмакътадыр: 

«Шубъэсиз ки, Аллах ве мелеклери, Пейгъамберге 
чокъ салят этерлер. Эй муминлер! Сиз де Онъа чокъ- 
ча саляват кетиринъ ве там бир теслимиет иле селям 
беринъ!» (эль-Ахзаб, 56) 

Аллах да Пейгьамбер эфендимизге салят этмектедир. 
Яраткъан энъ юдже варлыгьына биззат кендиси ве меле¬ 
клери салят этмектедирлер. Бунынъ керчек кейфиетини, 
бизим къальбимизнинъ, шуурумызнынъ, акъылымызнынъ 
анъламасы мумкюн дегиль. Аллах яраткъан бир варлыгъ- 
ына насыл салят этер? Бу хусуста базы анълатмалар олса 
да акъикъатте бир сырр-ы иляхийдир. Факъат шу беллидир 
ки, Аллахнынъ эфендимиз -салляллаху алейхи ве селлем- 
ге ап-айры бир муаббети ве незакети бардыр. Аллах Тааля, 
бизим де буны анъламамызны истей ве шойле әмир эте: 

«Эй муминлер! Сиз де Онъа чокъча саляват кети¬ 
ринъ ве там бир теслимиет иле селям беринъ!» 

Анджакъ бу саляватны ве бу селямны тек тилимиз ерине 
кетирмемелидир. Эр алымыз Онъа саляват ве селям шеки- 
линде олмалыдыр. Аиле аятымызда, иш аятымызда, ин- 
санларнен муамелелеримизде эр арекетлеримиз, Хазрети 
Пейгъамберге салят ве селямгъа ляйыкъ бир шекильде ол- 





Хазрети Мухаммед Мустафа 


макъ керек. Меселя, тюшюнмели ки, Ресулюллах -саллял- 
лаху алейхи ве селлем- эфендимиз меним аиле аятымдан, 
тиджаретимден ве инсанларнен муамелелеримден Онъа 
акис эткен арекетлерге тебессюм этерми? Балаларымы 
тербиелемемге тебессюм этерми? Ибадет аятыма тебес¬ 
сюм этерми? 

Бу суаллерни бугунь кендимизге сорап нефсимизни ве 
гонъюлимизни эсапкъа чекмесек, ольчемесек, ярын мах- 
шер куню эсап ве мизанымыз даа дешетли оладжактыр. Ич 
шубъэсиз ки, къыямет кунюнде эпимизге: 

«Китабынъы окъу! Бугунь санъа эсап соруджы ола- 
ракъ кенди нефсинъ етер»,- (эль-Исра, 14) буюрыладжак- 
тыр. 

О вакъыт амель дефтерлеримизде гизли ве сакълысынен 
эр алымызны кореджекмиз. Озь аятымызны сейир этеджек- 
миз. Намазларымызны насыл къылдыкъ? Оразаларымызны 
насыл туттыкъ? Ибадетлеримизни ялынъыз шекиль ола- 
ракъ эда эттикми, ёкъса рухумыз ве къальбимизнен къул- 
лукъ этикми? Аллахнынъ бизге дюньяда берген сайысыз 
ниметлерине насыл шукюр эттик? Бизге берильген рух, акъ- 
ыл, зекя, пара, мал, мулькнинъ не къадарыны Аллахнынъ 
ёлунда масрафладыкъ? Не къадарыны исе бош шейлерге 
масрафладыкъ? Аллахны ве Хазрети Пейгъамберни не къа- 
дар севдик ве не къадар Аллах ве Ресулининъ ахлякъына 
якъынлаштыкъ? 


Бутюн булар ярын амель дефтеримизде бизге косьте- 
риледжек ве къыямет экраннарында сейир эттириледжек. 
Анджакъ асыл меселе, бу дюньяда алымызны сейир этмеге 
бильмек ве керекли тедбирни алмагьа бильмектир. 

- 

Севги ве әдеп имтианы 

Бутюн инсанлар бир имтиан дюньясы ичинделер. Яни бу 
дюнья иляхий бир имтиан еридир. Бу муим имтианлардан 
бири де, Хазрети Пейгъамберге нисбәтен севги, итаат ве 

әдеп хусусындадыр. Аллах буюра: 

«Эй, иман эткенлер! Аллахкъа итаат этинъ, Пейгъ¬ 
амберге итаат этинъ. Ишлеринъизни бошуна чыкъар- 
манъ». (Мухаммед, 33) 

«Эй, иман эткенлер! Сеслеринъизни Пейгъамбер- 
нинъ сесинден юксельтменъ. Бири-биринъизге багыр- 
гъанынъыз киби, Пейгъамберге юксек сеснен багъыр- 
манъ. Ёкъса, сиз фаркъына бармадан, амеллеринъиз 
бошуна кете берир. 

Аллах эльчисининъ узурында сеслерини къыскъан- 
лар, шубесиз Аллах къальплерини такъва иле имтиан 
эткен кимселердир. Оларгъа магъфирет ве буюк бир 
мукяфат бар. 

(Ресулим!) Санъа одаларнынъ арт тарафындан 
багъыргъанларнынъ чокъу акъылы етмеген кимселер- 
дендир». (эль-Худжурат, 2-4) 

Демек ки, Аллах Ресули -салляллаху алейхи ве селлем- 
эфендимизге олгъан незакетимиз, Онынъ Суннетине таби 
олмамыз, Аллах Ресулини якъындан танымамыз, гонъюл- 
леримиз ичюн бир такъва имтианыдыр. Айны вакъытта да 
Аллахкъа якъынлыкъ весилесидир... 

Демек ки, Ресулюллах -салляллаху алейхи ве селлем- 
эфендимизге къаршы къаба даврангъан, узакътан бакъыр- 
гъан, Онъа сайгъысызлыкъ япкъан кимселер де акъылы ет¬ 
меген, джаиль кимселердир. 

Бу меселеден чыкъаджакъ башкъа бир нетидже даа бар, 

- 

Аллах Ресулини насыл орьнек алмакъ керекмиз? Аятымыз- 
ны, Аллах Ресулининъ аятынен насыл ольчемек керекмиз? 
Бу хусуста да Къураннынъ бизге ачыкъ талиматы шудыр: 

«Ким Аллах Ресулине итаат этсе, Аллахкъа итаат эт- 
кен киби олур. Юзь чевиргенлерни исе (быракъ), сени 
оларнынъ башына бекчи ёлламадыкъ!» (эн-Ниса, 80) 

Оны севмекте ольчю 

Абдуллах бин Хишам, Ресулюллахкъа муаббет насыл 
олмалы мевзусында шойле бир адисе анълата: 

«Бир кере Ресулюллах -салляллаху алейхи ве селлем- 
нен бирликте эдик. Ресулюллах, Хазрети Омернинъ элини 
тутып отура эди. О сырада Омер -радияллаху анх-: 

«-Я Ресулаллах! Сен манъа джанымдан гъайры эр шей- 
ден даа севгилисинъ!»- деп Ресулюллахкъа нисбетен муаб- 
бетини ифаде этти. 

Онынъ бу сёзюне Пейгъамбер эфендимиз: 

«-Ёкъ, джанымы къудрет элинде туткъан Аллахкъа 
емин этәрим ки, мен санъа джанынъдан да севгили олма- 
сам, сен акъикъий иман этемезсинъ!» буюрды. 

Хазрети Омер -радияллаху анх-: 

«—О алда, валлахи шимди Сен манъа джанымдан да 
чокъ севгилисинъ я Ресулаллах!» деди. Бунынъ узерине 
Аллах Ресули -салляллаху алейхи ве селлем-: 

«-Иште шимди олды, эй Омер!»- буюрды . (Бухари, Эйман, 
3 ) 

Иште, Хазрети Мухаммед Мустафа -салляллаху алейхи 
ве селлем- эфендимизге бойле бир ашкъ ве муаббетнен 
таби олмалы. Оны гонъюлимизнинъ екяне султаны ве аяты- 
мызнынъ рехбери япмалы. Чюнки Оны севмек, бизге фарз 

къылынды. 85 Аллах Тааля, Къуран-и Керимде: 

о о „ о^о ' о" $ « ^ 

^«*д31 ди-о|лА; ^з1 (^**Я 

«Пейгъамбер муминлерге озь джанларындан даа 
якъындыр...» (эль-Ахзаб, 6) буюрды. О, бизге кенди джанла- 
рымыздан даа якъындыр. 

Бу итибарла Ресулюллах -салляллаху алейхи ве селлем- 
ге муаббет, хадис-и шерифте де акъикъий иманнынъ шарты 
оларакъ зикр этильгендир: 

«Нефсим къудрет элинде олгъан Аллахкъа емин олсун 
ки; мен сизден биринъизге, анасындан, бабасындан, бала- 
чагъасындан ве бутюн инсанлардан даа севимли олмагъ- 
андже, сиз акъикъий манада мумин сайылмазсынъыз.» (Бу- 
хари, Иман, 8) 

Бунынъ ичюн сахабе-и кирам Ресулюллах эфендимиз- 
нинъ энъ уфакъ арзусына биле: 

«Анам, бабам, джаным, эр шейим санъа феда олсун, 
я Ресулаллах!» деп арекет эткенлердир ве эр весиленен 
Онъа нисбетен севдаларыны косьтергенлердир. 

Бу муаббет къаршысында дикъкъатсыз олмакъ, урьмет- 
сизликнен арекет этмек, бир джаиллик эсеридир. Бу муаб- 
бетке сарылмакъ да, къуртулыш ёлудыр. 

Оны севменинъ алямети 

Инсан, чокъ севген инсанны чокъча анълатыр, эр веси¬ 
ленен онынъ акъкъында сёз ачар. Тиджаретине далгъан бир 
тиджаретчи, девамлы ишинден бахс этер. Шойле къазан- 
дым, бойле гъайып этти. Шу ерде шу къазанч бар, бу ерде 
бу къазанч бар, дер... базылары исе бала-чагъасыны пек 


85 - Бакъынъыз, эт-Тевбе, 24. 

север, эр вакъыт, эр ерде балаларыңдай бахс этер. Факъат 
сахабе-и кирам ве Аллахнынъ якъын къуллары эп Пейгъ- 
амбер эфендимизден бахс эткенлер. Ве бундан эбедий бир 
лезет алгъанлар. 

Иште таныма, такълид этме ве ахиретте Онынънен бе- 
рабер олма истегинен толу бир Пейгъамбер ашкъы бойле 
олур! Аллах, Пейгьамберимизни якъындан танымакъны ве 
севмекни эпимизге насип эйлесин. Амин!.. 

Алемнинъ бар олма себеби олгъан сырлардан бири де, 
севген инсаннынъ, севильгеннинъ алындан насип алмасы¬ 
дыр. Севген киши, не къадар кучьсюз олса да, севген кимсе- 
нинъ шанына коре бир нетидже къазаныр. 

Оны кереги киби анълата бильмек зор 

Халид бин Велид -радияллаху анх-, бир дженк эснасын- 
да мусульман бир аширетнинъ янында къонакълагъан эди. 
Аширет реиси онъа: 

«-Бизге Мухаммед -салляллаху алейхи ве селлем-ни 
анълат!» деди. 

Халид бин Велид -радияллаху анх-: 

«-Аллах Ресулининъ о эбедий гузелликлерини анъ- 
латмагъа кучюм етмез. Оны анълатмакъ мумкюн дегиль!» 
деди. 

Рейс: 

«-Бильгенинъ къадар анълат! Къыскъа ве озь оларакъ 
тариф эт!» деди. Бунынъ узерине Хазрети Халид шойле 
деди: 

9 ° о " ’ 9 9 * " 





«-Ёлланылгъан, ёллагъангъа ляйыкъ олур!.. (Ёллагъан, 
алемлернинъ Рабби, кяинатнынъ яратыджысы олгъанына 
коре, ёлланылгъан пейгъамбернинъ шаныны бар сен эсаб 
эт!)» 86 

Аллах, юреклеримизге, асхабы кирамнынъ Хазрети 
Пейгъамберге олгъан ашкъындан исселер насип эйле- 
син! Аятымызны, Ресулюллах -салляллаху алейхи ве 
селлем- эфендимизнинъ муаббетинен гузеллештирмеге 
насип этсин! 

Амин!.. 


86 - Бакъынъыз, эт-Тевбе, 24. 

СОНЪ СЁЗ 


Аллах Ресули -салляллаху алейхи ве селлем-нинъ юдже 
шефаатына наиль олмакъ ичюн, Онынъ ёлуна уймакъ ху- 
сусында анги нокътада олгъанымызны янъыдан ольчемек 
керекмиз. Аятымызны бу небевий черчевенен тюзельтме- 
лимиз. Джиддий тюшюндже ве гьайрет ичине кирмелимиз. 
Онынъ умметине ляйыкъ бир яшайыш сюрменинъ эеджаны 
ичинде ибадетлеримизге, арекетлеримизге, ислеримизге, 
тюшюнджелеримизге, бугуньге ве ярынгъа, яни дюнья ве 
ахиретимизге, Онынъ бенъзерсиз гузелликлерини ве терен- 
ликлерини акис эттирмеге чалышмалымыз. Чюнки инсан, 
севгенине севгиси ольчюсинде багъланыр ве оны такълит 
этер. Варлыкъ Нуруны кереги киби такъип ве такълит этмек 
ичюн, Оны керчек манада танып орьнек шахсиетини ляй- 
ыгъынен анъламакъ керекмиз. 

Чюнки тарла, не къадар берекетли олса олсун, узерин- 
ден ягъмур булутлары, кунешли баарь авасы кечмегендже 
ешилленмез. Къальпнинъ де топракъ киби махсул бермеси 
ичюн, Фахр-и Кяинат Пейгъамберимиз -салляллаху алейхи 
ве селлем-ге багъланмакънен мумкюндир. 

Чюнки О, эвель ве сонъракилернинъ энъ юджеси, фа- 
зилет ве джумертликнинъ тюкенмез менбаасы - алемдеки 
берекет ве рахметлернинъ себебидир. Эзелиет ве эбедиет 
акъикъатларынен толу олгьан Къуран-и Керим Онъа энди- 
рильди; иман джианына эдие этильгендир. 

Бутюн бу анълатылгъанлардан чыкъкъан умумий ве 
сонъ нетидже шудыр ки, Пейгъамбер -салляллаху алейхи 

ве сөялем- эфендимизге я да Оны хатырлатмагъа весиле 
олгъан эр шейге нисбәтен не къадар урьмет этильсе аздыр! 
Зира о юдже Пейгъамбер, хаял ве идракларнынъ тышында 
олгъан Аллах -азимуш-шан- тарафындан «Хабибим» сёзю 
иле исимлендирильгендир. Кяинатнынъ юдже яратыджысы- 
нынъ, сайысыз мелеклеринен бирликте «салят ве селям» 
эткен бу юдже Пейгъамбернинъ фазилет ве кемалине якъ- 
лашмакъ, Оны идрак этмек, келимелернинъ сынъырлы им- 
кянларынен мумкюн дегильдир. 

Оны тасвир этювде лисан аджизлик ичинде къалыр, би¬ 
зим лисанымыздаки ифадеси де денъизде бир тамла киби 
олур... 

Не сеадетли о муминлер ки, Аллах Ресулининъ муаббе- 
тинден башкъасына гонъюль бермезлер, кийик багъчалар- 
нынъ чечеклерине алданмазлар!.. 

Эр зерремизнен Онынъ руханиетинден насип алып, Раб- 
бимизге къайтайыкъ... 


Онынъ муаббетинен Раббимизге ялварайыкъ.. 

Ол Сеййид-уль Кевнейн Мухаммед Мустафагъа саля- 
ват!.. 

Ол Ресул-юс Сакъалейн Мухаммед Мустафагъа саля- 
ват!.. 

Ол Имам-уль Харамейн Мухаммед Мустафагъа саля- 
ват!.. 

Ол Джедд-уль Хасенейн Мухаммед Мустафагъа саля- 
ват!.. 

Аллах, эбедий сеадет рехберимиз Ресулюллах -сал- 
ляллаху алейхи ве селлем- эфендимизнинъ орьнек 





шахсиетинден ляйыгъынен иссе алып, дюнья ве ахи- 
ретимизни Онынъ гузелликлеринен гузеллештирмеге 
насип эйлесин. Гонъюллеримизнинъ Онынъ кениш ру- 
ханиетинден насип алмасыны ихсан эйлесин! Къаль- 
плеримиз, Аллах ве Ресулининъ севгисине эбедий бир 
мекян олсун! Аллах, джюмлемизни Онынъ шефаатына 
наиль эйлесин!.. 

Амин! 

